O CĂLĂTORIE ÎN SATELE 
ROMÂNEŞTI DIN ISTRIA 


INTRODUCERE 


Pătruns de dorinţa de a cunoaşte viaţa, moravurile şi limba 
fraţilor români răspândiţi în diferite ţări, sub deosebite dominaţiuni 
străine, depărtaţi de noi, sau despărţiţi prin alte popoare cu totul 
străine nouă, atât ca naţionalitate cât şi ca gintă, am călătorit atât 
prin provinciile despărţite de tulpina românească, ca Basarabia şi 
Bucovina, cât şi prin părţile în care românii se aflau grupaţi şi 
trăiesc în număr mare, ca a Ardealului, Banatului, Crişanei, 
Temişanei, Chersonului (Rusia), Macedoniei, Tesaliei, Epirului, 
Albaniei, Sârbiei, Bulgariei etc. 

Un însemnat număr de populaţiune românească îndepărtată de 
România liberă, şi mai puţin cunoscută decât toate celelalte, este, 
negreşit, cea aflătoare în Istria. 

Aceşti români aşezaţi în o peninsulă din Marea Adriatică, sunt 
cei mai îndepărtaţi de ţara noastră. Până în prezent foarte puţine 
cunoştinţe avurăm noi, atât despre originea, cât şi despre chiar 
existenţa lor. 

Cele întâi cunoştinţe despre românii istrieni, le aflarăm dintr-un 
art *col publicat în anul 1846, în foaia italiană Istria , nr. 1-2, ce se 
tipărea în Triest sub redacţiunea dr. Kandler 1 . Prin acel articol 
semnat de Anton Covaci, se atrăgea atenţiunea lumii întregi asupra 
^ni popor de gintă latină, ce trăieşte aproape necunoscut cu 
obiceiuri şi limba deosebită, între slavii şi italienii de pe malurile 
^ării Adriatice. Covaci scria în acel articol, că în Valdarsa (Valea 
tsei), care se întindea de la poalele muntelui Maggiore, înălţimile 
ogliune, oraşul Pedena până la Cosliaco şi Sumberg, locuieşte un 
Popor ce se numea odinioară Rimgliani (Romani) şi care acum în 
■urmă au adoptat numele de Vlahi , pe care i-1 dă popoarele vecine, 
■ j*— Gheorghe Asachi, în Calendarul său pentru poporul românesc , 
Mort la 18 ianuarie 1872 . 

pe anul 1847, aducând la cunoştinţa noastră articolul de mai sus, 
despre existenţa românilor istrieni, dă în acelaşi timp şi o statistica 
a românilor din toate provinciile supuse dominaţiunilor străine, şi 
arată că în Istria s-ar afla un număr de 6000 [de] români. Tot acolo 
Asachi dă şi câteva mostre de limba româno-istriană, între care un 
cântec păstoresc precum şi o stampă reprezentând un păstor 
istro-romăn. 

Cel întâi scriitor din părţile noastre care a călătorit în Istria a 
fost răposatul Ion Maiorescu 1 , care, în 1857, se duse într-adins spre 
a cerceta starea şi limba acestor români, atât de necunoscuţi încă 
nouă. 

Cercetările sale au fost date la lumină în scrierea sa Itinerar în 
Istria şi vocabular istriano-român , un volum în 8° de 122 pagini, 
tipărit la Iaşi în tipografia Goldner, anul 1874. 

Pe acolo a mai fost, în anul 1868, dfomnul] V. A. Urechia, fost 
ministru de Culte şi Instrucţiune Publică [sic!], care, într-un raport 
citit în Academia Română în anul 1878, face o descriere pe scurt 
a cercetărilor sale asupra românilor istrieni, pe care-1 voi reproduce 
mai la vale la anexa III. 

SCHIŢĂ GEOGRAFICĂ SI ISTORICĂ 

înainte de a da seamă cititorilor de rezultatul călătoriei ce am 
făcut în Istria în toamna anului trecut, 1890, în toate satele locuite 
de românii istrieni, timp de două luni, începând de la 7 octombrie, 
nu cred de prisos a da, pentru o mai bună înţelegere, câteva notiţe 
despre poziţia geografică a Istriei cum şi o schiţă istorică. 

Istria este o provincie actualmete sub dominaţiunea Austriei. 
Ea are o suprafaţă aproape de 8000 [de] kilometri pătraţi, cu o 
populaţiune de 591.000 locuitori; e situată pe o peninsulă în Marea 
Adriatică, între golful de Triest şi golful de Quamero, sfarşindu-se 
la sud prin un cap numit Promontore. Pe uscat, ea se mărgineşte 
cu provinciile Friul, Camiola, Croaţia civilă şi litoralul unguresc. ; 

Limbile vorbite în Istria sunt: italiana, croata şi istro-română. 

Oraşe principale sunt: Parenzo (capitala provinciei), Pisino, 
Albona, Pola, Rovigno, Pirano, Capo dTstria, etc. 

Mai toată întinderea Istriei se compune din munţi stâncoşi 
o vegetaţiune foarte slabă; pe văi şi în micile câmpii, vegetaţia 


1. Mort la 4 sept[embric] 1864. 

mai mănoasă. înspre nord, sunt păduri mari ce produc lemne de 
construcţie, iar înspre sud - păduri de măslini din care se face un 
untdelemn foarte bun. De asemenea, cresc smochine, grâne de tot 
soiul, popuşoi şi vii care produc un vin renumit şi în abundenţă. 

Mai sunt cariere importante de marmură şi mine de cărbuni de 
pământ. 

în mare se găsesc feluri de peşti, precum: calamari, bacala, 
folpo, barbuni, riboni, grongo, sfolie, angozigola, gata, precum şi 
stacoşi, scampi (raci), spongia, etc. 

Istoria ne spune că această provincie a fost locuită în antichitate 
de piraţi îndrăzneţi, până când, la anii 177-178 înainte de Hristos, 
a fost cucerită de romani sub consulul Claudius. în secolul al Vl-lea 
al erei noastre, a fost cucerită de goţi şi, mai târziu, reluată de 
împăraţii bizantini, care, în 774, o cedară francilor sub Carol cel 
Mare. 

în evul de mijloc. Istria forma un margraviat particular. Până 
în 1170, depindea de ducatul Carinthia; trecu apoi sub dominaţiunea 
ducilor dalmaţieni, apoi, în fine, în 1204, sub cea a patriarhilor din 
Aquilea, care fură nevoiţi să cedeze veneţienilor o mare parte din 
provincie. în 1797, Austria fiind deja stăpână pe partea nord-estică, 
prin stingerea familiei conţilor de Gorizia în urma tratatului din 
Campo-Formio, a ocupat însăşi Veneţia şi restul Istriei. în 1805, 
Istria făcu parte din provinciile iliriene, şi în 1809, fu declarată parte 
integrantă din imperiul francez. în anul 1815, congresul din Viena 
a înapoiat-o Austriei, căreia îi aparţine şi astăzi. 

Partea I 

CĂLĂTORIA PRIN SATE 


lî8Q Tr - Când P 1 ™ Banat şi Ungaria, ajunsei la 7 octombrie 

890, Jn portul Fiume, oraş în apropiere de fruntaria Istriei. Acolo 
c &utat mai întâi să fac cunoaştinţă cu d[omnul] Vicenţiu 
icoară, român din Transilvania şi profesor la gimnaziul unguresc 
statului, către care aveam o scrisoare de recomandaţie de la 
l°mnul] N. Densusianu din Bucureşti, membru corespondent al 
Ca demiei Românie. 

^[omnul] Nicoară, care se ocupase mai de mult cu originea şi 
românilor din Istria, îmi dădu mai multe lămuriri în această 
^ v inţă. Tot acolo am făcut cunoştinţă cu dfomnul] Ermano 
jr inovici, consilier al municipalităţii, cunoscut prin deosebite 

opere literare. în scrierea sa. Un Tantino di Rumeno, vorbeşte mult 
despre români 1 . 

După ce mi-am luat toate lămuririle trebuitoare, am pornit cu 
drumul de fier înainte, şi în 10 oct[ombrie] de dimineaţă am fost 
în Pisino, oraş de centrul Istriei. 

O dată ajuns aicea, m-am grăbit a găsi pe d[omnul] Valeriano 
Pohusda, către care aveam o scrisoare de recomandaţie de la 
d[omnul] Nicoară, şi facându-i cunoştinţă, [îl] întrebai pe el, dacă 
iubitorii neamului românesc Carol de Franceschi şi Anton Covaci, 
mai trăiesc încă, şi unde i-aş putea afla. Aveam numaidecât 
trebuinţa a-i întâlni şi consulta; tot ei dădură răposatului Ion 
Maiorescu toate relaţiunile despre starea românilor din Istria, când, 
în anul 1857, acesta făcu o excursiune în satele româneşti de acolo, 
după cum descrie în cartea sa intitulată Itinerar în Istria , despre 
care am vorbit mai sus. 

Nu pot spune bucuria ce am avut, când d[omnul] Pohusda mi-a 
spus că aceşti bătrâni care au arătat şi arată încă cel mai viu interes 
pentru românii istrieni, trăiesc încă. D[omnul] de Franceschi era 
însă dus din oraş la o proprietate a sa din comuna Gologoriţa 2 . 

îndată m-am şi dus apoi acasă la d[omnul] Covaci şi i-am spus 
scopul venirii mele în acele locuri, acela de a cerceta pe români, 
a-i cunoaşte mai de aproape şi a le descrie datinele, obiceiurile şi 
muzica lor. Auzind aceasta, bătrânul Covaci s-a bucurat foarte mult, 
căci de la 1857, de când a fost Ion Maiorescu pe acolo, vede pentru 
a doua oară că vine un român din Dacia, spre a cerceta la faţa 
locului, această frântură de români, care, adăugă el, sunt astăzi 
aproape în agonie. 

D[omnul] Covaci, deşi de origine slavă, cu toate acestea mi-a 
arătat cel mai viu interes pentru cauza românilor istrieni. Ei este 
acela, care, pentru prima dată în timpurile noastre, făcu cercetări 
asupra originii şi dialectului românilor istrieni, arătând conaţionalilor 
din Dacia, precum şi lumii culte, acest popor răzleţit între neamuri 
străine din timpuri necunoscute, care îşi păstrează cu toate acestea 
limba şi credinţele originii sale 3 . 

1. Vezi gazeta din Rovigno La Penna 1887, nr. 6, 8, 9, 13, 15, 18 şi 20. A mai 
scris sub titlul de: II canto delta gen te Latina (cântecul gintci latine) inserat în 
jurnalul literar Pro Patria anul 1888, fasc. V. în acelaşi jurnal a mai publicat 
şi II giuramento di amor (Jurământul de amor) anul 1889 fasc. XI, aprecieri 
literare asupra limbii şi poeziei populare române. 

2. Mancalvo în italieneşte iar pc româneşte Munte gol, de unde chiar s-a format 
cuvântul Gol-goriţa după cum ne-au spus românii locali. 

3. Vezi art[icolul] Dei Rimglieni o Vlahi d'Istria la anexa IV a acestei scrieri. 
Anton Covaci a mai scris De romanici d’Istria în gazeta La Penna , Rovigno. 
1887. nr. 10 şi 11. 

întrebând pe d[omnul] Covaci dacă în Pisino nu se află români 
spre a-i cerceta, cât mai curând, mi-a spus că atât acolo cât şi în 
alte oraşe ale Istriei, precum: Pola, Albona, Fianona, Volosca, 
Pinguente şi altele, ari fost mai de mult o seamă de familii 
româneşti, dai cele mai multe astăzi sunt slavizate. în Pisino mi-a 
spus că familii neslavizate a[u] mai rămas a fraţilor Valentin şi 
Martin Zovici, căruţaşi, a lui Martin Opaşic, negustor şi a lui 
Lovrinovici, hotelier. 

Mai vorbind încă cu d[»nmul] Covaci despre mijloacele cu care 
s-ar putea veni cât de curând în ajutoml fraţilor noştri ce sunt pe 
cale a se deznaţionaliza, el m-a îndemnat să mă duc la Gologoriţa 
spre a vorbi despre aceasta şi cu dfomnul] de Franceschi, care-mi 
va putea da cele mai multe lămuriri, şi după ce mă voi întoarce, 
mă va însoţi el însuşi în călătoria ce voi face în satele româneşti 
de la poalele muntelui Maggiore. 

Am mai făcut cunoştinţă apoi cu d[om]nii Adamo Mrac, doctor 
în drept şi advocat, Fedele Camus chimico-farmacist şi Vittorio 
Niederkom, maestro de şcoală de muzică. 

Nemaipieizând timpul arn rugat pe d[omnul] Niederkom ca să 
mă însoţească până la Gologoriţa spre a vedea pe dfomnul] de 
Franceschi. El a primit rugămintea ce i-am făcut cu cea mai mare 
plăcere şi, aşa, suindu-se în drumul de fier, am trecut pe la comuna 
Novac, apoi am ajuns în Ceravlia, unde ne-am dat jos, oprindu-ne 
puţin la ospătăria română a lui Martin Opaşic, frate cu Ion Opaşic 
din Pisino. De acolo am mers apoi pe jos înainte şi, după o călătorie 
de o oră, am ajuns în Gologoriţa la domnul de Franceschi. 

După ce am spus şi acestui bătrân scopul călătoriei mele, el 
s-a bucurat foarte. Şi cu acesta am vorbit mult în privinţa celor ce 
sunt de făcut spre a pune o stavilă slavizării românilor de acolo. 
Dţomnul] Franceschi îmi dădu o mulţime de relaţiuni istorice despre 
originea şi starea romanilor din Istria şi, spre amintire, îmi oferi şi 
o scriere a sa, intituLată: L’Istria, note storiche '. 

Apoi însoţit de dfomnul] Niederkom, m-am dus pe jos la 
comuna românească Grădire, ce se numeşte şi Gradigne (literele 
gn ca în italieneşte) unde am ajuns după o oră de călătorie pe un 
clfum foarte rău; nu sunt decât nişte cărări printre bolovani şi pe 
marginea râpilor şi a prăpăstiilor, care pun viaţa în pericol la cea 
mai mică nebăgare de seamă. înainte de a ajunge în Grădine, te 
mei pe muntele Santa-Croce, de unde se desfăşoară înaintea ochilor 
0 privelişte încântătoare. De aici te scobori drept în Grădine. 

Un volum în 8° mare de 510 pagini, tipărit la 1879, în Parenzo, la tipografia 
I Gaetano Coana. 

Acolo am poposit la casa lui Ion Sulici. Stăpânul casei era dus 
din sat, n-am aflat acolo decât pe o bătrână stând la foc cu furca-j* 
brâu şi torcând lână, cărei[a] [îi] zisei în limba româno-istriană pe 
care o învăţasem puţin mai dinainte: 

— Bură zi. 

Bătrâna se uită lung la mine cu mirare, şi-mi răspunse îndată: 

— Bură zi. 

— Iuve gospodarul r , adăugai? 

— Va viri mări demăreaţă, îmi răspunse dânsa. 

— Betâră ai feţiori şi fete? 

— Am ur feţior şi ură fetă , zise bătrâna. 

— Iuve feţioru şi feta. 

— Cu oile la păsciure. 

— Ce faci colo. 

— Torc ceastă lără oaba cu fusu. 

îndată după aceea se umplu casa de oameni, care venise să rai 
vadă, şi intrând apoi în vorbă cu ei, mă întrebau: 

— De ’nde esci? 

— Eseu di larg , zisei eu. 

— Cum se chiamă paesu de ’nde tu viri , mă întrebară ei. 

— România , le răspunsei. 

— Câţi omiri sunt în România aemu? 

— Sunt cinci milione , răspunsei. 

Ei atunci se mirară de ceea ce spun şi-mi zise: 

— Romania e villagio prope di monte Maggiore , căt ce eşîţi 
foară di Bogliuno, vedeţi Romania. 

Aici am rămas şi eu mirat, şi întrebai din nou, dacă ştiu ei câ 
este în adevăr un sat numit România în părţile lor. Ei mă asigurară 
cu toţii că da, şi intr-adevăr mai târziu căutând pe harta Istriei, am 
dat de un sat aproape de Bogliune, cu numele de Romania. 

Mai stând la vorbă cu femeile bătrâne şi cu bătrânii de acolo, 
i-am întrebat despre obiceiurile şi datinile lor şi, luând note despre 
tot ce-mi spuseră, pomii mai departe, zicându-le: 

— Domnul cu voi omori buri. 

Iar ei îmi răspunseră: 

— Domnul cu tire! 

Şi fiindcă printre românii de acolo se aflau din întâmplare şi 
alţi oameni care nu ştiau româneşte, aceştia îmi spuseră numai: Bob 
(Dumnezeu, pe slavoneşte). 

Citez aici numele cârtova familii din Grădine: 

Brancilă, Braiuha, Frunul, Muzul, Niţul, Livescu, Zălescu ş l 
altele. 

Comuna Grădine are cătunele următoare: Banovina, Crancichi, 
Oai, Muscalzi, Matulichi, Bunkovzi, Vranzovina. 

M-am grăbit să mă întorc în Pisino cât mai curând, fiindcă 
dfomnul] Covaci mă aştepta ca să mergem în satele de la poalele 
muntelui Maggiore, după cum vorbisem. 

întorcându-mă, ne-am pregătit de drum. Luând trăsura lui 
Valentin Zovici, român din Grădine, de la care am închiriat-o, 
pornirăm spre Vlasia, căci aşa numesc locuitorii localităţii de la 
poalele muntelui Maggiore unde se află satele româneşti. 

După o călătorie de vreo trei ore, am ajuns la Pas. De acolo 
se vede muntele Maggiore şi o mare parte din Vlasia; de pe vârful 
muntelui se vede la o depărtare foarte mare; dimineaţa când răsare 
soarele se zice că se zăreşte cu o ochiană bună Veneţia insula 
Veglia şi altele. ’ ’ 

Din Pas trecui pe la castelul Belai, şi apoi prin satul românesc 
Letai, care are vreo 9 case împrăştiate printre râpi si pietre; în 
apropiere se află pădurea Pisuîea şi Migoviţa. Trecurăm înainte spre 
Posert, sat românesc, având în dreapta, cum mergi, pădurea 
Bucoviţa, şi după o oră de călătorie din Pas, am ajuns în comuna 
românească Susnevizza. 

Drumul până acolo e foarte bun, căci nu-i decât şosea. în acele 
părţi pământul e foarte roditor, creşte păpuşoi, grâu, secară, cânepă, 
orz, cartofi, fasole, varză etc.. Vii sunt foarte multe, şi puţine sunt 
cultivate ca la noi cu haragi. Acolo viţele viei sunt prinse de arbori 
care sunt mai toţi jugaştri, departe ca la trei paşi unul de altul, astfel 
că nu mai este nevoie de haragi. 

ţi Susnevizza sunt aproape 400 [de] locuitori. Ne-am dus în 
gazdă la consilieml comunal Francisc Scrob. El ne-a primit cu cea 
J 131 mare bucurie. D[omnul] Scrob e comerciantul cel mai avut 
«•intre toţi locuitorii români din Vlasia, e deştept şi cu ştiinţă de 
Carte ' Ş« acestuia i-am spus scopul călătoriei mele în acele locuri 
Şi am vorbit mult despre starea de plâns a acestei nobile colonii 
ane, şi ce e de făcut pentru a deştepta pe aceşti locuitori. 
u Pă aceea am început a cerceta obiceiurile lor la nunţi, la 
J®notmântări, la naşteri, şi la diferite împrejurări ale traiului lor, 
le Pns pe note câteva cântece care se obişnuiesc pe la ei, pe care’ 
n C3ntă Pe singurele instrumente de muzică ce au: Foalele şi 
*P«e/e. Foalele le-am cumpărat şi le-am luat cu mine. 
la vi Iuat n ° te şi des P re dansurile lor pe care le voi descrie mai 


acextP POSatUl IOn Maiorescu a nu P utut cu nici un chip să vadă pe 
.n oameni jucând, din pricină că preotul lor slav şi catolic, care 

are mare autoritate asupră-le, nu vroia să le îngăduie deloc să joace, 
spunând că dansul e un ce imoral. 

Ion Maiorescu, în cartea sa citată, la pag. 51, spune următoarele 
relativ la aceasta: 

„Eu speram că astăzi, ca în zi de duminecă, voi vede jocurile 
acestor oameni, dar îmi spuseră că ei nu joc decât în Poclade 
(carnaval) şi când fac nuntă şi că preotul nu-i lasă să joace altă 
dată. Cu toate aceastea, aş fi dorit mult să văd pe tineri jucând, şi 
mă întorsei la părintele Cancici, ca să-l rog să-i lase să joace. însă 
bunul părinte avea alte idei despre joc. El zicea că jocul este 
periculos virtuţii, e un mijloc de corupere a moralităţii, mai vârtos 
că acest popor e mai sângios şi mai dedat la voluptăţi decât slavii. 
Aduse înainte pe Sf. Augustin, care, după cum zicea părintele 
Cancici, a condamnat jocul etc. Eu mă străduii a-1 face să înţeleagă 
că eu nu vreau decât o probă de joc, o petrecere de un patrar de 
oră, la care să asiste şi sânţia sa, că nu se poate face nici un scandal, 
însă părintele sta întru ale sale şi se ţinea tare de Sf. Augustin, încât 
nu mă putui conteni a nu-i răspunde, că şi eu am citit ca teolog 
operele acestui părinte, anume opera lui cea mare De civitate Dei, 
apoi confesiunile, unele predici, epistole, şi din comentarele lor la 
Cartea Facerii, şi nu-mi aduc aminte de locul unde să fie 
condamnat jocul; dar şi de va fi aşa, să nu uităm că acest părinte 
al bisericii, mai înainte de a seri despre moralul şi dogmele 
creştineşti, fusese sătul de bacanale şi de alte petreceri păgâneşti, 
la care luase binişor parte, precum însuşi scrie în confesiunile sale. 
Toate fură în deşert; totul ce făcu, fu că începu a-mi descrie jocurile 
valachilor din Istria“. 

Eu ştiind despre toate aceste ce se întâmplase lui Maiorescu, şi 
informându-mă că şi actualul preot din Susnevizza are aceleaşi idei 
despre joc, mă înţelesei mai dinainte cu Anton Belulovici, ce ţine 
ospătărie în sat, ca să dea de ştire la locuitorii d-acolo precum Ş< 
la acei din satele vecine să se adune seara la dânsul la ospătărie, 
căci am să cânt din vioiină (care se numeşte pe acolo guzlă), cântece 
cum se cântă în paesu meu România, totdodată să aducă lăutar" 
români ce s-ar fi aflând în acele părţi. Belulovici s-a bucurat foarte 
despre aceasta şi îndată vesti în toate părţile ca să se adune oamen" 
la el la ospătărie. 

Seara iată că s-a adunat gloată multă, încât nu mai încăpea 
ospătărie. Am venit şi eu apoi împreună cu d[omnul] Covaci, ■ 
după ce am zis oamenilor ce erau adunaţi: Bură sar a omiri bu< 
am început a vorbi cu ei, spunându-le că am să le cânt îndată I 
guzlă (vioiină). Ei mă rugară să încep cât mai curând fiind* 

aşteptau cu nerăbdare să audă cântece care nu se cântă pe la ei. Si 
luând vioiină care o aveam cu mine, am început a cânta mai întâi 
Joina şi alte cântece de jale, după aceea cântece vesele de joc; 
bătuta, hora, hangu, de brâu şi altele. Aceste cântece de joc i-au 
impresionat mult, încât mă rugau tot să le mai cânt. După aceea 
spusei lui Belulovici ca să aducă ceva merindat (de mâncare), căci 
vreau să cinstesc oamenii. îndată aduse caş, pâine şi vin. 

După ce a ospătat mulţimea, am rugat pe flăcăi şi fete ca să 
joace ceva jocuri de la dânşii, dar ei nu voiau, zicând că le e ruşine. 
Am mai stat la vorbă cu ei, am rugat nevestele şi fetele să joace, 
dar tot nu voiau. Atunci am început a ospăta şi eu cu dânşii, am 
adus vin din belşug şi am început a cinsti cu ei, dar vedeam că nici 
cu chipul acesta nu izbutesc la nimica, nu voiau în ruptul capului 
să se hotărască să înceapă să joace. 

Atunci i-am lăsat, şi făcui semn lăutarilor să zică ceva din foaie 
şi din supele, şi când aceştia au început a cânta, am început şi eu 
a prinde muierile şi fetele la joc, încât, vrând, nevrând, săreau si 
ele cu mine, şi văzând atunci gloata toată că şi eu joc cu ei, au 
prins curaj şi chef, şi au început a se îndemna la joc, şi încetul cu 
încetul începură a se prinde câte doi la brâu şi a juca diferite jocuri 
între care sub picioare şi columbaro, care nu e decât hora noastră 
şi despre care voi vorbi mai Ia vale. Mai cinstind apoi iar cu flăcăii, 
c" nevestele şi cu fetele, s-a întemeiat joc straşnic, încât se 
prăbuşeau duşumelele casei. 

Eu, în timpul acela, am pus pe note ariile de dans ce cântau 
uţani, descriind şi jocurile lor, şi cu chipul acesta izbutisem să 
vad românii istrieni jucând, ceea ce I. Maiorescu nu izbutise. 

. Este de notat că aceşti lăutari în tot timpul cât cântă, bat cu 
5?! cu picioarele, şi fac o mulţime de schimonosituri, 

• . strâmbă gura, sucesc capul şi în dreapta şi în stânga, îl dau 

J° s şi în sus, închid ochii şi-i deschid şi altele multe. 

Familii româneşti în Susnevizza sunt: Francesco Scrobe, Andrei 
t . ion Scalir, Mateu Bartol, Bartolo Dianic, Bartolo Zveci, 
u f Carciulic, Mihail Jurman, Matei Glavina, Anton Bercaric, 
Luxic > Anton Estenta. 

^ r ănc^p lne * e Ce S£ ’ m Susnevizza sunt Bacheti, Bachetichi şi 


"mb?* 11 Susnevizza > întovărăşit de Matei Glavina, care, în 1857, 
prin acele locuri cu Ion Maiorescu şi-i dăduse multe 
si-, rn ~am dus la comuna românească Vila nova (numită de 
ajn f Cl Novovas), departe ca la o jumătate de oră pe jos, şi acolo 
Vjw° St ^ ncon jurat de oameni care mă întrebară de unde viu si ce 
au sa fac pe la ei. 

Am luat şi de acolo informaţiuni despre obiceiurile lor, caid 
sunt aceleaşi ca şi în Susnevizza. 

Familiile româneşti în acestă comună sunt: Anton Zădresco 
Mihu Milecu, Gheorghe Miclăuş, Ion Zgolea, Anton SolomotL 
George Basic, Anton Basic, Francisc Strolig, Andrei Zgrablic, Josif 
Polic, Anton Cartolic, Valentin Natinovici, Francisc Luxic. 

Vilanova are următoarele cătune: Rubasi şi San Spirito. 

Din Vilanova am mers în comuna românească Jesenovic , care 
e în apropiere, şi acolo m-am interesat de aceleaşi lucruri ca şi în 
Vilanova. 

Familiile româneşti în Jesenovic sunt: Anton Suri an, Mihail 
Surian, Ion Jadreschi Ciuru, Ion Tărdoslavici Zidariu, Ion Scavne, 
Mihail Solomon, Pavel Beglian, Ion Dionic, Petru Bercaric, Petru 
Soldatic, Andrei Jurman, Martin Luxic, Matei Zveci, Anton 
Cărţulie, Toma Naţinovici, Martin Ladcovici, Simon Carlovici. 

Cătunele ce se ţin de Jesenovic sunt: Latcovichi, Carlovici, 
Solomoni. 

De acolo m-am întors în Susnevizza. Vroiam să mă duc în 
satul Săn-Martin, unde, pe la 1857, când Ion Maiorescu călătorise; 
se mai vorbea româneşte, dar nu m-am mai dus, fiindcă mi s-a 
spus că acel sat este acum cu totul slavizat. 

în comuna românească Letai, pe unde am trecut ca să vin în 
Susnevizza, am aflat aceleaşi obiceiuri ca şi la locuitorii de prin 
celelalte sate pe unde fusesem. 

De comuna Letai se ţin următoarele cotune: Cigari, Faimani, 
Contussi, Maurovichi, Polichi, Salic şi Stoja. 

Familii româneşti sunt: Anton Contăş, Josif Răspăr, Anton 
Travulea, Ion Faimă, Ion Mavrovici, Ion Garzic, Laurenzo Ţipar, 
Ion Dobrovici, Ion Stoja. 

în apropiere de Letai vine comuna românească Posert cu 
cătunele: Belai, Barichievichi, Ghersichi, Polichi, Spelichi. Şi acolo 
am aflat aceleaşi obiceiuri ca şi în celelalte comune. 

Din Susnevizza am pornit pe jos tot cu bătrânul Matei Glavina, 
şi, după o călătorie de o oră şi jumătate aproape, prin văi, râp 1 » 
prăpăstii şi bolovani, am ajuns la comuna românească Bârdo, 
pronunţată şi scrisă de străini cu cuvântul Berdo. 

Acolo, înainte să intru în comună, drumul fiind îngust, venea 
un car cu boi în faţa mea. Ţăranul ce-1 conducea, începu a stng a 
la boii săi: 

— Hăis bou! hăis! 

Apoi îndată boii câmind prea tare, el începu a le zice iar: 

— Cea bou! Cea! 


Aceste cuvinte atât de caracteristice ţăranului român de la noi, 
01 -au umplut de mirare şi bucurie, încât mi se părea că mă trezesc 
încă în România liberă. 

Ajuns în Bârdo, am poposit la ospătăria românească a lui Iosif 
peţulic, unde am mâncat ouă, caş şi mămăligă, pe care locuitorii o 
numesc cu cuvântul italian polenta. Tot acolo am găsit pe preotul 
slovac Anton Nezic din comuna slavizată Cepici , situată pe malul 
lacului cu acest nume. Preotul sta la masă împreună cu mai mulţi 
locuitori din aceeaşi comună. Făcui cunoştinţă cu el ş-apoi s-a 
încins o discuţie animată, în privinţa originii românilor din Istria, 
cum şi asupra tendinţelor preoţilor slavi de a deznaţionaliza, atât 
pe românii istrieni cât şi chiar pe italieni. Acest preot îmi susţinea 
că acea regiune întreagă este şi trebuie să fie o provincie curat slavă 
şi că nici o naţiune alta, fie română, fie italiană ori chiar germană, 
n-are dreptul de a pretinde să se afirme acolo, ci trebuie să cedeze 
tendinţelor slavizatoare ale croaţilor-slovaci. 

I-am răspuns că dorinţele sfinţiei sale nu se vor împlini 
niciodată, deoarece toate naţiunile au dreptul de a trăi, cu limba, 
datinile şi moravurile lor, şi că cei ce încearcă a deznaţionaliza un 
popor nu pot decât să-şi atragă ura lor; cu atât mai mult cu cât am 
constatat în inimile românilor istrieni, o dorinţă puternică de a 
rămâne ceea ce sunt. 

După aceea, ieşind din ospătărie, am pornit—o prin comună pe 
la casele locuitorilor, şi am mai adunat ceva obiceiuri şi datini ce 
sunt în uz pe la ei, cumpărând de la Iosif Peţulic instrumentele lor 
de muzică, supelele mari şi supelele mici. 
fc ţ 1 apropiere de această < 

Costiţa, Covăceviţa şi Brigura. 

Pârâun sunt: Eleno viţa şi Valea—Lugu. 

| Familiile româneşti din Bârdo sunt: Martin Cioban, Ion Braiuha, 
jon Clanet, Ion Ierala, Iosif Bacu, Antonie Stancu, Ştefan Fărlicu’ 
tosif Campester, Grigore Greţ, Gheorghe Balade, Frana Bo- 
°aschicu, Ioje Peţalic, Ion Lubicic. 

Această comună are următoarele cătune: Drazina, Dolestina, 
ia, Lanisce, Draga, Zancofci, Latcofci, Scabichi. 

^ feŞÎnd din Bârdo şi trecând prin nişte locuri rele şi greu de 
NjSk i a comuna românească Gropnic (scris pe harta austriacă 
robruco). In împrejurimile ei se află pădurile Căscaria şi 
°polovătz precum şi muntele Sfanta-Nastasia. 

Cătunele acestei comuni sunt: Camelich, Micheli, Lenzovich, 
^ovich, Runco, Tranquilische. 

j. Locuitorii din această comună au acelaşi obiceiuri ca şi acei ce 
Ules c în celelalte comune. 


comună sunt pădurile: Boborava, 

Numele familiilor româneşti din comuna Gropnic sunt: Francisc 
Runco, Gheorghe Cruzilă, Anton Cicerano, Bartolo Hil, Jacomo 
Bozie, Ion Ursici, Iosif Podrugovatz, Ion Marovici. 

După aceasta m-am întors iarăşi în Susnevizza şi de acolo 
m-am dus în Pisino, unde, mai punând în ordine notele ce 
adunasem, m-am pregătit de drum pentru comuna Schitazza, 
numită si Santa-Lucia. 

în ziua de 25 noiembrie am plecat din Pisino cu trăsura, pe l a 
orele 11 si jum[ătate] dimineaţa, pe un drum foarte bun, pe şosea, 
şi am ajuns la comuna Gagliana, unde acum nu se mai află nici 
un român, apoi am ajuns la Pedena, unde asemenea nu mai sunt 
români. în vechime, însă, fusese mulţi români m aceste două 
comune, după cum mă încredinţară mai mulţi bătrâni. 

Trecând apoi pârâul Arsa, am urcat un deal foarte mare şi am 
ajuns la comuna Sumberg; de acolo, scoborând valea m-am suit 
drept la oraşul Albona, situat pe un vârf de deal, cu o poziţiune din 
cele mai frumoase, fiind în apropiere şi de mare. 

Aici am căutat să mă întâlnesc cu d[omnul] Anton Scampicchio 
- fost conscolar cu d[om]nii Papiu Ilarian şi Hodoş la Padova în 
Italia - şi cu d[omnul] Iuliu Depangher Manzzini, ambii avocaţi. 
Către aceştia aveam scrisori de recomandaţiune de la Anton Covaci. 
Spunându-le şi lor scopul călătoriei mele în acele locuri, s-au 
bucurat foarte mult, văzându-mă că am venit să cercetez pe românii 
din Istria; în acelaşi timp ei şi-au exprimat mirarea, cum de la 1857, 
de când răposatul Ion Maiorescu a fost pe acolo, şi cu care făcuse 
cunoştinţă, nu mai venise nimeni să se informeze despre starea 
acestor români, numiţi pe teritoriul Albaniei şi rimleni, care din zi 
în zi văzând cu ochii se slavizează. 

Scampicchio adăugă: „Iată comuna Schitazza, nu departe de 
aici, care era o comună românească, acuma e mai toată slavizata, 
iată Corte Alba (Curtea Albă) ce era din vechime o cetate, precum 
şi un loc ce se numeşte şi până astăzi Vlahi, ambele în apropiere 
de Albona, erau odinioară locuite de români, după cum ne spun 
bătrânii, astăzi însă, nici o urmă nu se mai găseşte despre aceasta • 
Mi-a mai arătat apoi şi o localitate care se află pe o proprietar 
a sa, între Fianona şi Albona, numită Ladino, locuită odinioară a 
români, as tăzi însă nu mai întâlneşti pe acolo decât mine de locuinţ 

omeneşti. . . - ta t 

Despre antichitatea cuvântului Vlah, Scampicchio mi-a araw 
un capitol dintr-un manuscript vechi din secolul XIV-lea în hruy, 
latină ce se află în posesiunea sa, şi unde se citeşte cuvântul Vlan 

1. Iată cuprinsul acelui capitol pc care l-am copiat întocmai după origina ^ 
ortografia sa. Capitolum I, Primi libri Statutonim Albone: „In nommc Patn 

Luându-mi cu mine toate notiţele ce adunasem, d[omnul] 
pepangher Manzzini mi-a recomandat un locuitor din cotuna 
Schitazza, pe care-1 cunoştea şi care venise din întâmplare la 
Albona, spre a mă duce cu el în Schitazza. 

Acel locuitor român slavizat, anume Anton Dobrici, fost soldat 
în marina austriacă, care călătorise în America, Brazilia, India, 
China, etc. mi-a fost de mare ajutor, căci era om deştept şi ştia 
limba italiană în care ne înţelegeam. 

în ziua cte 27 noiembrie, pe la orele 11 din zi, am pornit cu el 
pe jos, şi după o călătorie de 4 ore şi jumătate am ajuns în cotuna 
Schitazza, comuna Cerovizza. 

în Albona şi în împrejurimile ei am avut prilejul de a vedea 
cum locuitorii români istrieni au obiceiul de a purta apa pe umeri, 
în nişte ciubăraşe ce le numesc brenta, pe când slavii o poartă pe 
cap, precum şi modul cum mâna boii, nu cu biciul ci cu pungula , 
care nu e altceva decât un harag în vârful cămi se află un bold de 
fier, cu acel harag nu bat boii, ci-i împung ca să meargă. Mânatul 
boilor cu pungula se obişnuia şi la vechii romani. 

Şi la noi încă a fost obiceiul a se mâna boii în timpurile vechi, 
nu numai cu biciu şi să se împungă cu strămurarea , care nu era 
alta decât pungula. 

Iată ce ne spune cronciarul Ion Neculcea în scrierea sa O samă 
de cuvinte . 

„Ştefan Vodă cel bun şi cu fiul său Bogdan vodă, de multe ori 
au avut războaie cu leşii, şi multe robii au făcut în ţara leşască, cât 
au pus pe Ieşi în plug de au şi arat cu dânşii de au semănat ghindă, 
de au făcut dumbrăvi, pentm pomenire ca să nu se mai acolisescă 
de Moldova, Dumbrava roşie la Botoşani şi Dumbrava roşie la 
Cotnar şi Dumbrava roşie mai jos de Roman, şi leşii încă nu 
tăgăduiesc că scrie şi în cronica lor. Numai mă mir de Miron Costin 
cum au acoperit acest lucru de nu l-au scris; şi aşa vorbesc oamenii 

I filii et spiritus sancti amen. Ad honorem omni potentis Dei et gloriose Virginis 
Mărie matris eius ac beatorum martirum sanctorum Sergii et Bachi Justi atquc 
Thcodori patronorum terre Albone Haec sunt stătută comunis: diete terre Albone 

i; , acta ct ordinată temporc Nobilis et sapientis viri domini Stephani condam 
Uominj Virgilii de civitate Austriac honorabilis vicarii prephate terre Albona, 
c uius coadiutores fucrunt in componendo et ordinando predicta stătută 
serbastianus condam Vlahi iudex supradicte terre ser bracogna condam iedrevac 
socius eius ser drusac condam quirini ser justus condam maici de Sith, ser anust 
ast igna dominici dicti bastiani et alii de consilio dicti terre de mandato 

Ţcverendissimi in Christo patris et domini Bertrandi Dei gratia sancte sedis 
^quiligcnsis Dignissimi Patriarche. Sub annis Domini nostre Iesu Christi 

, MCCCXLI indictione VIII die XVII Augusti“. 

' I * * * V ezi Kogălniccanu, Letopiseţul Ţării Moldoveii, tom. II, pag. 200, Iaşi 1845. 

că, când au fost arând cu dânşii, cu leşii, i-au fost împungând cu 
strămurările ca pe boi să tragă, iar ei se ruga să nu-i împungă, ci 
să-i bată cu biciuşcele; iar când îi bătea cu biciuşcele ei se rug a 
să-i împungă 4 4 . 

Pornind din Albona, drumul e bun o bucată de loc, apoi când 
începi a sui muntele Berdo, calea se face rea cu totul: nu sunt decât 
cărări cu pietre şi bolovani, care te face să întâmpini cea mai mare 
greutate la mers, căci nu ştii unde să pui piciorul spre a păşi înainte. 
Eu pe lângă că trebuiam să fiu cu cea mai mare băgare de seamă, 
ca nu cumva să-mi frâng vreun picior, aveam a mă lupta şi cu 
vântul (bora) care sufla cu putere în acea zi şi care e obişnuit 
p-acolo, mai ales în lunile de iarnă. 

Prin acele locuri cu mare greu poţi urca muntele chiar cu catâri 
sau măgari. 

Suind muntele, se dezveleşte înaintea ochilor o privelişte din 
cele mai frumoase, în stânga pe ţărmul Quamerului se vede în 
depărtare insula şi oraşul Cherso, şi o vale numită Oschiţa, de la 
care apoi se desfăşoară Vale Curatta (Valea Curată). în capătul 
acestei văi pe malul mării se află Ponte Negra (Puntea Neagră), 
unde e aşezat şi un far. 

Schitazza se află pe vârful muntelui Berdo. Nu departe d-acolo 
se află muntele Urlici, numit aşa după cum spun bătrânii, din cauză 
că acolo erau mulţi lupi în vremile vechi şi urlau de se auzeau până 
în sat. 

în Schitazza am poposit la ospătăria lui Ion Dobrici. Acolo am 
şi mas. Satul are o poziţiune frumoasă, e aşezat pe un tapşan pe 
vârful muntelui. în total simt 21 [de] case. 

Intrând în vorbă cu stăpânul ospătăriei despre românii din sat, 
el mi-a spus că, odinioară, toţi locuitorii erau români şi nu se vorbea 
decât vlaşchi (româneşte) după cum spun bătrânii. Astăzi nu se mai 
află decât dânsul (care mai ştie ceva, dar şi el acuma a uitat neavând 
cu cine grăi) şi încă doi bătrâni care ştiu cuvânta (vorbi cum s-a 
exprimat dânsul) româneşte: Ion Maria Fonovici de optzeci [de] 
ani, şi fratele acestuia, Matei Fonovici de 78 [de] ani. 

întâlnindu-mă cu acei bătrâni, am început a-i cerceta şi a- 1 
întreba să-mi spună de cine era locuit satul şi ce limbă se vorbea. 

Bătrânii mi-au spus, ca şi Ion Dobrici, că părinţii lor le spuneau 
că tot satul era românesc şi nu se vorbea decât vlaşchi , dar apoi 
venind hroaţii (croaţii) în satul lor, unul câte unul, şi înmulţindu-se 
la număr apoi, căci veneau necontenit, şi români nu mai veneau, 
s-au slavizat cu toţii; aceasta mai ales că nu aveau preoţi români, 
nici italieni, ci numai slavi, care, prin influenţa ce au asupr 3 
locuitorilor, au izbutit de a slaviza mai tot satul. 

Cu aceşti bătrâni mă 
înţelegeam uşor, căci ei vorbeau 
s i italieneşte. 

Mai întrebându-i despre 
obiceiuri şi cele ce se mai petrec 
pe la dânşii prin sat, m-am dus 
de la ei, căci înnoptase, 
zicându-le: 

— Bură nopte. Domnul cu 

voi! 

— Domnul cu tire , îmi răs¬ 
punseră ei. 

întumându-mă la ospătărie, 
am cinat şi m-am culcat, căci 
eram ostenit foarte. Drept aşter¬ 
nut aveam o saltea umplută cu 
pănuşi de popuşoi, o pernă de 
paie şi o cergă de acoperit. în 
vatră ardea puţin foc, făcut cu 
lemn de iuniper , căci era cam 
rece în acea seară, şi o lampă de 
metal cu fitil cu ulei, de o formă 
antică romană, ca opaiţă, lumina 
casa. 

A doua zi de dimineaţă m-am dus ia preotul din sat ca să-i 
fac cunoştinţa şi să mai vorbesc cu el despre starea locuitorilor din 
saţ. Şi găsindu—1 acasă, 1—am salutat în limba germană, şi el îndată 
mi-a răspuns tot în limba germană, şi a început a mă întreba de 
unde viu şi ce întâmplare m-a adus prin acele locuri atât de izolate. 

■ Eu mai vorbind câte ceva cu el despre greutăţile ce am 
întâmpinat până ce am ajuns acolo, i-am spus apoi că viu din 
România să văd şi eu pe fraţii noştri din acel sat. El atunci s-a 
schimbat cu totul, şi de unde vorbea cu mine limba germană, n-a 
mai vrut să vorbească, spunându-mi că în sat nu voieşte a grăi 
decât limba croată. M-am adresat apoi la el şi în italieneşte, crezând 
c â poate va vorbi acea limbă, dar a fost totul în zadar; nemaivoind 
a grăi nici nemţeşte nici italieneşte cu nici un preţ. Am fost silit să 
nrâ {etrag, eu neştiind limba croată. 

In 1857, când răposatul Ion Maiorescu a fost pe acolo, se mai 
Sorbea româneşte în casa lui: Giovanu Maria Tomalin, Maria 
Crozzu, Anton Zamu, Giovanu Maria Urcu şi Carbuntini *. 

I _ _Astăzi nici unul din a ceştia nu mai sunt în viaţă. Acum cinci 

^ ez i Itinerar în Istria , pag[ina] 60, Iaşi, 1874. 

ani se mai afla femeia lui Simion Dobrici care vorbea româneşte 
dar şi aceasta astăzi nu mai trăieşte. 

Iată dar şi un alt sat în care nu erau decât români, şi unde nu 
se vorbea decât limba românească, astăzi mai tot slavizat. 

Rămaseră numai acei doi bătrâni şi cu Ion Dobrici trei. 

Această uitare cu desăvârşire a fraţilor noştri, e neiertată. Ha 
strigă la cer! Câţiva ani vor mai trece şi în acest sat nu se va mai 
auzi limba fraţilor noştri pe care soarta i-a aruncat sub o 
dominaţiune străină! 

Familiile românilor care se află astăzi în Schitzza, slavizate însă, 
sunt: Dobrici Grigore Naniu, Anton Dobrici, Fonovici Anton 
Piscolo, Fonovici Matei Tomalin, fraţii Matei şi Anton Carbuntini, 
Ion Zancu, Dobrici Zancu Biagio, Ion Crozzu, Ion Urecu. 

După aceea am pornit tot pe jos la Albona spre a mă duce la 
Fiume şi apoi la românii din munţii Cici, numiţi de nemţi 
Tschitscherboden, de poporul român Ciceria şi de geografii istrieni 
Vena. 

N-am apucat aceeaşi cale pe unde venisem, ci scoborând 
muntele m-am întors tot pe malul mării. După o oră de călătorie, 
am poposit puţin la o casă a d[omnu]lui Depangher pe malul mării, 
în o localitate numită Ravine, şi după ce am ospătat acolo, am mers 
înainte spre Albona, întâmpinând aceleaşi greutăţi la întors ca şi la 
dus. 

în Albona mai punând în ordine notiţele mele, m-am pregătit 
de drum mai departe, la românii din munţii Cici. 

Mai cercetând pe d[omnul] Scampiccio, dacă în oraşele 
Fianona, Volosca, Castua (zis de români Căstău) aş putea să mai 
întâlnesc români, el m-a încredinţat că toţi locuitorii de prin acele 
locuri au fost români, dar astăzi n-a mai rămas nici o urmă, toţi 
s-au slavizat. Auzind aceste, mi s-a umplut sufletul de întristare, 
şi m-am hotărât a nu mai trece pe acolo, ci a mă duce la portul 
Rabaz, şi de acolo cu vaporul drept la Fiume, apoi în munţii Cici. 

Aşa, în 2 decembrie, sculându-mă de dimineaţă tare, am luat 
un om cu mine să-mi ducă bagajele până la portul Rabaz, departe 
de oraşul Albona ca la trei pătrare de oră pe jos. 

în aceeaşi zi începuse de cu noapte a bate un vânt puternic 
(bora) şi scoborându-mă spre port se întărea din ce în ce mai tare, 
încât trebuia o adevărată luptă spre a putea înaintea, căci bătea m 
faţă. 

Deodată venind din munţi un vânt şi mai puternic m-a trântit 
la pământ atât pe mine cât şi pe omul care-mi ducea bagajele, Ş 1 
puţin a trebuit să nir ne azvârle într-o prăpastie din acele ce î* 1 

Interlocutori istro-români ai autorului. 


asemenea locun nu lipsesc la fiecare pas*. In fine, cu mare greu 
am ajuns la port. 

Din cauza uraganului ce era de vreo două zile pe mare, vaporul 
Hebe, ce venea din Triest şi care trebuia să sosească la 7 ore 
dimineaţa, n-a sosit decât la 12 ore. 

Cu toată furtuna înspământătoare ce era, a trebuit să mă sui pe 
vapor şi, pe la 7 ore seara, am ajuns în Fiume, ceea ce dacă n-ar 
fi fost furtună, am fi putut ajunge în trei ore. Cu mare anevoie 


m-am putut scoborî din vapor, căci suferisem foarte de boala de 
mare tot timpul. 

In Fiume am stat o zi, apoi în 4 decembrie pe la 5 ore şi 
jumătate, m-am suit în drumul de fier şi, după o oră, am ajuns în 
comuna slavizată Sapiane, unde m-am şi oprit. De acolo am mers 
apoi pe jos un pătrar de oră, şi m-am suit la comuna Pasec, în care 
uu am aflat decât slavi şi unde am şi poposit puţin la ospătăria lui 
Ivan Prebelici şi apoi am pornit înainte cu trăsura lui Toni Jurisovici. 

După două ore şi jumătate, trecând prin comuna românească 
Mune, acum însă slavizată cu desăvârşire, am ajuns în cotuna Jeiane 
l e se ţine de această comună. 


• p c coastele Mării Adriaticc sunt vânturi înfricoşate (bora) care încep toamna 
din Buccari şi Zcngg (Scgna) porturi în Croaţia. Sunt zile unde oamenii nu pot 
frece pe malul mării decât ţinându-se unul de altul spre-a nu fi trântiţi în marc. 

arul cu boi îl răstoarnă; în anul 1873, aproape de Fiume a răsturnat vagoanele 
dc la drumul de fier. Aceste vânturi merg până dincolo de Triest. în Triest încă 
sunt vânturi înfricoşate, sunt strade pe unde trecătorii sunt trântiţi la pământ. 
Aşa, pe strada Via mulino a vento, sunt întinse frânghii de care se ţin oamenii 
spre a putea merge. 

Acolo m-am dus în gazdă la locuitorul Anton Stambulici, jupan 
(dregătorul satului), unde erau adunaţi mai mulţi oameni. 

Le-am zis: 

Bură zi omiri buri. 

Ei atunci se uitară lung la mine şi se mirară că le vorbesc limba 
lor. 

Unii din ei îmi răspunseră: 

Bura zi. 

Alţii tăcură. 

Apoi i-am întrebat: 

Cire sti cuvînta vlaschi aoaţe? 

Ei îmi răspunseră: Aoaţe toţi cuvîntă vlaschi. 

Apoi ei mă întrebară: 

Dende esci? 

Eu le răspunse-i: Din un paes di larg, din Romania. 

Atunci jupan Stambulici mi-a arătat un locuitor, Iosif Mar- 
melici, ce fusese în România, în oraşele Bucureşti, Galaţi, Brăila şi 
altele. 

Acesta fiind un om deştept mi-a fost de mare ajutor, căci vorbea 
româneşte ca de la noi, şi-mi dădu toate relaţiunile de care aveam 
nevoie. Şi acolo am cercetat pe români, şi am adunat multe obiceiuri 
ce au la diferite împrejurări ale vieţii lor. 

înainte de a pomi de la ei, am adunat tot satul şi am făcut mare 
petrecere, cântându-le din violină multe cântece de la noi, care 
le-au plăcut foarte. 

Am adus apoi şi pe lăutarii satului, pe Pelosa Martin cu foalele 
(cimpoi), şi pe Martin Marmelici cu surlele (fluier gemanat), şi au 
zis şi ei multe cântări obişnuite la dânşii. 

Apoi, cumpărând surlele de la Martin Marmelici, m-am suit în 
trăsură şi mi-am luat rămas bun de la sătenii care mă înconjurau, 
zicându-le: 

Domnul cu voi. 

Ei mă întrebară: 

Când veţi mai viri pe la noi? 

Voi viri, voi viri , le răspunsei eu, ei se bucurară foarte şi strigară 
cu toţii: Bire, bire! apoi pornind dintre ei, îmi ziseră: 

Coaie bură. Domnul cu tire! Şi aşa m-am despărţit de aceşti 
buni locuitori care nu ştiau ce să mai facă de bucurie că a venit un 
frate de a lor din România liberă să mai întrebe de ei şi de traiul 
lor. 

Cotuna Jeiane are o poziţiunea foarte pitorească, numără 86 
[de] case, cu o biserică frumoasă, clădită de locuitori în anul 1889. | 

CALATORIA PRIN ORAŞE 

Pe lângă cercetările ce am făcut asupra fraţilor noştri pe la 
vetrele lor în sate, n-am încetat un singur moment a întreba de ei 
si prin oraşe, pentru a da de urmele celor răzleţiţi pe acolo. 

în Pola, portul cel mai mare de rezbel al Austriei, am aflat 
mulţi români, unii ocupându-se cu negoţul, alţii lucrând la arsenalul 
marinei militare, alţii muncind cu ziua la port. 

Acolo am făcut cunoştinţă cu domnul Matteo Beriot, rudenie 
cu renumitul violonist Charles de Beriot, el mi-a fost de mare folos 
căci mi-a dat cele mai multe desluşiri despre românii care locuiesc 
acolo. 

în Rovigno, oraş italienesc, făcând cunoştinţă cu d[om]nii 
ismondo, podesta (primar) al oraşului, Basilisco, consul al Italiei, 
Gregorio Şponza, doctor în medicină, şi cu doctor Marcu Constan¬ 
tini, advocat, am vorbit cu ei despre starea acestei colonii române, 
precum şi a italienilor din Istria, care par ameninţaţi de acelaşi 
pericol al slavizării. 

In Parenzo, asemenea, am făcut cunoştinţă cu podesta al 
oraşului, Giovani Canciani şi cu preşedintele muzeului de an¬ 
tichităţi, Andrea Amoroso, care mi-a dat multe lămuriri despre 
colonia română din Vlaşi, punându-mi la dispoziţiune biblioteca 
din Giunta Provinciale, din care am copiat multe lucruri interesante 
relative la românii istrieni. Apoi, acolo, am mai făcut cunoştinţă cu 
contele Guido Vecich (Becici), Francesco Constantini, deputat în 
dieta istriană, Michaele Gazina, Giuseppe Bradamante, Marco 
Tomara, doctor în drept, redactor al gazetei L J Istria , şi cu Antonio 
Beltramini, secretar comunal, care, în 1852, a fost prin Bucureşti, 
tinde a stat aproape un an. Acesta mi-a fost de mare interes, căci 
avusese ocaziune de copil a merge pe la satele din Vlaşia, situate 
m parte pe la poalele muntelui Maggiore, şi la acele de primprejurul 
lacului Cepici, precum şi la acele de pe o parte şi de alta a râului 
^sa. D[omnia]sa m-a încredinţat că în satele Cătun, Cozliaco, 

S Cărbune, ce vine în apropiere de lunca numită Răchita, Cepici 
Bolesco, Chersano, Liţul, Porgana, Barbona, Cămizza, se vorbea 
aâneşte demult. Acuma, însă, toate aceste comune sunt slavizate. 
In Pirano, locul natal al celebrului violonist Giuseppe Tartini 1 , 
arn făcut cunoştinţă cu doctorul în drept Domenico Fragiacomo, 
^ dvocat şi podesta a[l] ora şului, cu consilierul comunal Lorenzo 

j • Născut în 12 aprilie 1692, mort în 16 februarie 1770. 





138 


TEODOR T. BURADA 


Zerotti, cu contele Ştefan Rotta, cu căpitanul în retragere Giocano 
Trevezini, cu d[omnul] Giuseppe Buda, avocat, şi cu Domenico 
Vatta, rudenie după femeie cu celebrul Tartini. Acesta mi-a spus 
că sunt o mulţime de familii în împrejurimea oraşului ca: Buzadan, 
Floredan şi altele, care, desigur, au fost odinioară româneşti. 

Toţi aceşti cetăţeni mi s-au părut din discuţiunea ce am avut 
cu ei, că sunt binevoitori pentru soarta românilor din acele părţi. 

în Capodistria, am făcut cunoştinţă cu podesta Giorgio Cobol 
şi cu doctorul în drept Pietro Mandonizza, advocat, om avut şi cu 
mare influenţă în părţile acele. Aceştia sunt asemenea animaţi de 
bune sentimente pentru români. 

în satele locuite de românii de acolo, singurul mijloc pentru 
menţinerea încă a naţionalităţii române, nu este altul decât 
înfiinţarea de şcoli româneşti. Despre necesitatea ce au locuitorii 
români de a avea în satele lor şcoli româneşti, şi despre discuţiunile 
urmate în dietă asupra acestei cestiuni vom vorbi mai la vale. 

Afară de locurile citate mai sus, pe unde am fost. Ion Maiorescu 
spune în scrierea sa Itinerar în Istria, pag[ina] 74, despre care am 
vorbit, că: cu 70 sau 80 ani înainte se mai vorbea vlaşchi 
(româneşte) şi în insula Veglia (Velia) mai ales în comuna Poglizza 
(Polizza) înainte de călătoria sa ce o făcuse pe acolo în 1857. 

Dar precum, atât el, cât şi alte persoane de la care m-am putut 
încredinţa, spun că în timpul de faţă nu se mai află nimeni acolo 
care să ştie această limbă, de aceea nu m-am mai dus pe acolo. 

Cu ocazia aflării mele în Fiume, făcând cunoştinţă cu d[omnul] 
M. Polonio Balbi, librar, care cunoştea insula Veglia, unde locuise 
mai mult timp, întrebându-1 dacă s-ar mai fi aflând români pe 
acolo, el m-a asigurat că erau şi se vorbea vlaşchi (româneşte) în 
mai multe locun, mai cu seamă în orăşelul Poglizza, şi că chiar 
bunul său ştia această limbă, arătându-mi şi o carte veche fără dată, 
în care se aflau două rugăciuni în limba româno-istriană, de pe 
care se închina dânsul şi care se şi citeau în biserică. 

Din această carte reproducem aici acele două rugăciuni: Tatăl 
Nostru şi rugăciunea către Maica Domnului, precum şi mai multe 
notiţe, mai la vale la anexa nr. VI. 

Partea II 

IMPRESIUNI GENERALE 


Nimeni şi nici una din scrierile relative la acest popor nu spune 
ceva pozitiv despre venirea sa în acele locuri, aşa de răzleţite de 
ţările în care se află popoarele ce vorbesc o limbă mai apropiată 

cu a lui. Tot de asemenea nu se 
cunoaşte epoca, locul precum şi 
mijlocul prin care acest popor s-a 
strecurat în acele locuri. 

Numele ce românii istrieni îşi 
dau între dânşii e acel de vlahi ; 
locuitorii croaţi şi italieni de pe 
teritoriul Albonei, numesc pe acei 
vlahi, rimleni ; în timpurile mai de 
mult aceşti vlahi se numeau şi 
morlachi, după cum se numesc 
astăzi rămăşiţele de români ce se 
găsesc în Croaţia, adică 
mauro-vlahi , de unde poate s-a 
format cuvântul morlachi , români 
de la mare, (morje-vlachi mor¬ 
lachi). Slavii şi nemţii îi numesc 
cici, ciribiri, italienii îi mai nu¬ 
mesc şi nimeri. 

Unii le mai zic şi cicirieni, 
ciciliani şi ciceroni, dar eu însumi 
nu am auzit la faţa locului decât 
denumirile de cici, ciribiri, rim¬ 
leni şi rumeri. 

Numele de cici, se crede că 
li s-a dat din cauza desei pro¬ 
nunţări în cuvintele lor, a con¬ 
soanei ce. 

Din cele ce am putut vedea în genere la toţi locuitorii români 
istneni, cu părere de rău trebuie să constat că starea lor materială, 
cât şi morală, este foarte decăzută. Ei trăiesc într-un fel de izolare 
continuă de celelalte neamuri ce-i înconjoară, ca nişte familii 
rătăcite fără sprijin din partea nimănui, asupriţi mai ales de slovaci 
ce au năvălit în peninsula istriană, care caută cu orice preţ a-i face 
să dispară cu totul, printr-o slavizare continuă. 

Ei nu au biserică proprie a lor în care preoţii să le zică în limba 
lor rugăciuni. Cu toţii aparţin ritului catolic 1 şi au fost nevoiţi să 
primească preoţi catolici croaţi de la care nu aii nici un sprijin, nici 
un cuvânt de încurajare sau susţinere a neamului lor. 

Un singur preot de origine română de loc din comuna Bârdo, 
gnume Miceti, mai există în Istria. 

f în toată Istria predomneşte religia catolică. într-o singură comună numai, Peroi 
locuită dc muntenegreni şi sârbi, e religie ortodoxă creştină. 

Dar şi acesta, sub influenţa puternică a croaţilor, a uitat şi 
originea şi credinţele fraţilor săi, trecând în rândurile slavilor, şi 
făcând astăzi propagandă pentru aceştia din urmă. 

El se afla acum în comuna Rozzo, lângă Pinguente. Limba 
română se vorbeşte numai de locuitori de orgine română şi în sate 
în sânul familiei lor. 

Faţă cu străinii, însă, românii istrieni se sfiesc a vorbi această 
limbă, şi chiar dacă le vorbeşti româneşte stau la îndoială să-ţi 
răspundă oare tot aşa, ori slavoneşte. Aceasta o fac pentru că cred 
că nu pot fi înţeleşi de ei, fiind un popor mic la număr în raport 
cu alte popoare de acolo, şi a cărui limbă nu o învaţă străinii, şi 
fiindcă se tem chiar, de a nu fi ispitiţi cumva, de cineva cu intenţii 
rele în contră-le, căci ştiu că sunt prigoniţi de toţi cei ce nu sunt 
de un neam cu dânşii. 

Copii până la 12 ani şi până ce nu ies din satele lor, nu vorbesc 
şi nici nu ştiu altă limbă decât românească. 

La vederea oricărui străin necunoscut lor, ce le intră în sat sau 
[în] case, ei parcă au o temere de a vorbi limba lor între dânşii. Cu 
încetul, însă, convingându-se că-ţi place limba lor, şi că eşti român 
din ţară depărtată, vorbesc atunci bucuros dialectul româno-istrian. 

intrând în satele lor se vede mizeria mai pe la toţi. Simplicitatea 
cea mai mare predomneşte în toate. 

Casele lor sunt făcute de piatră, unele cu un rând altele cu două, 
acoperite cu rogoz sau cu olane. 

Intrarea se face prin o tindă în genere destul de spaţioasă şi în 
fundul căreia se vede o vatră mare de piatră ridicată de la pământ 
ca de două palme. Deasupra vetrei este o boltă mare prin care trece 
fumul în hom. Toate aceste tinzi sunt afumate şi zgurite din pricină 
că fumul iese mai mult în casă decât pe hom, astfel că un om 
neobişnuit, cu mare nevoie stă mai mult timp într-un asemenea 
local. 

în mijlocul boitei deasupra vetrei atârnă un mare lanţ de fier 
numit de ei catena^ de care e aninată cadera (căldarea), în care se 
fierbe apă pentru bucate şi în ea se face şi polenta (mămăliga). 

Lângă vatră găseşti totdeauna paleta , care se mai numeşte şi 
lopăriţa, ce este un vătrar lung de tras focul. 

Pe prichiciul vetrei stau aşezate vasele de bucătărie şi de masă, 
oale, plate (blide), platele (farfurii), lingure , linguriţe şi altele. 

De bagdadiile tinzii stau aninate o mulţime de lucruri de ale 
mâncării precum; slănină, pastramă de oaie, picioare de p° rC 
afumate, caş etc. 

Drept aşternut ei au un sac umplut cu paie sau pănuşi de 

popuşoi; tot asemenea le sunt şi pernele. La unii care sunt mai 
cuprinşi, se găsesc şi perne umplute cu pene. 

Toate acestea stau acoperite cu deosebite lanţone (ţoale) sau 

scoarţe. 

în tindă se învârtesc mai tot felul de animale domestice, ca oi, 
capre, porci, paseri, încât la fiecare te împiedici de dânsele. 

Alături de tindă este o stanţa (cameră) mai curată, în care nu 
se află vatră, dar şi aceasta este afumată, căci uşa e mai totdeauna 
deschisă pentru ca să treacă şi acolo căldura din tindă. 

în această stanţă se află stative (laiţe), vreo câteva scanie 
(scaune), o misă (masă) mare şi un scriniu (dulap). 

Pe păreţi se vMfeguri (figuri) vechi şi rău zugrăvite. 

Femeile se ocupă cu gospodăria casei, iar băieţii şi fetele pasc 
oile la păşune. 

Bărbaţii se ocupă cu cultura frunzei de sălvie, mai ales în 
comuna Susnevizza, cu care întreprind un mare negoţ, fac şi puţină 
agricultură, şi mare parte din ei lucrează cu ziua prin alte locuri 
şi-şi agonisesc hrana vieţii cu mare greutate. Cei din munţii Cici, 
din comuna Jeiane, se ocupă mai mult cu facerea cărbunilor de 
lemn sau mangal, pe care îl vând în Fiume. 

Nici o femeie de pe acolo nu ţese pânză sau altă stofa pentru 
gospodăria casei, c ifurlanii care sunt un fel de ţesători ambulanţi. 

Ion Maiorescu în cartea sa Itinerar în Istria despre care am 
vorbit, la pag[ina] 41 ne spune că: 

„Ţesătorul se cheamă furlanu , căruia zic şi frulanu , de unde se 
crede că cei ce au început a umbla mai întâi din sat în sat deprinzând 
meseria de ţesători şi introducând astfel datina de a ţese bărbaţii şi 
nu femeile, au fost furlanii din Friaul. La toată întâmplarea, datina 
aceasta e străină introdusă prin slavi“. 

I Totuşi femeile se ocupă mai toate cu torsul lânei, şi oriunde se 
uuc, la câmp sau pe drum, nu lasă furca din brâu. Lâna toarsă de 
Pansele o dau apoi fîirlanilor de o ţes după cum le cere trebuinţa 
Pentru vestminte sau pânzeturi de ale casei. 


TIPUL ŞI PORTUL LOR 

Uj ^ ar baţii în genere umblă cu părul tuns şi barba, precum şi 
Etăţile, rase; rareori întâlneşti vreunul care să poarte barbă sau 
Etăţile nerase. 

i înfăţişarea fiecărui român istrian are caracterul cel mai viu al 
[ ei lati ne şi în special al românilor din România liberă. Ochii lor 

sunt mai mult negri, ageri şi mari. Părul şi sprâncenele mai 
totdeauna de culoare neagră, nasul drept, faţa le e bine conformată, 
frumoasă, cu un aer inteligent. Sunt sprinteni, voioşi şi repede 
pricepători. 

Mulţi dintre bărbaţi poartă câte un cercel la o ureche. 

Femeile sunt hazlii şi le place să spună cuvinte glumeţe. Oameni 
drepţi, neînşelători şi câre-şi ţin cuvântul faţă de oricine. 

Bărbaţii poartă pe cap, de obicei, pălărie neagră de stofa, numită 
coromac sau comanac. Flăcăii le împodobesc cu pene de păun şi 
cordele roşii precum şi cu flori naturale. 

Atât bărbaţii, cât şi femeile poartă opinci. Cămaşa le e albă fără 
înflorituri. 

Peste cămaşă, bărbaţii poartă o jiletcă numită crujat, şi un 
mintean pe care-1 numesc coretu, făcut de stofa de suman, tot fără 
înflorituri. 

Pantalonii lor sunt lungi şi strâmţi, de suman alb. 

Pentru vremi rele, ei poartă o manta numită halea, în forma 
chebei ciobanilor de la noi, iar la gât pun o eşarpă de lână pe care 
o numesc faşă. p 

Femeile poartă pe cap un tulpan, numit faţola. 

Părul fetelor e împletit în c.osiţe. 

în vremurile vechi, după cum spun bătrânii, femeile purtau fes 
alb pe cap. 

In comuna Jeiane, femeile poartă cămaşa scurtă, abia trece de 
genunchi, restul piciorului e acoperit cu cioareci ce-i numesc 
bicivele şi legate cu calţavete numite podvezi. Peste cămaşă au 
rochie numită barhan, de materie colorată. în spate poartă un suman 
de color ca şi la noi, însă fără mâneci, peste care se leagă cu brâu 
roşu. 

La finele acestei scrieri alăturez mai multe gravuri reproduse 
întocmai după nişte fotografii ce mi-am procurat din Triest, şi care 
reprezintă costumele cele mai obişnuite ale românilor istrieni. 

E de notat, însă, că cu greu se pot face fotografiile lor, deoarece 
există credinţa în aceşti locuitori, că nu e bine să se lase a li se lua 
chipul, căci mor îndată sau li se întâmplă mari nenorociri. 

DATINI 

La anul nou. în ziua de anul nou mai mulţi băieţi merg în sa { 
în cete pe la casele locuitorilor cu coledva (colinda), pocnind din 
bice, sunând din clopoţei şi zicând către gospodaml casei se mirava 

r*~trăieşti), când tot atunci îl seamănă aruncând peste el grâu, 
Irecum obişnuieşte şi pe la noi în ziua de anul nou. Aceste datini 
se păstrează mai mult în comuna Jeiane. 

La naşteri. Când se naşte vreun copil i se pune în gură o 
bucăţică de măr muiat în vin ca să fie voinic şi vesel. Se împlântă 
în pragul uşii un cuţit şi se pun în leagăn două ace, pentru ca, 
după credinţa lor, să se împiedice strigoii să nu se apropie să ia 
copilul* 

Când se scoate copilul din casă spre a-1 duce la biserică să se 
boteze, se umple un paner cu de-ale mâncării şi se duce cu copilul 
ca viaţa pruncului să fie îmbelşugată. 

La nunţi. Părintele băiatului ce e hotărât a se căsători, 
însoţit de un neam de aproape, merge în zi de duminică, la 
părinţii fetei de o cere în căsătorie, după ce mai întâi se 
înţelesese între ei. 

înainte de a intra peţitorii în casă, este obiceiul ca ei să zică 
cu vocea tare următoarele; Noi verit-am întrebă vostra postena 
fet ă după nostru feţior, se veţi o dă acum bire, se ne, mergem 
rentie. 

Cei din casă răspund. 

Verifi în casă. 

După ce peţitorii intră în casă, vine mama cu fata şi cu două 
flori şi le pune pe comanacul (pălăria) unui[a] din cei doi peţitori, 
apoi le pune misa (masa) şi merindeză (mănâncă) de obicei caş, 
ove (ouă) şi came. Pe urmă închină pahare cu vir roişiu (vin roşu) 
şi oab (alb). 

De la peţire până al nuntă trebuie să treacă cel puţin o lună. 

Zestrea fetei constă din lucruri de ale gospodăriei, pusă toată 
într-o ladă, afară de aşternut. Lada cu zestrea miresei este dusă la 
mire cu carul cu doi boi, cu o seară înainte de nuntă. Pe ladă se 
pune un colac, o batistă şi o pereche de colţuni pe care le ia 
comparele sau diverul (nănaşul) ce întovărăşeşte pe mireasă la 
biserică. Atunci diveml dămieşte miresei doi sau trei bani de argint 
care mai de ordinar sunt fiorini. 

i_ în ziua cununiei, care, de obicei e duminica, mireasa rămâne 
neîncălţată şi aşteaptă pe nănaş care-i aduce ca dar o păreche de 
colţuni, înăuntru cărora pune un fiorin de argint. Mireasa apoi se 
mc alţă îndată cu acei colţuni, după ce scoate fiorinul, şi se găteşte 
de nuntă. 

Ea pune pe cap flori albe de câmp sau artificiale; se îmbracă 
Cu rochie albă şi pune un văl alb pe cap. La ieşirea din casă lăutarii 
0 nşteaptă în ogradă şi începe îndată a cânta următoarea arie: 

Când porneşte nunta la biserică, pe mireasă o însoţeşte 
comparele sau diverul, iar pe mire îl duce comare sau diveriţa di 
anelo (nunul şi nuna). 

Flăcăii pocnesc din pistoale pe tot drumul nunţii spre biserică, 
iar lăutarii cântă din foaie şi supele cântecul următor. 


Moderato 



Portativ 

Tot atunci se duc trei colaci din care unul se dă la prevt (preot), 
altul la cel ce trage clopotele şi al treilea se aruncă în sus peste 
cap, când atunci feciorii şi fetele, ce merg cu nunta, se aţin care 


PUNCTE EXTREME ALE SPAŢIULUI ETNIC ROMÂNESC 


145 


care să-l prindă, şi cine-1 prinde, rămâne al lui. Aceasta se face 
pentru ca mirele şi mireasa să fie fericiţi în traiul lor. 

în biserică, când mirii stau îngenuncheaţi înaintea altarului, 
mirele ia o parte din rochia miresei şi o pune sub genunchi. Asta 
în credinţă că el va stăpâni întotdeauna pe femeia lui. 

După citirea cununiei se dă preotului două galire (două găini). 
Când iese nunta din biserică şi porneşte la casa miresei, lăutarii 
intonează un alt cântec numit mantignada 1 pe care~l dăm aici: 

Ajungând nunta la casa miresei, se pun toţi la masă. în timpul 
mesei, se face o colectă pe la meseni pentru faşa şi cămaşa 
pruncului ce se va naşte , după cum spun ei. Cei mai cu dare de 
mână dau câte o monedă de argint, iar ceilalţi - bani mărunţi de 
aramă. 

Seara se face ciră (cină), doe ure (ore) după ce cade (apune) 
soaiele. 

înainte de a se mântui cina, se aduc, pe o farfurie, două bucăţi 
de pâine muiată în vin şi o pânză albă. Această pânză o ţin dinaintea 
feţei lor, mirele şi mireasa, spre a nu li se vedea faţa, şi în dosul 
ei mănâncă pâinea muiată în vin fără să-i vadă nimenea. 

Seara când mireasa merge de la casa părinţilor la casa mirelui, 
Hovărăşită de nuntaşi, un om mai bătrân duce cu dânsul un bucal 
cu vin, şi pe drum dă de băut la toţi. 

Ajungând mireasa împreună cu mirele la noua sa locuinţă, 
găseşte poarta închisă. Atunci cel mai bătrân dintre nuntaşi bate la 

I Gn ca [în] italieneşte. 

poartă şi zice: Noi verit-am la vostra casă postenă (cinstită) 
văzut-am sfitlost (lumina), iesmo putniţi (suntem drumeţi), vă 
rugăm lasati-ne în casă nu putem merge rentie (înainte) că-i mare 
nevreme (timp rău). 

Cei din casă răspund: 

— ]\J—arem loc, arem uă mulicrc în pot de rejenghe (gata să 
nască) nu vă primi în casă. 

Acei din afară răspund: 

_ ]\Jii putem merge rentie că i oscuro (întunerec), ce aoaţi la 

voi văzut-am sfitlost, vă portam un muşat regal (dar), că veţi fi 
contenţi doc le (până) fuseraţi vii (veţi trăi). ... 

îndată apoi se deschide poarta, şi când intră mirele şi mireasa 
în casă, mama unuia din ei aruncă o batistă după gâtul miresei şi 
a mirelui, şi prinşi aşa de gât îi trage în casă^ şi îi sorită, atunci 
comara dă un colac miresei pe care aceasta îl aruncă în cuptor, 
unde se pregătise foc de mai înainte. w 

Obiceiul acesta înseamnă că mireasa are să fie gospodmă buna. 
După aceea mireasa îşi ia florile ce le avea pe cap şi se pun 
cu toţii la masă. 

La înmormântări. Când omul este în agonie şi aproape a-şi 
da sufletul, i se pune în mână o lumânare de ceară, iar părinţii şi 
neamurile cele mai de aproape îi închid ochii. 

După aceea, se găteşte spre îngropare, i se taie părul şi se rade, 
se îmbracă cu straiele cele mai bune, şi se pune întins pe masă cu 
picioarele spre uşă, care după ei înseamnă că mortul e gata de 

plecare. A w 1U - 

Peste corpul întreg, afară de faţă, i se pune o panza alba. 

Pe fetele moarte le îmbracă cu straie albe şi pe cap li se pune 
o curună de chite (flori) artificiale sau de câmp şi cordele roşu , m 
mână asemenea li se pune un buchet de flori. 

La bărbaţi li se pune pe cap comanacul, în picioare colţuni a 

fără opinci. . . , _ 

în timp cât stă mortul în casă, nu se face foc, nici bucate, ni 

nu se lucrează. Prietenii şi vecinii aduc de mâncare în casa un 

se află mortul. ... . ;1 ci 

Când este a se duce mortul la groapă, copiii şi neamuni 

sărută pe buze sau pe obraz. • 

în tot timpul cât se duce mortul la cimitir, neamurile i . 
femeile merg după el plângând şi bocindu-se, spunând cu glas 
faptele cele bune ale răposatului. w . • s e 

Mortul în satele din Vlaşie, se îngroapă adeseori fara sicriu, 
învăleşte numai cu pânză cu care a fost acoperit şi aşa se pun 
groapă. 

Nu este iertat a se îngropa mortul având pe el obiecte de aur, 
precum inele, cercei, brăţelete; numai acel care a fost însurat se 
îngroapă câteodată cu inelul de logodnă, dacă neamurile cer aceasta. 

Când se pune mortul în groapă, toţi cei de faţă iau pământ cu 
mâna, şi aruncă asupra lui zicând: cole bură, Domnul cu tine. 

Toţi cei ce au fost faţă la înmormântare, întorcându-se acasă 
se spală pe mâini. 

După îngropăciune se face masă pentm sufletul mortului. De 
obicei mesenilor li se dă de merindat ove, caş, came şi păre. 

La ciocli şi la cei ce au dus mortul la groapă li se dă păre si 
[ penezi (parale). 

In timp de trei zile de la îngroparea mortului, se pune în locul 
unde a murit mortul un taler cu două bucăţele de pâine, un pahar 
cu apă şi o candelă aprinsă; aceasta pentm ca să aibă mortul ce 
mânca, fiindcă se crede că sufletul lui rătăceşte timp de trei zile 
prin toate părţile, până ce se duce de pe lumea aceasta. 

: La 8 şi la 40 [de] zile, se dă de pomană pâne si bani pentm 
sufletul răposatului. 

■ L ^ n . an z ^ e se P oartă doliu, femeile îmbracă straie negre, iar 
bărbaţii pun la gât o batistă neagră. 

Dăm aici şi două bocete [pe] care le spun femeile când se duce 
mortul la groapă. 

f Cu mare greutate am putut să fac să mi se spună, căci se crede 

■ eă nu-i a bine, când se repetă asemenea cuvinte, fiindcă se poate 
pricinui moartea cuiva. Iată-le: 

Mama me, ce va fi de mire, 

Cire va mie de păre, 

Cotro voi mere? 

Vechi 1 n-am nivi ur 2 în lume, 

Cire va mire acmoce 3 cavta? 

Cotro vo io cu mire obămi 4 ? 

Io săm finită ca n-am tire, 

Nigder 5 nu te voi vede, 

Sirotiţa io, ce va fi de mire, 

Cire mi-ar pute juta! 

f Mai mult. 

Unul. 

^ Acum. 
îndrepta. 

acum înainte. 

* Sârmaua. 

Brizna 1 me filia. 

Că aşa tireră 2 murit, 
Tujna 3 sirota io după tire, 
Betără 4 e voi vechi vede 
Că nu te voi vechi vede 
Io săm sirota 
N-am nici ur în lume 
Neco Domnul. 

Nu va ma cire purta" apă 
Ce voi acmu face. 

Cire me-ar juta! 


DANSURILE 


Dansurile românilor din Istria sunt următoarele: Columbaro, 
care e ca si hora noastră. Se prind de mână atat baibaţu cat ^ 
femeile şi fac un cerc închis; păsurile sunt fără ordine, şanţurile 

fără nici o simetrie şi cadenţă. 

Muzica acestui dans e următoarea. 


Vivace 

1. întristată. 

2. Tânără. 

3. Nvilită. 

4. Bătrână. 





Sub picioare. Se joacă câte doi, un bărbat şi o femeie sau doi 
bărbaţi, sau două femei la un loc care se ţin de brâu. 

Şi în acest joc păsurile sunt fără simetrie şi fără cadenţă, trupul 
de ordinar e ţapăn şi numai picioarele se mişcă bătând în pământ 
cu putere. 

Iată şi muzica acestui joc: 

Uitându-se la aceste jocuri, vezi că sunt într-o stare cu totul 
primitivă şi barbară. 


INSTRUMENTELE DE MUZICĂ 


Instrumentele de muzică din care 
se cântă la dansurile şi petrecerile 
românilor istrieni sunt: 

Foalele „ care nu este decât cim¬ 
poiul nostru pe care-1 cunoaştem cu 
Mii; fluierul cimpoiului pe unde se 
j^ntă e dublu (gemanat) şi are şase 
^rţi la partea dreaptă şi trei la partea 
j^gă. Acest fluier gemanat făcut 
singură bucată se numeşte 
Şniţele. Ţevia pe unde se suflă ca să 
"J? huifle foalele se numeşte gărliciul 
ia unele e făcut din os (fig. 1.) 



Fig. 1. 

(geminae tibiae) numit aşa de 
locuitorii noştri din Vrancea, 
unde se şi cântă cu el. 

Lungimea surlei e de 33 [de] 
centimetri sau şi mai mult, pe 
ţeava dreaptă sunt patru borte, iar 
pe cea stângă numai trei. în dosul 
ţevii drepte se mai află o bortă 
care vine în dreptul bortei a patra. 
Forma surlei se vede în figurile 
ce se văd aci (figura 3). 

Alte instrumente de muzică 
afară de aceste, nu am văzut la 
locuitorii români din Istria . 


Supelele , care au forma unui 
oboe, sunt de două feluri, mari si 
mici, după cum se vede în figurile 
aci alăturate (fig. 2). 

Cele mari au o lungime de 70 
[de] centimetri, unele sunt şi mai 
lungi chiar, ele au mai totdeauna i 
şase borte pe unde se cântă. 

Cele mici, au o lungime de 
cincizeci [de] centimetri, pe lângă 
cele şase borte ce au ca şi supelele 
mari, mai sunt încă alte două mai 
mici în josul acelora. 

îmbucătura (embouchure) e 
aceeaşi ca şi la oboe, e făcută din 
papură şi se numeşte pisca. 

La locuitorii din munţii Cici, 
în comuna Jeiane, nu se află 
supelele, ele sunt înlocuite prin un 
alt instrument numit surle , care nu 
e altceva decât fluierul gemanat 



Fig. 3 


1. Toate aceste insturmente de muzică, cumpărate de mine de la înseşi muzicant* 
români din satele istricnc pc unde am călătorit, le-am dăruit Muzeului 
Antichităţi din Bucureşti spre a se completa colecţiunea mea de instrumen 
muzicale adunate din alte ţări locuite de români şi dăruite mai înainte muzeu 


NUMĂRUL ROMÂNILOR ISTRIENI 

Toate ostenelile ce mi-am dat de a cunoaşte exact numărul 
acestor locuitori răspândiţi în satele româneşti şi în oraşele din 
peninsula Istriană, au rămas aproape zadarnice. Datele culese, atât 
de la persoanele cunoscătoare de prin acele locuri, cât şi din diferite 
scrieri ce am putut consulta în astă privinţă, se contrazic unele pe 
altele, încât nu mai ştii pe care să le iei de bune şi pe care nu. 

Cred că cel mai competent studiu asupra acestei materii, e cel 
ce 1—am găsit făcut de dfomnulj Vicentiu Nicoară, român tran¬ 
silvănean, actualmente profesor la gimnaziul unguresc al statului în 
Fiume, despre care am mai vorbit în cursul acestei scrieri. Acest 
dfomnul] Nicoară 1—a publicat în revista Transilvania din 
Sibiu, anul XXI, nr. 1, din 15 ian[uarie] 1890, pag[ina] 5. 

Din acel studiu reproducem următoarele: 
t „în timpurile mai vechi, numărul sufletelor (români istrieni) a 
fost calculat până la 10.000 (dr. Kandler, apendice la Istoria 
cronografică a Triestului de Scussa). Că odinioară a fost cu mult 
mai mare ca acum, aceasta e sigur, căci, prin al 17-lea secol, existau 
încă o mulţime de alte sate locuite de români, care acum simt 
slavizaţi. Numărul cel mai mic ni-1 arată statistica oficioasă a 
popoarelor din Austria, compilată în 1846, şi anume cifra de 1555. 
Cifra cea mai mică adică nulă, o aflăm în statistica oficioasă din 
31 dec. 1880, care nici nu-i aminteşte. Dar despre aceasta vom 
vorbi mai în jos. 

* a anu * Miklosich, Rumunische Untersuchungen, 

Wien, 1881, pag[ina] 1, constatează, din izvoare oficioase, un număr 
yotal de 2953 sau 2955; exclude din calculul său pe cei de pe 
teritoriul Albanez, pentru că n-ar mai fi fără numai doi inşi si aceia 
ar vorbi rău româneşte, precum nu consideră nici pe cei risipiţi prin 
teată Istria, căci ar fi deja slavizaţi. 

■ fl Â a ^1 1859 (Combi, Porta Orientale, Trieste, 1859, p. 101), 
»Uam, p e lângă 160 mii de italieni şi 112 mii de slavi, 3000 de 
ornam, ca locuitori ai Istriei naturale, cum zice Combi (mărginită 
* uv iul Arsa, de munţii Caldiera cu Montemaggiore si Vena, şi 
^ de un fluviu zis Timavul, căci Istria politică de azi cuprinde 
Ita a .P cn * rlsl d a până preste acei munţi si se mărgineşte cu Fiume 
teniola şi Triestul). Combi, deci, de asemenea, lasă afară din calcul’ 

ri„■ cei de la Albona şi pe cei de pe Vena, dar consideră pe cei 
bl Piţi prin provincie. 

Tot din anul 1859, ne comunica Ascoli (Studii critice, Gorizia, 
1861, pag. 51) datele preotului Micetici din Bârdo (Vlasia), din care 
rezultă un număr aproximativ de 2200 numai pentru Vlasia. 

La anul 1869 (Jicker, Volkerstăme der Oest-Ung.-Mon, Wien, 
1869) aflăm 3000 de români. 

O cifră de mijloc aflăm în Dizionnario cronografico d’Italia 
(Milano, 1875, voi. IV, p. 424) şi anume 5000 de români. 

Rămâne să vorbim de conscripţiunea etnografică din 31 
dec[embrie] 1880. Aceasta, precum am zis, nici nu aminteşte de 
românii istrieni. Lucrul era bătător la ochi, cu atat mai mult că in 
statistica aceea s-au făcut multe nedreptăţi tuturor naţionalităţilor 
din Austria, precum se fac şi în Ungaria şi peste tot locul, unde se 
urmează sistemul de «Umgangssprache», care mai cu seamă în 
afaceri oficioase şi cu persoane care nu cunosc limba noastră, e cea 
oficioasă. în locul acesta însă, nu ne poate fi scopul să discutăm 
principiile ştiinţifice ale statisticei în general şi nici nu vom critica 
baza specială (Umgangssprache) a conscripţiunii din 1880, dar atâta 
tot observăm, că dacă românii istrieni nu vorbesc cu popoarele cu 
care vin în contact decât croaţeşte sau italieneşte, căci în 1880, unii 
numărau ca croaţi, alţii ca italieni... numărătorii din 1880 cel puţin 
sub asterisc puteau nota, că limba în cutare şi cutare loc e 
românească şi locuitorii de acolo sunt români. 

Dar de nu au făcut comisiunea însăşi, s-au aflat alţi oameni, 
prezăvuţi cu erudiţiune şi neparţialitate, care, din curat sentiment 
de dreptate, n-au putut suferi erorile încurse în conspectele 
oficioase, şi, în cât priveşte pe românii istrieni, au regulat afacerea. 
Die ethnographischen Verhăltnisse des oster. Kunstenlandes nach 
dem richtiggestellten Ergebnisse der Volkszăhlung vom 31 Dezem- 
ber 1880. Mit einer ethnographischen Karte în 2 Blăttern, von Cad 
Freiherr von Czomig KL KL Oberfinanzrath, Triest, 1885, şi Die 
Rumunen in Istrien (Petermann, Geogr. Mittheilungen, 1883, p 
294) de dr. C. Lehner, profesor în Pisino, sunt două lucrări care au 
reclamat dreptate pentru românii istrieni. După Czomig, în 1880, 
Vlasia a avut 2121, şi după Lechner, în 1884, 2300 de suflete, ^ 
care se mai adaugă 531 de pe Vena, şi aşa ar fi cu toţii cam 2 ’ 

fără cei de pe la Albona şi cei risipiţi în provincie. 

Ultima (1888) cifră şi cea mai proaspătă de 2999, numai pen 
Vlasia o avem din gura d[omnu]lui Constantini, deputat la ■ 
istriană şi consilier al comitetului provincial din Parenzo ( Ve 
gazeta L Istria din Parenzo, 6 octombrie 1888)“. 

Şi cu toate aceste, din cele ce am putut vedea eu, care 
cutreierat aproape toate oraşele din Istria, pe unde sunt răspan 

românii, precum şi toate satele locuite de ei, sunt convins că 
număra 1 lor, este cu mult mai mare decât toate cifrele date de 
diferitele statistici făcute asupra lor până astăzi, şi decât acel chiar 
de 6000, pe care ni l-a arătat Anton Covaci, în scrierea sa: Dei 
RimgUani o Vlahi d’Istria, inserată în gazeta L Istria din Triest, nr. 
\ şi 2 din 1846. 

Aceasta provine, cred eu, din aceea că autorităţile ce au alcătuit 
statisticile despre care vorbim, negreşit că, sau nu şi-au dat deplină 
seamă de adevăratul număr al românilor istrieni, sau că s-au înşelat 
din arătările interesate ale preoţilor slavi, aceşti apostoli ai slavis¬ 
mului, ce s-au răspândit într-un număr foarte mare în satele din 
peninsula istriană. 

* 


Numirea a o mare parte din sate care odionioară erau locuite 
de români şi în care se vorbea limba româno—istriana, afară de 
acele despre care am vorbit 


j Arbori 
Armâni 
Babani 
Bădica 
Bani 
Bercani 
Bolobani 
Berhai 
Bârzan 
Bolesco 
Brăncila 
Bresnizza 
Breza 
Bura 
Busa 
Caich 
Căne 

Castahna 1 
Castan (Căstău) 
Castan (Căstău) 
Cărnizza 
Cătun 
Cernika 
Cernizza 
Chersano 

Chiubani 

r ca italieneşte. 


Colmo 

Colombar 

Corona 

Cosari 

Cosizza 

Crai Draga 

Cremegne 

Crivizza 

Cugu 

Dobrovizza 

Dolina 

Draga 

Drazina 

Dragosich 

Draguch 

Dubas 

Duşmani 

Farini 

Fero 

Fîoricichi 

Foja 

Fântâna 

Faraguni 

Geme 

Gogii (Goli) 
Golzana 

Ghergani 

Punte 

Ghersina 

Rai 

Grivino 

Romania 

Grozana 

Rudani 

Giuba 

Rumini 

Grabrova 

Runco 

Gradina 

Rupă 

Gradische 

Ruşinea 

Grebli 

Scopliaco 

Groppa 

Selce 

Gropizza 

Serbani 

Gusterina 

Sermani 

Hlombari 

Sfarchi 

Hrib 

Skârbani 

Jazzi 

Slatina 

Kârbune 

Sorich 

Kermezi 

Sparagna 

Kozliaco 

Strana 

Lizul 

Tibule 

Lopatari 

Târli 

Macini 

Topit 

Mălini 

Tupliaco 

Mediano 

Tupolizza 

Melnizza 

Văile 

Mendizza 

Valiani 

Mohori 

Vardizza 

Mohorina 

Vlahi 

Monti 

Vlasca 

Morari 

Volosca 

Novac 

Volpia 

Perina 

Zabavia 

Pescheria 

Zăvori 

Plisco 

Zidarich 

Puhari 

Zubani 

Putini 



DIALECTUL ROMÂNO-ISTRIAN 

în cea mai mare parte, limba ce o vobesc românii istrieni se 
vede a fi de origine latină şi se aseamănă limbii noastre, cu aplicare 
spre dialectul moţilor din Transilvania 1 , care dialect nu-mi era 
tocmai necunoscut, deoarece în timpul călătoriei mele în Abrud şi 

1. Vezi Rotacismul la moţi şi istrieni, de Tcofil Frâncu şi Gheorghe Candrea, 
Bucureşti, 1886. 

în ţara moţilor şi mai ales în comuna Roşia, unde făcusem 
cunoştinţă cu părintele Mestecanu, avusesem prilejul de a cerceta 
niai de aproape acest dialect. 

în dialectul romano-istrian se mai găsesc multe cuvinte ce sunt 
în limba macedono-română aşa: acmoce (acum), iuve, unde, muşat 
frumos şi altele. 

O samă de cuvinte străine ce se află între vorbele româneşti 
ale lor, par a fi introduse mai încoace şi, pentru aceste cuvinte, dacă 
caut să-şi reamintească cum se zicea din bătrâni, ei găsesc cuvântul 
potrivit de origine românească. 

Astfel, pe unele locuri se zice brec (slav) în loc de care (câne); 
vezda (slav) în loc de ste, medved (slav) în loc de urs; iezer (slav), 
în loc de lac; iarăm în loc de jug; iezig în loc de frasin (frasin), 
iecimic în loc de orz; mielovăt în loc de stejar etc. 

Caracteristica dialectului istrian constă mai ales în aceea, de a 
schimba consoana n în r, când se află între două vocale, ca de pildă 
bire în loc de bine, mire în loc de mine, mâră în loc de mână, pâre 
în loc de păne, bur , bun, vzr, vin, lără lână etc. 

Această schimbare de altmintrele se observă în multe cuvinte 
şi în limba română de la noi, ca în pâră, păr în loc de până; mărunt 
în loc de manunt; nimire în loc de nimene; amerintare în loc de 
ameninţare; rărunchi în loc de rănunchi şi altele. 

Nu cred de nevoie a reveni asupra gramaticii dialectului 


Ândrei Glavina din Susnevizza păscând oile. Cel întâi băiat care l-am 
adus la învăţătură în România. 

româno-istrian, căci a fost descris în destul de Ion Maiorescu în 
cartea sa Itinerar în Istria , pag[ina] 31 şi următoarea. 

înainte de alte specimene ale dialectului româno-istrian pe care 
le voi arăta la anexa V, reproduc aici două rugăciuni: Tatăl Nostru 
şi rugăciunea către Sfânta Mana, pe care le—am cules din gura 
poporului: 

TATĂL NOSTRU 

„Ciacia 1 nostru carile eşti în cer, 

Neca se sfete numele teu. 

Fie volia ta cum e în cer. 

Aşa şi pre pământ. 

Părea nostra de saca zi 

Da ne astăzi 

Şi las nostre pecata 

Ca şi noi lesam a nostora dujnici. 

Şi nu ne duce în napastă 
Şi ne zbaveşt di rev. Aşa să fî“. 

RUGĂCIUNEA SFINTEI MARII 

„Sora Mana, pliră de miiosti. Domnul cu tire. Blagoslovit est 
tu întru muiierli şi blagoslovitu-i ploda de la utroba 2 ta Iisus. 

Sora Maria, Maia Domnu, roga Domnu za noi acmoce şi în 
vreme de morte nostru. Aşa se fi 44 . 

Iată şi alte mostre de fraze ale românilor istrieni pe care de 
asemenea le-am auzit însumi în vorbirile lor curente: „Mări 
demareţă viri va feţioru cu plugul cu patru boi. Cesta feta e muşata, 
are peri şi ochi negri. Prcvtu nostru nu cuvântă în baserică vlaşchi. 
Baserica nostra e muşată. Feţioru mes’a la ur cătun prope di Bârdo. 
Io săm mai betăr di tire. Io săm mai tirer de tire. Za ce ai dat părea 
a lui, putut-ai da mie. Io voi veri după tire acmoce. Ai cusut te 
cameşe. Camisola are do măreci. Sorerle lu nostru Podesta, eseu 
morte. Bataţi-mi calea cătră vostra casa. Cărele latră. Cesta lume 
făcut e cu scalele, urii merg în jos urii în sus. Bate flieru pără-i 
coad Astă zi mie, măre ţire. Carie cere află. Carie crede în Domnu» 
Domnu-i juta. Carie e bur terăr e bur şi bătăr. Ce ai făcut eri după 
ciră? Vîntu rescoperit’a casa. Daţi fim şi ovesu la caii. Căt vinzi 
cesta vacă? Dă-mi ceva de merindat. 44 

Mă opresc cu astfel de citări, neavând intenţia şi nici putinţa 

1. Se zice şi tiatia şi tata în unele locuri din Valdarsa. 

2. Pântece. 

Doi tineri căsătoriţi de curând din cotuna Jeiane. 

de a reproduce întreg dialectul. Ţin însă a arăta tot aicea că unele 
descrieri făcute de străini, precum sunt italienii şi nemţii ce s-au 
interesat de aceşti fraţi ai noştri înstrăinaţi, sunt departe de a fi 
oglinda exactă a limbii ce ei vorbesc, deoarece nici în limba italiană 
şi nici în cea germană nu se află în alfabetele lor vocalele ă şi î. 
Şi de asemenea se dă o altfel de pronunţare consoanelor c, j, z. 

Astfel, de pildă, găsesc într-un capitol din gazeta L Istria 1 din 
Triest, scris de d[omnul] Anton Covaci, ce-1 voi reproduce la 
anexa IV, următoarele două naraţiuni ca mostre de limba ro- 
niano-istriană: 

1) „Doi omori (n) amnata en ra (la) se caile, ur (un) de jegli 
affiata o secura, o egliama: Oh vedi, ga am jo aflat. N-am aflat 
doreşti sice cella ato; ma aremo aflat. Salec pocle verita cegii cargli 
^cura a pglierdut, e vesuta secura en mera lu celu car le vo aflat, 
Pp9nita maltrateit sa tata. O morz esmo egliamata jegli tunce. 
Compagnu a lui. Nu smo, moresti sice, ma jessam. Saz ca, tu secura 
Bjd flat egliamatai jon vo e n o noi amo vo aflat 44 . 

' • An. 1846, nr. 1-2. 

(Doi oameni mergeau în calea lor. Unul din ei aflat-a o secure, 
şi strigă: Oh vezi ce am aflat eu! N-am aflat eu, trebui să zici, zice 
celalt, ci, noi am aflat. Puţin după aceea, venit-a cel care a pierdut 
secura, şi văzut-a secura în mâna celui carea aflat-o, şi a început 
a-1 maltrata ca pe un tâlhar. O, morţi suntem, strigat-a el atunci. 
Companionul lui zice: Nu „suntem“ trebui să zici, ci, „sunt“. Pentru 
că tu când ai aflat secura, zisa-i: eu am aflat-o, ci nu, noi am 
aflat-o.) 

2) «Iama fosta cruţa race. Fruniga care avut neberito en vera 
suda hrană, stata smirom en ră să casa. Cercecu sebodit su pemint 
patita de home e de race. Rogata donche fruniga necaegl duje salec 
munca sa xivi. E fruniga sice, juva ai tu fost en jirima (inima) de 
vera. Sag che nai tu tunce a te xivglenge prepravit. En vera sissa 
cercecu cantatam mi divertitam cargli trecut. E furnica ersuch: Sai 
tu en vera cantat, acmoce chei hama e tu xoca“. 

(Iama fost-a foarte rece. Furnica, care avea adunată multă hrană 
de cu vara, stătea liniştită în casa sa. Grierul, vârât sub pământ, a 
suferit de foame şi de frig. Rugat-a, deci, pe furnică ca să-i dea 
puţin ce mânca ca să trăiască. Furnica zice: unde ai fost în mijlocul 
verii? Pentm ce tu atunci nu ai pregătit al tău trai? în vară, zis-a 
grierul, cantat-am şi desfatat-am pe cei care treceau. Şi furnica 
râzând: dacă tu ai cantat vara, acuma că-i iarnă, tu joacă.) 

După controlul ce însumi am făcut asupra acestor două 
specimene, am văzut că pronunţarea dreaptă a românilor istrieni e 
altfel - lucm ce şi d[omnul] Covaci mi-a mărturisit - mi-a spus 
însă că nu putea să scrie altfel sunetele ce le auzea în dialectul 
româno-istrian, din cauza că nu cunoştea literele corespunzătoare. 

Deci, mostrele de mai sus trebuiesc transcrise altfel: 

— Doui omori ămnata în ra se cale, ur de ieli aflat’a o secură, 
e cliamă: Oh vezi ce am io aflat. N’am aflat moresti zice, zice cela 
ato; mai aremu aflat. Zalec pocle verit’a celi carii secura a pierdut, 
vezut’a secura în măra lu celu carie vo aflat pocinita maltratc’il za 
tata. Oh morţi esmo cliamata eli tunce. Compagna a lui. Nu smo 
moresti zice, ma iessam. Zaţ ca’i tu secura aflat cliamat’ai: Jo’n vo 
e, no noi amo vo aflat. 

— Iama fost-a cmdă, race. Frunica cara avut neberito în vera 
ciuda hrană, stat’a smirom în ră să casa. Cercecu sebodit su păment, 
patita di home e di race. Rogat’a donche fruniga neca ieli duie zales 
munca za jivi. E fruniga zice: Juva ai tu fost în irimă di veră? Zaci 
che n’ai tu tunce a te jivlene prepravit, în veră zis’a cercecu, 
cantat’am mi divertit’am carii trecut. E fumiga erzuci: S’ai tu m 
vera cantat, acmoce că’i iama, e tu jocă. 

LUPTA DE CONSERVARE 

Sentimentul de conservare naţională nu le lipseşte deloc acestor 
români răzleţiţi prin Istria. Ei văd pericolul în care se află de a fi 
cu totul slavizaţi de slovaci, ce au năpădit în peninsula istriană; 
românii au căutat în diferite timpuri mijloace prin care să se poată 
opune curentului slavizator. 

Astfel, în anul 1887, un număr însemnat, văzând pericolul ce-i 
ameninţa, avură recurs la Dieta provincială din Parenzon (capitala 
Istriei), printr-un apel scris în limba italiană prin care cereau să li 
se deschidă şcoli, în care să se poată instrui şi ei în limba maternă, 
ca şi alte popoare din imperiul Austriei. 

Acest apel are următoarea cuprindere. 

Către prea înalta Dietă a Istriei 

„O gravă şi seculară uitare aşteaptă în ultima oră a necesităţii, 
dreptate şi îngrijire, întrucât legile în vigoare permit de la 
patriotismul şi înţelepciunea acelora, cărora voinţa alegătorilor 
istrieni a încredinţat cel mai sfânt mandat. 

Atât pe coastele petroase a Carstului, cât şi la poalele mai 
ierboase ale muntelui Maggiore, trăieşte, de sute de ani strâmtorată 
de calamităţile elementelor şi de ignoranţa intelectuală, dar tot¬ 
deauna onestă, totdeauna pacinică şi răbdătoare, o populaţiune care 

S din zi în zi mai mult îşi pierde cel mai sfânt caracter, limba şi 
naţionalitatea. 

O astfel de existenţă nenorocită nu poate, şi chiar nu trebuie să 
fie tolerată mai mult de reprezentanţii Istriei. A ajuns acuma 
momentul suprem, ca pe baza equităţii şi a garanţiilor constituţio¬ 
nale să fie ascultaţi şi bunii şi pacinicii contribuabili a locurilor 
sns-numite. 

L Nici locuitorilor din Jeiane, nici acelor din Susnevizza, Bârdo, 
hetai, Grobnico, Vilanova, Gradine şi Jesenovic, nu le este iertat a 
fsculta în biserică cuvântul Domnului în limba lor proprie, şi nici 
m 0 alta înrudită cu a lor, instrucţiunea scumpilor lor copii, nu le 
e ste iertată decât în o limbă străină. 

Ift* ^ SatU * Jeiane > ma * mu Hi d e 60 băieţi români sunt siliţi de a 
npcventa şcoala din Mune, străină şi îndepărtată. Nu este de mirat 
Ca un lucru aşa de anormal poate exista acolo, când vedem că la 

ultimul recensământ făcut de autorităţile comunale respective, nu 
se constată că există un singur român! 

încât priveşte comunele mai mici de la poalele muntelui 
Maggiore, statistica arată că se află peste una mie de români, dar 
nici acolo nu se află urmă de şcoală română şi de preot român; 
singură femeia păstrează scumpele relicvii, pe care trebuie să le 
apere în contra uitării. 

Noi ne rugăm, deci, cu respect, ca prin mijlocirea acestei înalte 
Diete istriene, să se îndure a ne veni întru ajutor, conform legilor 
statului, nu numai în afacerile scolastice, dar şi în cele bisericeşti, 
în privinţa celor bisericeşti, binevoiască consiliul permanent din 
Parenzo a se referi la ordinul episcopesc relativ, care la rândul său 
va putea uşor să obţină instrucţiuni şi dispoziţiuni de la Venerabila 
Curie Romană, care deja de mult timp s-a îngrijit de necesităţile 
religioase a catolicilor români din alte ţări. 

Binecuvântarea cerului să ajute lucrarea care se aşteaptă de la 
înaltă Dietă Istriană, spre mulţămirea generală 11 . 

Susnevizza, 20 oct. 1887 , 

(Mai mulţi români istrieni) 

Afară de acest apel, românii istrieni făcură un altul către italienii 
din Istria, care s-a publicat în gazeta italiană II giovine pensiero, 
no. 17 din 26 noiembrie 1887, pe care îl dăm în traducere. El suna 
astfel: 


Către italienii din Istria 

„Precum ştiţi prea bine, locuieşte între voi de secole un popor 
latin” care nu v-a făcut şi nici nu vă face nici un neajuns. Poporul 
acesta e bântuit neîncetat de tot felul de nenorociri, şi nu se plânge, 
plăteşte tributul ce i se cere şi tot nu se plânge. ^ 

foţi l-au uitat, numai voi din când în când în scrierile voastre 
vă mai aduceţi aminte de el, fără însă a vă hotărî până acum, a ne 
întinde o mână frăţească pentru a obţine această reînviere, pe care 
umanitatea şi progresul o reclamă şi în favoarea noastră, sărmanii 

de noi părăsiţi. # . ■: 

Numele de român, care reînvie şi în noi şi în voi, atatea memo 
de glorie comună, nu are el, oare, destulă putere ca să vă hotărăsc 
a ne veni întru ajutor, în extremul moment al necesităţii? 

Fraţi istrieni, în numele cel sfânt al mamei şi al patriei care n 

“ Vezi gazeta italiană din Pola // giovine pensiero, no. 8 din 26 octombrie l887 ‘ 

sunt comune şi nouă şi vouă, vă mgăm, nu ne refuzaţi acest ajutor 
pe care şi dreptatea şi echitatea îl cere. 

Noi de când suntem, şcoală n-am avut, şi de s-a arătat câteodată 
vreun învăţător între noi, acela ne vorbea o limbă care nu e a 
noastră. Numărul copiilor noştri cu toate acestea, e cu mult mai 
mare ca cel indispensabil prescris de legea provincială. Apoi 
art[icolul] 19 al constituţiunei dispune ca naţionalitatea noastră să 
fie respectată! 

De ani şi ani suntem siliţi să ne mgăm lui Dumnezeu într-o 
limbă străină, tot în limba aceea ni se ţin predicele, în aceeaşi limbă 
ni se împărătşesc sfintele taine, cu toate că noi ne împotrivim, 
iubitele noastre soţii prefer mai bine a rămâne în propriul lor cămin, 
păstrând cel mai sublim cult în inima lor cu propria lor limbă, cu 
toate că § 19 din constituţiune ne garantează naţionalitatea! 

Poate cineva a crezut că părăsirea limbii şi uitarea a oricărei 
tradiţiuni despre originea noastră, vor merge cu aşa mare reprezici- 
une, încât peste puţin timp va dispare chiar şi urma acestor locuri 
nenorocite! 

Sperăm însă, că cel puţin voi, iubiţi fraţi, oneşti întotdeauna şi 
în deplina stăpânire a acestei culturi care nouă ne este acordată, 
veţi ridica vocea voastră acolo unde se cuvine, pentru ca respectivii 
fraţi legali să se intereseze şi să îndrepteze mizeriile noastre 
intelectuale şi morale; ca uitarea nedreaptă de până acum, să fie 
răsplătită conform ideilor unei bune adminsitraţiuni sociale. 

Deie Dumnezeu ca puternicul vostru patronaj, să împartă acestei 
sărmane naţiuni, darul cel mai scump după care suspină inima 
fiecărui om: instrucţiunea în propia sa limbă! şi noi vom fi 
cunoscători, vom fi şi de aici înainte credincioşi acelor principii 
de afinitate, care poate nu este cea de pe urmă bază pe care 
întemeiem speranţele noastre de faţă. 

Fraţi istrieni, nu este momentul acuma, căci ne lipsesc înlesnirile 
de a vă arăta mijloacele prin care s-ar putea mai uşor întâmpina 
satisfacerea acestor nevoi ce simţim, şi care din cauza înjositoarei 
noastre poziţiuni, nu putem să le expunem. 

Vouă generoşilor, vi se cuvine iniţiativa energică, vouă, 
ntţelepţilor şi prudenţilor, vi se cuvine această întreprindere care 
e ste cea mai bună. Să dea Dumnezeu ca binecuvântarea tuturor 
acestor familii, să fie cea dintâi recompensă 44 . 

Susnevizza 19 noiembrie 1887 

(Un român în numele tuturor .) 


Nici acest apel n-a avut un rezultat mai practic decât cel dintâi. 
Aproape un an după aceasta, în august 1888, românii istrieni 

continuară cu stăruinţele lor, şi înjghebară o altă petiţiune către 
Dieta istriană, iscălită de 47 capi de familie, [pe] care o dădură m 
mâinile deputatului dietal şi avocat dr. Antonio Scampicchio, cu 
rugămintea de a o înainta şi susţine înaintea Dietei chiar în sesiunea 
acelui an. D[omnu]l Scampicchio dădu petiţia despre care e vorba, 
în ziua de 30 oct[ombrie] acelaşi an, în mâinile comisiunei 
scolastice a Dietei, care a studiat-o cu îngrijire. 

Iată cuprinsul petiţiunei despre care e vorba: 


înaltă Dietă, 

„Conform cu art[icolul] 19 al legii fundamentale de stat din 21 
decem[brie] 1867, despre drepturile generale ale cetăţenilor re¬ 
gatelor şi ţărilor reprezentate în consiliul imperiului, fiecare naţiune 
îndeosebi, are dreptul inviolabil de a-şi păstra şi cultiva naţionali¬ 
tatea şi limba sa proprie. 

Această dispoziţiune a legii, însă, a rămas literă moartă pentru 
românii din Istria, căci pentru dânşii până în ziua de astăzi, nici o 
şcoală măcar nu s-a făcut; cu toate că după datele statistice din 31 
dec[embrie] 1880, ei în aparenţă sunt în număr de 1562, în realitate 
însă ei sunt cu mult mai numeroşi şi cu toate că art[icolul] 1 al 
legii provinciale din 30 martie 1870, despre instituirea, susţinerea 
şi frecventarea şcoalelor publice populare dispune ca în fiecare ţinut 
de o întindere de o oră, să se înfiinţeze o şcoală populară publică, 
dacă se vor afla 40 băieţi obligaţi a frecventa şcoala, fie ca ţinutul 
să cuprindă unul sau mai multe localităţi, fie chiar case împrăştiate 
ori unite la un loc în grupuri. 

Populaţiunea română din Istria locuieşte în satele: Susnevizza, 
Bârdo, Villanova, Iesenovic, Letai, Gropnic şi Posera. Centrul 
acestor localităţi e Susnevizza, nu numai prin mai marele număr 
de locuitori, dar şi pentru că nici una din localităţile sus-numite nu 
se află în depărtare mai mare de o oră. în Susnevizza, ar trebui, 
deci, să se deschidă şcoala, unde limba română să fie limba de 
învăţământ. 

Subscrişii prevăd că pentru deschiderea acestei şcoli, se vor ivi 
multe piedici, dintre care, cea dintâi, lipsa de învăţători, şi după 
aceea lipsa unui local scolastic potrivit. Insă, dacă nu se găsesc în 
Istria învăţători buni pentru învăţământul în limba română, se află 
atari învăţători în Bucovina, şi n-ar fi un lucru greu a aduce unul 
sau mai mulţi din acea provincie. Pe de altă parte, în ceea ce priveşte 
un edificiu scolastic potrivit, comunele sus-numite fiind interesate, 
ar fi gata la orice sacrificiu, pentru a preface o casă din Susnevizza, 

ca să poată servi de local, sau chiar constmi una din nou, cu speranţă 
că această înaltă Dietă, convinsă despre cuviinţa şi necesiatea de a 
n u lăsa să dispară cu desăvârşire această umiă a naţiunii, care de 
secole şi secole locuiesc aici, şi-şi păstrează în mijlocul altor 
popoare propria sa limbă, animată de cele mai liberale principii de 
echitate şi dreptate, şi iubitoare de tot progresul cultural - se va 
îndura a-i ajuta cu un ajutor din fondul provincial. 

Si în adevăr în ce triste condiţiuni morale şi economice se află 
populaţiunea română, numai din lipsa unei şcoli proprii. Cu toate 
acestea, ea trebuie să contribuească ca orice alte naţionalităţi la 
cheltuielile însemnate ce le are provincia pentru menţinerea 
şcoalelor publice, fără să aibă însă cel mai mic folos. Dar dacă o 
sumă de ani românii din Istria, în mare parte nepătrunşi de propriile 
. lor drepturi, n-au făcut nici un pas pentru a obţine o şcoală populară 
în limba lor maternă, a sosit momentul acuma, ca osteniţi de a mai 
trăi în ignoranţă şi părăsiţi, şi nemaivroind să fie consideraţi mai 
prejos decât celelalte naţionalităţi ce sunt în provincie şi care au cu 
îndestulare şcoli publice, trebuie să-şi ridice vocea spre a apăra 
acele sfinte drepturi, care le sunt garantate lor, ca şi la toţi cetăţenii, 
prin legile fundamentale de stat. 

Convinşi, deci, că nu putem încredinţa nimărui mai bine 
apărarea acestor drepturi, subscrişii îndrăznesc a se adresa la această 
înaltă Dietă, ca chiar în decursul acestei sesiuni a sale să binevoiască 
a dispune: 

1) De a-şi da votul său cât mai curând, să se deschidă în 
Susnevizza, şi la nevoie şi în alt loc, o şcoală publică populară cu 
limba română de învăţământ, şi cu limba germană ca materie 
obligătoare. 

2) De a însărcina comitetul permanent ca să facă paşii necesari 
pe lângă înalta autoritate i. r. scolastică provincială, ca votul Dietei, 
cât mai curând să fie realizat; 

3) De a destina din fondul provincial - considerând sărăcia 
oamenilor - un ajutor potrivit, pentru prevederea, adaptarea şi 
Mobilarea unui local pentru şcoală“. 

Susnevizza. 31 aug. 1889. 

(Urmează 47 de subscrieri) 

Dieta istriană, în urma acestei petiţiuni, a intrat în dezbaterea 
c hestiunei. D[omnul] dr. Constantini însărcinat de comisiunea 
Sc olastică, a dat citire acestei petiţiuni. 

După aceea ca referent continua: 

„Comisiunea scolastică căreia i-a fost transmis acest memoriu 
s Pre studiare şi referare, are onoare a vă supune cele ce urmează: 

în părţile Vald’Arsei, şi anume în comunele censuare Sus¬ 
nevizza, Bârdo, Villanova, Jesenovic, Letai, Possert, Gropnic şi 
Gradine, populaţiunea e română, şi după ultimele date statistice, 
numără 2299 de suflete. 

Nu exista însemnări istorice de la care să se poată şti cu 
exactitate originea acestui neam în Istria, pe când despre venirea 
populaţiunilor slave, avem mai multe date. Prin urmare, cu tot 
dreptul preponderează opiniunea că românii noştri sunt descendenţi 
acelor colonii, pe care le-au aşezat romanii de la Quamero până la 
Mamero (Marea Neagră), şi care ici cole până în ziua de astăzi se 
susţin. 

Românii din Istria şi-au păstrat limba lor, cu toate că sunt 
înconjuraţi de o populaţiune slavă, şi primesc de la preoţii slavi 
instrucţiunea religioasă, din care cauză încă de copii sunt siliţi a 
învăţa dialectul lor. 

Cu toate acestea, ei nu numai îşi păstrează limba lor, dar nu-şi 
renegară nici neamul lor, şi aceasta, pentru că tipul poporului vecin 
li se manifestează străin, atât în privinţa neamului, cât şi în privinţa 
limbii, apoi şi pentru că ei ocupă un teritoriu destul de întins şi 
populat, pentru a le permite de a se căsători între ei, şi în fine pentru 
că poporul, cu care sunt în contact, nu exercitează asupra lor nici 
o superioritate prin calităţi morale ca să se simtă îndemnaţi de a-i 
imita. 

Drept aceea, cu toate că au fost daţi uitării sute de ani, românii 
din Vald, Arsa au conştiinţa deplină de sine, şi ştiu că ei sunt alţi 
oameni, şi mai deştepţi, decât vecinii lor străini; drept dovadă, ori 
de câte ori trecea pe la ei vreun călător român cu o cultură mai 
înaltă şi se întreţinea cu ei ca să facă studii, bieţii oameni se adunau 
extaziaţi pe lângă el, numai ca să audă cuvinte şi sonuri mai 
frumoase ca cele întrebuinţate la ei, în nevoile lor zlnice. 

Nu e, deci, nici o mirare, dacă acest popor arată, în aceste 
timpuri de deşteptare generală, dorinţa de a se bucura şi el de un 
atare învăţământ în limba sa. 

După ce a făcut aceste consideraţiuni, comisiunea scolastică a 
recunoscut în principiu dreptul acelei populaţiuni, de a avea oarecare 
instrucţiuni în limba sa proprie, pentru raţiunea că, poporul acela 
într-adevăr există şi, prin urmare, are drepturi egale cu celelalte; şi 
pentru că şi el este supus ca şi celelalte popoare la greutăţile impuse 
de provincie, şi îşi sacrifică sângele şi averea pentru stat ca şi ceilalţi- 

De există sau nu condiţiunile extreme recerute de lege pentru 
înfiinţarea unei şcoli în părţile acelea, de e preferabil satul 
Susnevizza, sau un altul, despre aceasta, comisiunea n-a putut să 
se pronunţe fiind necesare nişte relaţiuni mai exacte. 

Dânsa e, însă, din începutul locului de părere, că începând 
primele cercetări, nu trebuie lăsate la o parte greutăţile ce s-ar putea 
întâmpina la realizarea practică a şcoalei dorite, pentru că di¬ 
ficultăţile nu vor fi niciodată atât de mari ca să nu se poată înlătura, 
fiindcă dificultăţile întâmplătoare atârnate de întemeierea unei 
instituţiuni folositoare nu numai justificate dar chiar cerute în drept, 
n-ar trebui chiar din capul locului să oprească pe autorităţile 
i competinte de a face demersul necesar pentru realizarea scopului 
dorit. 

Din consideraţiunile aceste [a], comisia scolastică are onoare a 
Propune ca înalta Dietă să binevoiască a decide: 

Memorialul românilor din Vaid’Arsa pentru instituirea unei 
Şcoli populare în Susnevizza cu limba română de instrucţiune, să 
fie trimis cu o recomandaţie la înaltul comitet provincial, iar pentru 
cercetările necesare, propunerile care pot urma, să se înainteze 
autorităţii scolastice provinciale. 

După aceasta, începând discuţiunea, cere cuvântul Onor. Jenco. 
" Vorbeşte mult timp, în limba slavă, provocând râsete din cauza 
cuvântului Ciribiri , care adeseori îl repetă. 


Cărbunar din cotuna Jeiane, cu calul încărcat cu saci de cărbuni, 
ducându-I spre vânzare în Fiume. 

Onor. Laginjia. - Cestiunea de faţă n-are decât o importanţa 
istorică. Să admitem că se află în Istria rămăşiţe de popoare romane, 
dar să vorbească cineva de o naţionalitate romană, aceasta e curios. 
Acele fracţiuni de popor pe care noi le numim Ciribiri, nu sunt 
români. El cunoaşte şi a studiat d[e] e[xempîu] locuitorii din Jeiane, 
n-a aflat însă în ei rămăşiţe romane. Fie cum va fi acele populaţiuni, 
ele s-au croatizat. Toate elementele culturale la oamenii aceia sunt 
slave. înţelege prin aceasta despre religiunea care e croată. (Oho! 
din dreapta), şi numirile uneltelor de economie rurală, care de 
asemenea sunt croate. 

Tot tezaurul rămăşiţelor romane se reduce poate la 7-8 sute 
cuvinte. E sigur că aici chiar cei subscrişi din petiţiunea în chestiune, 
nu au înţeles cuprinsul ei. Ar fi mai bine ca în locul limbii române 
să se propună limba clasică latină. Oamenii acei, cel mult simţesc 
lipsa unei scoale. Am putea discuta întrebarea: ce fel de şcoală să 
se conceadă susnevizzenilor, croată sau italiană, dar şcoală română 
nici nu-i de vorbit. 

Nemailuând nimene cuvântul, vorbeşte d[omnul] raportor 
Constantini: 

Nu-şi putea închipui, ca din partea minorităţii să se facă 
opoziţiune petiţiunei pentru o şcoală română. 

Acei d[om]ni care sunt atât de simţitori când e vorba de 
naţionalitatea lor, n-ar trebui să denege puţină dreptate nici 
celorlalţi, adoptând astfel sistemul de două ponduri şi două măsuri. 
Că suplicanţii sunt români, este un fapt necontestat, recunoscut de 
filologi şi etnografi chiar străini. Nu neagă ca fiind înconjuraţi de 
croaţi, sunt constrânşi să vorbească limba croată; şi e adevărat că 
preoţii din locurile acelea, cearcă toate modurile de ai croatiza. E 
adevărat, însă, şi aceea, că băieţii până nu umblă la biserică, nu 
vorbesc între ei altă limbă, decât cea română. Desigur Onor. 
Laginjia, nu cunoaşte acele populaţiuni - din Susnevizza şi din 
primprejur - dar îl pot asigura, că nu numai limba, dar chiar şi 
datinile şi tipul, sunt de tot diferite de ale croaţilor. El îi poate 
asigura despre aceasta căci cunoaşte bine pe acei oameni. 

Dacă până acuma au fost lăsaţi la o parte, nu e just ca să li se 
ia, chiar şi dreptul de a cere ceva. Deci recomandă Dietei, ca să 
primească propunerea comisiunei. 

Care pusă la vot fu primită cu mare majoritate*. 

1. Aceste dezbateri urmate în Dietă, se află inserate în gazeta italiană L 'Istria, 
Parenzo, nr. 356 din 6 oct[ombrie] 1888. Vezi asemenea şi Tribuna , Sibiu» 
1888, nr. 18, 19 şi 20. 

Din cele repede expuse până acum, am arătat, atât afinitatea 
neamului, cât şi a sentimentelor de care sunt însufleţiţi aceşti români 
de viţă veche, răzleţiţi în părţi aşa de îndepărtate de noi. 

Pe cât ei se află de înstrăinaţi, lipsiţi de comunicare directă cu 
cei de un neam cu dânşii, care au ajuns la o civilizaţie cu mult mai 
însemnată decât ei, pe cât dorinţa lor se dezvoltă zi cu zi şi de a 
se cultiva şi lumina, pe atât datoria noastră, a românilor din 
România liberă, este de a nu uita existenţa acestor fraţi de sânge, 
a ne interesa în flecare moment de dânşii şi a căuta orice mijloace 
permise, de a-i face să iasă din ignoranţa şi întunericul în care se 
află, alinându-le povara grea a străinismului, care caută să-i 
deznaţionalizeze. 

Apelul care a fost adresat, atât dietei istriene, cât şi compa¬ 
trioţilor italieni, precum şi hotărârea luată de Dietă, de a se înfiinţa 
şcoli româneşti, a rămas fără nici un rezultat vădit până acum. 

Cu prilejul călătoriei mele în satele româneşti din Istria, românii 
de acolo m-au însărcinat a comunica fraţilor lor din România acel 
apel, şi a stărui că, atât din dorinţa sângelui cât şi din sentiment de 
iubire şi înfrăţire naţională, să fac să li se întindă o mână de ajutor 
măcar de aici, pentru a-i putea scăpa din cruda încercare în care 
se găsesc acum. 

Ei nu cer decât înfiinţare de şcoală română în părţile lor, pentru 
ca fii lor să se poată instrui în limba maternă, pe care altmintrelea 
o vor uita-o şi mai mult decât este aproape uitată în acele părţi, 
ştergându-se astfel ultimele urme ale românismului din peninsula 
istriană. 

Este, deci, de datoria noastră să nu stăm la gânduri un singur 
moment măcar, şi să facem tot ce ne-ar sta prin putinţă ca să 
ajutorăm pe aceşti fraţi ai noştri înstrăinaţi şi răzleţiţi de noi, 
contribuind la înfiinţarea de şcoli româneşti în satele lor. 

ANEXE 


DOCUMENTE PRIVITOARE LA 
STAREA ACTUALĂ A ROMÂNILOR 
ISTRIENI 


Cred că e bine ca, înainte de a încheia această scriere, să adaug 
o seamă de articole ce le-am cules în deosebite prilejuri, şi care se 
rapoartă direct la românii istrieni. 

Ele vor fi ca un complement necesar al lucrării mele, şi vor 
servi acelor ce ar căuta izvoare mai bogate pentru cunoaşterea 
acestui neam al nostru. 


I 


în Calendarul pentru poporul român , de Gh. Asachi, pe anul 
1847, tipărit în Iaşi la tipografia Institutul Albinei , pag[ina] 24, se 
găseşte următorul articol: 

„ Istro-românii 

Istro-românii care de nou s-au adaus către numărul românilor, 
sunt un mic popor păstoresc, ce trăieşte între ruinele măreţe a 
monumentelor romane, în partea cea mai spre nord-est a Italiei, şi 
anume în Istria. între toate naţiunile de uric roman, ei mai mult se 
apropie de români, prin dialectul, fizionomia şi deprinderea lor,, 
precum în foaia Istria au descris d[om]nii Kandler şi Covaci. 

Un june călător moldo-român, vizitând în vara trecută ruinele 
maiestuoase a Istriei, auzi deodată acolo, pe lângă arcul lui Traian, 
răsunând în fluier un vers melancolic în asemănare cu doinele 
noastre şi după asta un cântec ce-I împărtăşim în original, cu 
încredinţare că spre a fi înţeles de un român nu are nevoie de a fi 
tradus. 


Cântecul păstorului român 

Pasci mandra, mea torma, 

Pasci erba, frundze, fior. 

Care cresc la noi pe oima 

Păstor istro-român. 


De roman Imperator. 

Avmoce polvere-i cea arma 
Al anticului Roman 
Tempul marmora disfarma 
Ma nu nome di Traian. 


Pecoraro păscând oae 
De la Tebro Ia Trojan 
Tot resuna pe zampoe 
Dulce cânticul roman. 

Paşti mândra 1 mea tormă. 
Paşte erbă, frunze, flori. 
Care cresc la noi pe ormă 
De roman Imperator. 

Amuşi pulbere-i cea armă 
Al anticului Roman, 
Timpul marmora disfarmă 
Ma nu nome di Traian. 


f Mândra, turmă şi frumoasă. 

Pecurrarul păscând oae 
De la Tebro 1 la Troian 2 
Tot resună în cimpoae 
Dulce cânticul roman. 

Paşte, mândra mea tormă, 

Paşte erba, frunze, flori, 

Care cresc la noi pe ormă. 

De roman Imperator. 

Plin de mirare şi de bucurie de a auzi a sa limbă în depărtare 
de 300 mile (ceasuri) de la Patrie, călătorul nostru recunoscu în 
acel păstor, mare asemănare cu tiparul fizionomiei cu îmbrăcămin¬ 
tea românilor de la munţii Carpaţi, drept care deschisă următoarea 
convorbire ce fu înţeleasă şi chiar răspunse. 

Călătorul: De unde ai venit, frate, în astă parte? 

Păstorul: De la Val-Arsa vecin de costa muntelui Pedena. 

Călătorul: Unde ai învăţat astă limbă? 

Păstorul: La noi toţi omirii (oamenii) o conosco. 

Călătorul: Apoi cum o cheamă. 

Păstorul: O cheamă romana e Vlaha. 

Călătorul: Numărul vostru e mult? 

Păstorul: Numărul de omiri eu nu am aflat, ma torme amu 
(avem) multe. Tot poporul de la Trieste e de la Fiume, munca vera 
(vara) niegli (miei) noştri iama se copra cu lana noastra. Ma tu de 
unde veni? 

Călătorul: Foarte departe, de la Pont, cum ai cântat. 

Păstorul: Ah! Bene venti la noi, rogu cane torni en tua casa, 
sărută de irimă (inimă) pe voştri pastori e torme 3 .“ 

(Vezi stampa) 


II 


O scrisoare a lui Ion Maiorescu publicată în limba italiană, în 
foaia din Capodistria La Provincia, în 1872 , nr. 5, pag[inile] 
934-935. Redactor Nicolo de Mandonizza. 

1. Tibru, râu în Roma. 

2. Troian, calea sau valul lui Traian în Moldova. 

3. Din câte se vede în articolul acesta, Asachi a avut oarecare cunoştinţă despre 
românii istrieni, dar - poate că el, în entuziasmul ce a avut de a ne înfăţişa pe 
aceşti fraţi răzleţiţi, cu mult mai superiori decât se aflau în realitate, a căutat a 
aduce mai multă apropiere a dialectului lor de limba noastră decât este 
într-adevăr, şi cred chiar că însuşi a improvizat versurile ce le dă ca auzite din 
gura unui păstor istro-român (Nota autorului). 

„Acum am să vă spun rezultatele de la 1857. Am stat 
douăsprezece zile în Valdarsa, am umblat din sat în sat, în unele 
locuri chiar din casă în casă, am luat note despre cuvinte, despre 
modul de a vorbi, despre costume, despre obiceiuri, condiţiuni 
casnice şi ceremonii etc. Patm zile am fost în Albona, o zi întreagă 
cU d[omnul] L. în Schitazza, unde numai cei bătrâni peste cincizeci 
de ani vorbesc româneşte, iar cei tineri nu. Cu d[omnul] L. m-am 
dus la Castua, sau după cum românii din Jeiune (J pronunţat 
franţuzeşte, iar nu Sejane) îi zic Casteu sau Castua , care desigur 
este Castellum. Părăsind pe d[omnul] L. şi convins că în Jeiune s-a 
păstrat mai curat şi mai regulat limba română, m-am dus acolo şi 
am rămas o zi în Jeiune; în Schitazza din Vale-d’Arsa, aceşti 
sărmani români mă considerau ca unul de ai lor, ca un apostol, 
m _au găzduit şi m-au tratat mai bine decât le permite poziţiunea 
lor. Se îngrămădeau împrejurul meu, şi-mi puseră mulţime de 
întrebări despre ţara mea, între care: dacă regele nostru este un 
neamţ, dacă avem impiegaţi şi preoţi naţionali, indigeni şi dacă ei 
ne vorbesc româneşte etc. 

în Villanuova, mai la vale de Susnevizza, neputând suferi 
căldura, pe când se facea predica în biserică, eu ieşind afară m-am 
pus sub umbra unui copac, şi atunci mai toţi părăsiră biserica şi 
adunându-se în jurul meu, mă invitară ca să-i privesc cum spun 
rugăciunile lor în limba românească. Aflaseră că în ziua de Sf. 
Petru, în comuna Bârdo,^ după Liturghie, le explicasem, în 
româneşte, Sf. Evanghelie. în zadar spusei la acei din Villanuova, 
că preotul s-ar supăra; ei mi-au răspuns: pe acela îl putem auzi 
întotdeauna, dar pe d[umnea]ta nu ştim dacă va fl voia lui 
Dumnezeu să te mai vedem încă. Pentru a înlătura dezordinea, am 
intrat iarăşi în biserică. Când m-am despărţit de acei din Jeiune, 
cu lacrămile în ochi se rugară ca să le obţin din Viena preoţi care 
să le explice cuvântul lui Dumnezeu în limba românească. 

Am cutreierat pe jos insula Veglia. Am petrecut o noaptea în 
Poglizza, unde, de cincizeci de ani, a încetat de a se mai vorbi 
limba română; cu toate acestea un bătrân de 80^ [de] am, ştia mai 
multe expresiuni din vechea limbă română. în Poglizza şi în 
împrejurime ţăranii mărturisesc că strămoşii lor au fost vlahi. în 
°raşul Veglia, am vizitat pe canonicul V. şi pe dr. C. Acesta se 
arăta gelos de o lucrare a sa, şi arătându-mi manuscriptul mi-a 
Permis de a arunca o privire, dându-mi voie numai de a compara 
^găciunile: Tatăl Nostru şi Ave Maria , a vechilor locuitori din 
Veglia, cu acele a istrienilor. Afară de două expresiuni, este aceeaşi 
limbă cuvânt din cuvânt vorbită în Văile d’Arsa şi Jeiune. Dr. C. 

mi-a recitat ceva din altă limbă românească întrebuinţată în VegH a 
şi în împrejurime, însă nu i-a părut bine că eu am notat cu creionul 
câteva cuvinte. Sunt aceleaşi fraze care sunt şi îa istrieni. Dintre 
toate dialectele romanice pe care le cunosc, acesta seamănă mai 
mult cu cel românesc. Ortografia aleasă de djomnujl C., sau e 
arbitrară, sau persoanele de la care a cules frazele, vorbeau rău si 
stricat, ca şi cum ar fi fost o limbă pe jumătate moartă, sau dr. C. 
a semnat cu a, variaţiunile ce suferă vocalele în limba românească, 
de exemplu la a când este accentuat; la e, când este diftong; la a 
la e şi la i, când au sunetul foarte nazal. De ar fi scris corect, cea 
mai mare parte din cuvinte ar fi româneşti; despre aceasta mă rezerv 
de a reveni mai pe larg... 

Mai lipseşte d[omnu]lui dr. C., cât de sârguitor să fie, 
adâncimea studiilor limbistice şi filosofia limbilor necesare pentru 
a se putea pronunţa cu siguranţă, asupra originii şi afinităţii unor 
asemenea limbi mai mult moarte. 

în ceea ce priveşte localitatea Moraviţei, pe când la 1857 mă 
aflam în Fiume, D[omnia]voastră, prin mijlocirea d[omnu]lui D. 
mi-aţi fost scris, că, trecând vreo lună mai înainte prin Moraviţa 
a[ţi] avut ocaziune de a auzi nişte cuvinte, nici croate, nici italiene, 
dar judecate de d[umnea]voastră, potrivite cu acele care sunt 
întrebuinţate de către vlahii istrieni. In aceeaşi zi, împins de sete, 
ducându-mă într-o ospătărie din Fiume, şi intrând în vorbă cu 
antreprenorul, despre vlahii istrieni, deodată îmi spun se cum că în 
Moraviţa mai trăiau familii vechi valahe, care vorbeau o limbă a 
lor, deosebită de acea a craoţiior. Această minunată concordanţă 
între arătările lui şi acele improvizate de un hotelier, m-au convins 
că se mai află în Moraviţa rămăşiţe de limba română, şi mă 
hotărâsem după ce voi fi terminat călătoria prin insula Veglia de a 
mă duce în Moraviţa, însă aflând că un preot grec din Fiume era 
de loc din Moraviţa, am voit să mă întâlnesc cu el, dar dânsul a 
declarat că nu cunoaşte nimic despre aceasta. Mă întorsei la hotelier 
şi el tăgădui toate cele ce-mi spusese cu 4 zile mai înainte. Ce zice 
d. C. de aceste contrazicere?... 

Am fost nevoit să renunţ de a mă duce la Moraviţa, precum şi 
pe coastele mării până la canalul Morlaca şi al Dalmaţiei, despre 
care d[omnul] L. pe când eram la Fiume, mă asigurase pe cuvântul 
dat de un amic, că nu departe de Segna înspre Morlaca în unele 
locuri se vorbeşte o limbă care nu este nici croată, nici italiană. 

întumându-mă în acele locuri, îmi propusesem de a mai face 
cercetări, însă timpul fiindu-mi, măsurat, nu-mi era de ajunse¬ 
şi pentru aceasta ni-am adresat la domnia-voastră p rlîl 

mijlocirea amicului Kandler şi a d[omnu]lui D. pentru a afla dacă 
axe vreo cunoştinţă... 

Voi vizita pe d[omnul] Pirona în Udine, pentru a avea mijloace 
a cunoaşte mai bine limba friulană, apoi mă voi duce la Viena, 
unde mă aşteaptă fiul meu, ce vine din Paris, pentru a ne întoarce 
împreună în patrie. 

Iată rezumatul cercetărilor mele: 

a) Atunci când Traian a colonizat ţările dacice, toate regiunile 
de la Adriatica până la Dunăre, şi de-a lungul acesteia până în 
Bulgaria de astăzi, erau locuite de colonii romane. 

b) După colonizarea ţărilor dacice de la Adriatică, pe de o parte, 
cu cea mai mare parte a aşa-numitului triunghi iliric, pe de altă 
parte, până la marginea septentrională şi orientală a Daciei Traiane, 
s-a format una şi aceeaşi limbă română, cu atât mai apropiată în 
materie şi în formă de limba latină şi, pentru aceasta, cu atâta mai 
curată, încât astfel de regiuni au fost colonizate de romani, pe când 
limba romană vulgară era scutită de influenţa străinilor, care sau 
pentru servicii militare sau din alte cauze au avut în Italia proprietăţi 
şi drept de cetăţinie. 

c ) Emigrările popoarelor au pricinuit neapărat şi la românii din 
aceste părţi feliurite imigraţiuni şi emigraţiuni; în fine, populaţiunea 
însă a rămas pe terenul primitiv, deoarece aceia care au fost mai 
mult expuşi la furia barbarilor, au căutat adăpost în munţi. 

d) Domolindu-se furia barbarilor, populaţiunile române s-au 
ridicat din nou în secolul al VH-lea şi [al] VUI-lea şi au format 
mici state sub nume de Banate, Ducate, Woivodate, care este tot 


Cărbunar din cotuna Jeiane, cu căruţa încărcată cu saci de cărbuni, 
ducându-i spre vânzare în Fiume. 

aceea; astfel numele după capul statului; Bariu pe care latinii "i 

numesc Dux, slavii Woivozi, nemţii Herzog; Banus este conducăto'- 
nu vine de la limba slavă, Pan, căci slavii nu schimbă pe P, <j c 
cuvântul lor Pană, în B. Acest cuvânt pare a fi celtic, să se consulte 
glosarul lui Du-Fresne, despre latinitatea medie şi vulgară l a 
cuvântul Banus. S-a mai format şi state mai mici numite căpitănii 
după capul lor Căpitan. 

e) Astfel de Banate româneşti, au existat până în secolul al 
IX-lea şi în Zagrabia, în Zara, în Temeş, în Bihar din Ungaria, în 
părţile occidentale ale Transilvaniei; Banatul său Ducatul românesc 
Făgăraş în Transilvania; Banatele Severin şi Craiova în aşa-numita 
Mica-Valahie, au durat chiar până în secolii din urmă. 

Afară de cuvântul Banu (după chipul căruia numim si astăzi 
monezile ban ) s-a mai păstrat pentru Principe, vechiul titlu de 
Domn; cuvântul Domn înseamnă propriu-zis Suveran. Regentul 
Principatelor, poartă astăzi titlul de Domn şi nici un alt titlu, altă 
dată se numeau şi voivozi, dar numai în sens de căpitanul cel mai 
mare al armatei. Această deosebire rezultă din diplome mol¬ 
doveneşti. 

j) Vlăhii sau morlachii maurovlahi (negri) de astăzi, care, după 
mărturia competentă şi deplină a morlacului dalmatin Diocleate, 
vorbeau în timpul său iarăşi aceeaşi limbă a vlahilor din Moldova 
sau din Valahia, în Macedonia şi în Tesalia şi care, părăsind propria 
lor limbă s-au deosebit de croaţii din Croaţia şi Dalmaţia, numai 
prin ritul grec, ca şi valahii sau morlachii, care,’ astăzi, alăturea de 
croaţi, păstrează limba românească în Istria numai în opt sate, la 
poalele Muntelui-Maggiore în Valdarsa (Valea Arsei) şi în unghiul 
Schitazza sau Santa Lucia, şi dincolo de Monte—Maggiore numai 
în Jeuine, şi care acum 170 [de] ani, după mărturia lui Irineo della 
Croce, trăiau în Opcina, Trebichiano Gropada, pe teritoriul de Triest 
şi în multe alte sate, dependente de Castelnovo del Carso, care se 
ziceau nimeni, simt sărmane rămăşiţe din acei romani sau vlahi, 
care, în secolii VII, VIII şi IX-lea,’ au format satele sau Banatele 
de Croaţia şi Dalmaţia, şi Căpitanatele mai mult sau mai puţin 
independente din Istria etc. - sunt urmaşi acelor volohi, amintiţi de 
cel mai vechi cronicar rus Nestor, care au respins victorioşi întâiul 
asalt al străbunilor modernilor slavi meridionali şi care în cea dintâi 
jumătate a secolului al IX-lea după nişte încercări eroice, lungi şi 
nefolositoare, a trebuit să se supună însă nu fără a salva nişte 
drepturi speciale şi nişte privilegii care li s-au ridicat în timpul lui 
Leopold I. 

După ce a încetat lupta materială în armată, a început lupta 
contopitoare de rasă între slavi şi români, luptă care n-a încetat nici 
astăzi. 

Se înţelege cât de vătămătoare a fost această luptă pentru 
români, deoarece elementul slav învingător, putea să dispună de 
alte mijloace puternice, şi chiar a dispus de ele. 

însă cu toate că elementul românesc a rămas învins afară de 
rămăşiţele arătate mai sus, totuşi a aruncat nişte rădăcini adânci şi 
neşterse în elementul slav învingător. Tipul slavilor meridionali e 
românesc, şi radicalmente şi esenţialmente deosebit de tipul altor 
s lavi. O mulţime de cuvinte care exprimă vorbe şi obiecte din viaţa 
zilnică, sunt şi acuma româneşti; nenumărate nume de localităţi sunt 
identice cu acele a Daciei Traiane. într-un mod surprinzător se 
i recunoaşte românismul în femeia slavă de sud, şi în special în portul, 
obiceiurile casnice şi în toată gospodăria casei. în 1849, călătorind 
prin Croaţia, am rămas surprins de asemănarea şi chiar de identitatea 
tuturor acestor lucruri între ţărance croate şi ţărance române din 
Banat, din Transilvania, etc. şi în casele ţăranilor croaţi am crezut 
că mă aflu în casa unui ţăran din Transilvania. 

Aşa-numiţii illirieni paşnici, de la care croaţii ar fi cucerit 
Croaţia şi Dalmaţia, sunt nişte închipuiri. Cum? Dacia Traiană, aşa 
departe de centrul românismului şi colonizată aşa de târziu, ’a 
devenit de tot română, în ţările între Dunărea de mijloc şi Adriatica 
unde colonizarea romană este anterioară lui Traian cel puţin cu 
două secole. Se vede că s-ar fi conservat o naţiune ilirică specială, 
cu o limbă proprie, cu totul deosebită de cea română, la hotarele 
Italiei până în secolul al IX-lea. 


Iată scumpul meu domn o prescurtare din studiile făcute despre 
românii oprimaţi de slavii meridionali. Sunt convins de adevărul 
tezelor expuse, însă rectificarea istoriei, coruptă în această privinţă, 
mai cere nişte studii lungi şi grele şi nu ştiu dacă voi izbuti a le 
® eplini, fiindcă meditez [la] un dicţionar istorico—etimologic al 
"mbii române şi [la] alte lucrări istorice. D[omnia]voastră vă veţi 

Putea folosi din schiţele mele cum veţi crede mai bine în folosul 
Şttmţei“. 


III 1 


\iJw erCare hiblio 8 m f lcă pentru Istria şi Dalmaţia, de V. A. 
^ jua, raport citit în A cademia Română în 1878, extras din 

N°tă - Aici în Istria se dă numele de vlahi, atât la românii din Valdarsa, cât şi 
slavii de viţa scrbo-dalmată din districtul Parenzo, Rovigno, Pola, Dienaro 
■ Slnc > şi Montana. 

Analele Societăţii Academice, inserat şi în Opere complete , 1878, 
seria B. t. II, pag[inile] 149 şi următ[oarele]. Acest raport a fost 
rostit şi în palatul Trocadero din Paris la 1878, iulie 17. S-a tipărit 
în Congres internaţional des Sciences ethnographique , pag. 259 şi 
următfoarele]. 

„Domnilor membri , 

Dacă românilor din Dacia Traiană s-a găsit cine să le conteste 
originile, cu cât mai lesne a trebuit să se afle cine să nege pe ale 
romlenilor din Istria şi ale maurovlachilor din Istria şi din Dalmaţia. 

Nu-mi propun astăzi să desfaşur înaintea d[umnea]voastră 
istoria luptei dintre cei care până acum au susţinut latinitatea 
romlenilor ori românilor şi a maurovlachilor, şi dintre acei care au 
negat-o. Voi numai să fac cunoscute numele câtorva din bărbaţii 
care au scris într-o direcţiune ori în alta şi să atrag atenţiunea 
d[umnea]voastră asupra lucrărilor, din acest respect, a doi-trei 
bărbaţi din Istria, şi în particular ale răposatului dr. P. Kandler, 
cunoscutul conservator al antichităţilor litoralului austriac din 
Adriatica. 

Numele acestui bărbat a putut să străbată până la noi, încă din 
1857, căci l-aflăm citat de răposatul I. Maiorescu în Itinerariul său 
din Istria. Neuitatul profesor a cunoscut pe d[octo]rul Kandler, şi 
pare a se fi folosit de preţioasa lui cunoştinţă. 

Unsprezece ani mai târziu - în 1868, — avui şi eu fericirea să 
întâlnesc, la Triest, pe d[octo]rul Kandler. L-am cunoscut şi cultivat, 
atât pentru rarele calităţi ale amicului, cât şi pentru ceea ce 
presimţea, credea, ori ştia despre românii din peninsula Istriană. Era 
acum bătrân şi în cele din urmă zile confinat între murii camerei, 
ba apoi în patul său, de infirmităţi corporale. Nu voi uita niciodată 
impresiunea ce resimţii când, într-o zi, scriind în pat, pe o 
scândurice, pe genunchi, îmi vorbi de cestiunile ale căror dezlegări 
venisem să le cer Istriei, la faţa locului. Aşa am mai aflat altă dată, 
mai târziu, pe un alt apostol al românismului, pe Pumnul, în 
Cernăuţi... Amândoi nu mai sunt, vai! spre a încălzi răcitele membre 
naţionale din Adriatica şi de la nordul Moldovei! dar operele lor 
le-au înnemurit gloria! 

* 

Dr. Petru Kandler făcu în Istria o adevărată şcoală de amici şi 
de apărători ai românilor din acele părţi. Alăturea cu el, vom cita, 
cu iubire, mai cu seamă pe Antonio Covaci şi pe Carol de 
Franceschi. Toţi aceşti bărbaţi luptară ca să probeze latinitatea 

n edubie a poporului, care, în Istria, se numea altădată - şi pe 
alocurea şi până astăzi - se numesc pe sineşi: ramleni, rumân, 
carele şi-a uitat în cele din urmă numele şi continua a fi numit de 
străini când vlachi când cici ( Tschichen ), ciciliani, ciceroni, ciribiri, 
mauro vlachi... 

Aceşti bărbaţi mai susţinură, pe lângă aceasta, şi teza că 
romlenii sunt stabiliţi în Istria cu mult înainte de colonizarea Daciei 
de către Traian, şi deci că nu sunt românii Istriei veniţi acolo din 
Dacia Traiană, între secolii IV până IX, ori şi în secolul al Vll-iea, 
cum scriseră unii slavişti şi germani. 

Antonio Covaci scrie în 1846 în Istria - în chiar primul număr 
al Istriei - doctorului Kaindler, că, pentru a proba că nu se cade o 
foaie a se numi Istria fără a aduce închinăciunea sa vechilor 
locuitori şi domni ai peninsulei. Covaci, zicem, scrie: «Această 
limbă (romanică) încă vie, este aceea care o vorbea poporul, carele, 
sunt acum 2000 ani, cuceri Istria, acea care dură 2000 de ani...» 1 

Si îndată, apoi, după asemenea afirmaţiune categorică. Covaci 
se grăbeşte a răspunde la obiecţiunea ce presimte că i se va face, 
cum că românii din Istria sunt veniţi acolo mai târziu, din Dacia 
traiană. EI zice, dară: «Să nu se creadă că această adunare de gente 
a trecut în Istria din alte regiuni şi în timpi apropiaţi de noi, prea 
multe dovezi neîndoioase despre contrariu avându-se; imigraţiunea 
se urcă la timpi mai îndepărtaţi, şi colonia romlianilor din Istria are 
aceeaşi origine ce au acele care le vedem conservând aceeaşi limbă 
în Dacia, în Epir, în insulele Dalmate, şi poate în mai multe ţări 2 ». 

D[omnul] Carol Franceschi, în lucrarea sa Sulle varie popo- 
lazzione delVIstria, combate: 

1. Aserţiunea unor scriitori care au susţinut părerea că cicii nu 
sunt români de aceeaşi origine cu romlianii. 

2. Că de la faptul că numele localităţilor sunt slave, cată să se 
indice concluziunea cum că cicii locuitorii acelor localităţi sunt 
slavi 3 , «Nu cred, zice d[omnul] Franceschi, să pot încuviinţa că 

1. „Questa lingua tuttor viva, e quclla cha parlava il popo’o chc 2000 anni or 
sonno conquistava TIstria, quclla chc per 2000 anni ha durato“. 

2. „Non credasi gia che questa schiatta di gente da altre rcgioni in tcmpi a noi 
vicini neîITstria passasc: troppe argomenti indubbi avendoti in contrario; 
1 ’immigrazione rimonta a tempi piu lontani c la colonia de Rimliani d Istna ha 
la stessa origine di quelli che vediano conservare la stessa lingua nella Dacia, 
neH’Epiro; nelle isole Dalmate c forse în piu altri paesi.“ 

3. „Non credo di poter acordare che nessuna traccia di lingua romanica scorgasi 
nci nomi doi lughi o dei monti occupati da’Cicci Mune, Dane, Sejane, Polanc, 
Sapiane, lelsane. Rupă, Clana, Slum, on mi sembrano ne di rădice ne di 
dcsinenza slava, como nemenoi monti Sia, Sapne, Calafat, Burizana, oscale. 

nici o urmă de limbă românească să nu fi rămas în numirile de 
localităţi şi de munţi ocupaţi de către cici. Mune, Dane, Sejane 
Polane, Sopiane, Ielsane, Rupă, Clana, Slum, nu-mi par nici de 
rădăcină nici de desinenţă slavă, precum nu mai puţin munţii Sia 
Sapne, Calafat, Burizana, Oscale, Maigrisan; şi până în ţara ocupată 
de Berchini, localităţile: Materia, Cosiane, Pusane, Mersane, au 
sunet divers de cel slav, cel puţin în desinenţă şi amintesc atâtea 
localităţi din Istria cu terminaţiunea ano şi ana şi de rădăcină 
română. Dar, în orice caz, este sigur că numele localităţilor suferiră, 
cu trecerea seculilor, mari modificaţiuni, acolo unde popoare de 
limbi diverse veniră să le ocupe. în cartea de la 1418, Lanische 
este zisă Lanista, Preparia se cheamă acum Praprochie; iacă nume 
române. Ieslane, să fi fost chemat în evul mediu Eîsaco. Cine ar 
crede că Bogliene sub Muntele Maggiore este o corupţiune din 
Bagnoli, şi că până la 1600 s-a mai chemat şi Finale? Câţi ştiu că 
ceea ce acum se cheamă Breg-di Camus lângă Pisino, se chema 
în 1500 Monte Chersano? Că Caschierga, în secolul XII şi mai 
târziu, se numi Valta? Pisin vechiul îl cheamă slavi[za]t Stari-Parin, 
dar îl mai numesc uneori şi Goregni-Grad, care e traducerea vorbei 
Oderburg, cum îl botezaseră germanii în evul mediu». 

Oprim aci citaţiunea, căci e de ajuns spre a ne face să apreciem 
importanţa articolului d[omnu]lui Franceschi, noi mai cu seamă, 
care avem în Dacia acelaşi fenomen al localităţilor cu nume slave. 

Un al treilea mod de argumentare al d[omnu]lui Franceschi în 
favoarea latinităţii cicilor este, domnilor membri, pe de o parte, 
după tip şi, pe de alta, etnologic. Ura veche dintre slavi şi cici încă 
o explică d[omnul] Franceschi din deosebire etnică. 

Mai deunăzi, de pe câmpul de bătaie din Serbia, s-a ridicat o 
ciudată acuzare contra ostaşilor români din oastea sârbească. Nu e, 
dar, o pură satisfacţiune a amorului propriu naţional d-a aminti aci 

Maigrisan; e persino nel paese tenuto dai Berchini i luoghi di Mater a, Cosiane, 
Pusane, Mersane m’ahanno suono diversod’allto slavo, almcno nella desincnza 
e rammcntano i tanti uoghi in Istria colla terminazione in ano e ana e di rădice 
romana. Ma in ogni caso e certo che i, nomi dei luoghi subironp collandar 
dc’secoli grandc modificazione la ove popoli di lingua diverşi vcnnero a 
ocupării. In carta del 1418 Lanischic vicn detta Lanista, Preparia chiamasi ora 
Praporchic; eccovi nomi romanici. Ielsane sarebbe appellatta nel medio evo 
Elsaco. Chi crcderebbe che Bogliuno sotto il monte Maggiore e corruzionc di 
Bagnoli, e che sino al 1600 si chiamase anch Finale? Quanti sanno che Vot 
cosi detto Breg di Camus presso Pisino si appcllasse nel 1500 Monte Chersano? 
Che Caschierga nel XII sccolo, e piu tarde, si nominase Valta? Pi in vechio 
chiamano gli slavi Stari-Parin, ma lo dicono tolvolta anchc Goregni-Grad, che 
e traduzione di Oderburg come l’avc ano battezzato nei tempi di mezzo 1 
Tedcschi...“ 

c eea ce scrie despre deosebirea de caracter dintre români şi slavi 
însăşi comisiunea etnografică - cu totul dezinteresată în cestiune - 
a guvernului austriac, din 1851 sau 1852. 

Această comisiune zicea, între altele, că: «ambele rase din 
districtul Castelnuovo sunt distincte între ele prin caracteristici 
marcate. Cici întrecu pre verchini (slavi) prin dispoziţiuni naturale, 
prin capacitate intelectuală: sunt mlădioşi şi respectuoşi către 
impiegaţ[i] şi persoanele de condiţiune civile, sunt ageri, de 
corporatura forte, uşori la umblet, mai iubitori de păstorie... 
Verchinii sunt de un spirit mai puţin deştept, mai greoi şi fudui» 1 . 
Asemenea citare face pe Franceschi să conchidă: «Este neîndoios 
că cicii sunt priviţi de toţi slavii, vecinii lor, fie slavoni, croaţi ori 
ilirieni, ca un popor deosebit de al lor, [ca] un popor [pe] care-1 
dispreţuiesc şi, aş zice, chiar, îl urăsc; ceea ce desigur nu s-ar fi 
întâmplat dacă cicii ar aparţine la una din cele trei stirpe arătate 
slavice. 

Aceştia locuiesc compacţi asupra unei porţiuni de ţară bine 
determinată şi marcată, şi aceasta ar putea demonstra că vecinele 
popoare slavice evitaseră în vechime mai mult încă decât acum de 
a se întovărăşi cu ele din cauza diversităţii de sânge. 

Aceştia se deosebesc de cetele vecine slave prin tip, coloritul 
mai negru, prin temperamentul focos, prin vitejia, spiritul deştept 
şi pătrunzător, poziţiuni şi mişcări animate, calităţi particulamente 
proprii neamurilor de sânge romanic» 2 . 

Să curmăm, însă, cu citaţiunile din opera lui Franceschi. încă 
o dată, nu avem a ne pronunţa noi astăzi, aproposit de o bibliografie, 
între cele două direcţiuni, romanică şi slavă, ci ne mărginim a aminti 

1. „Le due razze del distretto di Caste’nuovo sono distinte tra loro permarcatc 
caracter stiche Cicci superano i Verchini (slavi) per disposizioni naturali, per 
capacita intelectuali; sono pieghevoli e rispetosi verso i proprii impiegaţi e le 
* personc di Condizione Civile, sono agili, di forte corporatura, lest i pcdoni, piu 
amante dcila pastorizia... I Verchini sono d’indigcgn meno sve gliato, piu pesarti 
' e superbi..." ( Istria , 1852, p. 132). 

2- „Egli c indibutato che i Cicci vengono riguardati da tutti gli slavi loro contermini 
siano slavoni, croaţi o illirici, come un popolo da essi diverso, un popolo che 
[ disprezzano e, direi quasi, abborrano; locche certamente non awerreble se i 
Cicci fossero di una della tre indicate stirpi slave. 

Essi vivono compatti sopra un determinato e ben marcato tratto di paese, e cio 
potrebbe dimonstrare che le finitime popolazzioni slave evitassero in antico piu 
ancora che presentemente di accomunarsi seco loro apunto per diversitâ di 
sangue. Essi si distinguono dalie limitrofe schiatti Slave per tipo co orito piuhere, 
per temporamente focoso, coraggio, ingegno svegliato e pronto attegiamenti c 
niovimenti animaţi, qualitâ peculiarmentc proprie delle genţi di sangue 
' r omanico“. 

concluziunile câtorva bărbaţi şi a numi cărţile şi hărţile ce ar p utea 
servi unui studiu mai aprofundat asupra Istriei şi Maurovlachiei 
Dintre bărbaţii care, cu deosebire, luptară în curentul romanic 
va rămâne tot neuitatul dr. P. Kandler. Acesta simţi că oricât de 
putinte [va fi] argumentarea în favoarea latinităţii cicilor, a 
romanilor, ea nu va fi tare deplină decât dacă s-ar fi putut proba 
prioritatea colonizării Istriei cu colonii romane asupra colonizării 
Daciei Traiane. Aceasta făcu, deci, în opera sa: Fasti Istriani. Aci 
d[octo]ru[l] Kandler urmăreşte, an după an, evenimentele din Istria, 
începând de la timpi necunoscuţi. Să cităm câteva exemple. 


Aniti avan ti G. C. 

La penisola e abitata da tribu 
celtiche, estese par tutto il paese 
montano a settentrione e levante 
delTestremo seno delî’Adriatico. 

612. Una tribu Tracica ab- 
borda la penisolo d’Istria alle 
foci dellTstro nel mar Nero, 
naviga il Danubio, la Sava e la 
Lubiana, passa le Alpi e fissa 
sede alia spiaggia dell’Adriatico 
fiii Timavo e l’Arsa; transporta 
il nome d’Istria a questa pe¬ 
nisola, a le tradizioni dell’ antica 
patria, dlP Argonave, di Medea, 
di Giasone; fonda le citta di 
Trieste, d’Egida, di Emonia, di 
Parenzo, di Pola e di Nesazio. 

La penisola e tenuta da due 
popoli di stirpe diversa, Traci 
grecanici alle spraggie del mare, 
Celti nell intemo. 

229. I. Romani dilatano il 
loro dominio oltre l’Adriatico 
nelPIllirio. 

222. Sono pradsoni di tutta 
Ittalia meno le Alpi, hanno co- 
noscenza degP istriani. 

221. Gli istriani predano navi 
romane, vengono puniti e do- 
mati... 


Anni ante I. Ch. 

Peninsula este locuită de tri¬ 
buri celtice, întinse prin toată 
ţara muntoasă la nordul şi răsări¬ 
tul Adriaticei. 

612. Un trib tracic abunda în 
peninsula Istriei, la gurile Istru- 
lui, în Marea Neagră, navigaţia 
pe Dunăre, pe Sava şi pe Lubi¬ 
ana. Trece Alpii şi se stabileşte 
pe spaţiul Adriaticei, între Ti¬ 
mavo şi Arsa; transporta numele 
de Istria peninsulei acesteia şi 
tradiţiunile vechii patrii, de ex- 
pediţiuni Argonaute, de Medea, 
de Giasone; fundă oraşul Tri¬ 
este, Egida, Emonia, Parenzo, 
Pola şi Nesazio. 

Peninsula e ţinută de către 
două popoare de stirpe deose¬ 
bită: tracii grecanici, pe ţăr¬ 
murile mării; celţii, în interiorul 
ei. 

229. Romanii întind dome¬ 
niul lor dincolo de Adriatica, în 
Iliria. 

222. Sunt stăpâni peste toată 
Italia afară de Alpi. Au cunoş¬ 
tinţă despre istriani. 

221. Istrianii pradă năvi ro¬ 
mane; sunt pedepsiţi şi respinşi- 

180. Fondazione dela Colonia 
<jj Aquileja per contenere i 
Cami, i Giapidi gli Istriani... 

179. II consolo Manlio da 
Aquileja, muove guerra contro 
Ţlstria... 

178. La guerra contro gli 
Istriani continua, Claudio Con- 
sulo vi pone termine in Nesazio, 
ove Epulo e gli ultimi Istriani 
uccidano se medesimi sulle 
fiame. L’Istria passa indedizione 
e viene presidiata militarmente 


180. Fundaţiunea Coloniei 
Aquileja pentru a ţine în respect 
pe cami, pe gepizi şi pe istrieni... 

179. Consulul Manliu de 
Aquileja mişcă război contra Is¬ 
triei. 

178. Războiul contra istrie- 
nilor continuă. Claudio Consulul 
îi pune fine în Nesazio, unde 
Epulo şi ultimii istrieni se ucid 
între ei şi pe flăcăi. Istria trece 
sub stăpânirea romanilor şi e 
guvernată militarmente de socii 


da soci latini... 

128. L’Istria ad instigazione 
dei Giapidi si ribella a Roma; 
Sempronio Tuditano muove 
contro, batte i giapidi, ed ottiene 
il triomfo; ripiglia ITstria che 
vienne ridotta in provincia. In 
Trieste ed in Pola si conducono 
Colonie di diritto latino... etc. 


latini... 

128. Istria, la instigaţiunea ge¬ 
pizilor se revoltă contra Romei; 
Senpronio Tuditano se scoală, 
bate pe gepizi, şi obţine triumf; 
reia Istria pe care o preface în 
provincie. In Trieste şi in Pola 
se conduc colonii de drept 
latin... etc. 


Aşadar, pe când Dacia e colonizată numai la începutul secolului 
al doilea d. Chr. Istria avea coloniile romane de 234 de ani. Fasti 
Istriani sunt concluziuni întemeiate pe monumente; cele mai multe 
nume de colonii romane le-a citit dr. Kandler pe stele, pietre votive 
etc., culese în muzeele Austriei litorale şi în Italia, articolele lui 
Kandler despre lapide diverse sunt numeroase în jurnalul său Istria 
de la 1846-1852. Recomandăm, între toţi, articolul cu titlul: 
Colonisazzions romana militară nelV Istria alta. Din aceasta apare 
lămurit că cicii locuiesc tocmai acele locuri unde au fost fundate 
colonii romane. 

Dfomnul] Kandler zice: «Regiunea prin care trece calea de la 
Triest la Lippa este districtul de Castelnuovo, vecin din partea 
despre Istria cu districtul fostului căpitănat de Rapso, astăzi numit 
Carso de Pinguente, acea regiune care de 30 de ani încoace este 
intitulată pe cartele geografice, în Germania Tschitschen Boden ţara 
Cicilor, nume care fu scos din acea vorbă de ocară [pe] care vulgul 
0 da acelor munteni, vorba care în vulg dură de secole, şi care se 
născu din vorbirea sonoră a acelei ginte care întrebuinţa atât de 
adesea litera ci; pe când în alte regiuni ale Istriei acestuiaşi popor 
s e dase si se dă încă şi azi epitetul injurios de ciceri, ciciliani. 

ciceroni. Acel popor vorbea acum 150 ani, romana rustica sau 
valaca , şi încă în oarecare localităţi se mai vorbeşte şi acum, 
schimbat apoi în cea mai mare parte în limba slavă. Aceste lucruri 
le arătăm pentru prezenţa romanicilor în această parte şi în cealaltă 
a Istriei muntene [întrucât existenţa lor] nu e însoţită de date 
suficiente spre a se recunoaşte preveniţia lor. Şi nici aserţiunea că 
la unele părţi să fi fost strămutate către 1630 nu e facil de împăcat 
cu prezenţa lor cu mult mai veche în alte părţi, cu tăcerea acelora 
ce-i cunoşteau şi care trăiau atât de aproape de 1630, încât nu 
puteau să nu ştie nimic de strămutarea lor dacă s-ar fi întâmplat în 
acele vremi. Ajunge astăzi de a aminti că ţara Lapidei de la Materia 
e ţara romanicilor 1 .» 

Pământul despre care d[omnul] P. Kandler a aflat dovezi, 
monumente, probând că fusese ocupat de colonii romane este situat 
între muntele Albu (Nevoso), munţii Venei şi Valea Arsei între 
Pingunete şi Padena. Am oferit în anul acesta societăţii noastre 
geografice, în umia unei conferinţe ce făcui în sânul ei despre 
cestiuni etnografice identice cu acestea, - i-am oferit originala hartă 
a Istriei pe care dr. Kandler mi-a marcat, în culoarea roşie, locurile 
în care a aflat colonii romane şi unde persistă până astăzi Romanicii ; 
«Acele care, - scrie pe hartă dr. Kandler, - sunt însemnate cu 
culoarea roşie sunt tabelele militarilor comitatensi. în aceste limba 
romanică dură şi durează 2 .» 

Doctorului Kandler îi succese ceva mai mult decât a fi constatat 
în lapide votive, din stele, prezenţa în Istria de colonii romane 

1. „La regione attavenso Ia quale corre la strada de Triestc a Lippa e il distretto 
di Castelnuovo, conter ine dai lato verso d’Istria col distretto doi gia capitanato 
di Raspa, oggidi detto il Carso din Pinquente, quel a regione che da trent’anni 
aquesta parte nclle charte geografiche si intitola în tcdcsco «Tschitschcn Boden» 
terr de Cicci, nome qucsto che fu desunto da quella parola d’ingiuria che il 
volgo da a quei montanari; parola che nel volgo dura da sccoli, e che fu 
occasionata dai parlarc sonoro di quella gentc che usava si frequentc la lettera 
Ci: mentrc in aître regioni dell Istria a questo stesso popolo si dava e si da 
tuttora l’epitcte ingiurioso di Cicci, Ciciliani, Ciceronie. Ques popolo parlava 
150 anni Son, il rom no rostico od il valacco; cd ancor in qualache villa il si 
paria, cangiato poi dai maggior numero nello Slavo. Loqua’i cose acceiniamo 
pcrchc le comparsa dei romanici in questa come in altrparti de 1’Istria montana 
non e acompagnata d’a i dagini sufficicnti a riocnoscere la loro provenienza, 
ne Tasserzionc che in qualche parte vi fesscroi transportaţi intomo il 1630 c 
facile a conciliarsi co la presenza ben piu antes in altre parti, coi silenzio di 
quelli che li ricono bero, c che vivevano si vicin al 1630 danon poter ignorare 
il loro transporto se fossc stato in tempi prossimi Basti in oggi risordare che il 
terreno de la lapida di «Materia», e terreno d. romanici 44 . 

2. „Quae rutilo colore depicto, sunt tabcllae militum comitatensium. In hia 

Romanica Iingua din duravit et dura 44 . Vezi cartha anexată în facsimile. 

anterioare colonizării Daciei de Traian. Acest ilustru istrian avu 
gloria a descoperi planul întreg al unui agru colonial. Cu ocaziunea 
ridicării geodezice a Istriei de depozitul militar din Viena - lucrare 
ce luă de mastab un palmac drept 400 stânjeni vienezi - dr. Kandler 
dădu de planul tras pe suprafaţa pământului, a agrului colonial din 
patavia cum şi de acela din jurul Polei.“ 

IV 


Un articol al d—lui Anton Covaci scris în gazeta italiană din 
Triest L’Istria, nr. 1-2 din anfulj 1846, intitulat: Dei Rimgliani o 
Vlahi D’Istria. ( Despre râmleni sau vlahii din Istria ). 

Ţq Valdarsa, care de la poalele muntelui Maggiore şi de la 
înălţimele Bogliuno şi a oraşului Pedena se întinde până la Cosliaco 
si Sumberg, locuieşte un popor care se numea odinioară râmleani 
(romani) şi care astăzi, adoptând numele ce-i dau străinii, se cheamă 
vlahi. Limba, ce vorbeau şi vorbesc şi acuma între ei, nu e acea 
slavă, nu e acea italiană, dar o limbă latină rustică, puţin amestecată 
cu cuvinte slave. 

Această limbă pe care am numi-o romanică, nu se vorbea 
numai în Valdarsa, ci şi în Carsu di Pinguente, după cum zice 
Flego, reprodus din Tomasini, în împrejurimile Triestului, în 
Opchiena, Trebiciano, Padriciano acum în districtul Castelnovo, 
■după cum zice Ireneo della Croce (pag. 335), chiar de către acei 
care au fost denumiţi cici, din cauza uzului sonor şi des a literei c 
în limbajul lor şi care se ziceau rumeri (români). Limba slavă a 
[îndepărtat] 1 cu desăvârşire pe cea romanică din districtul Triestului 
şi din acel Castelnovo, afară de satele Mune şi Sejane şi în curând 
o va [îndepaetat] 3 cu desăvârşire şi din Valdarsa din cauze care 
sunt de prisos a le mai arăta. Se poate ca limba romanică [să] nu 
se [fi] mărginit 2 la aceste singure regiuni, însă dacă a fost proprie 
altor comune precum s-ar putea deduce din tipul rasei şi din unele 
obiceiuri, lipseşte orice notiţă istorică, deoarece scriitorii slavi care 
consideră acea provincie ca dependentă din Camio, au păstrat tăcere 
asupra limbii romanice, sau poate nici n-au avut cunoştinţa de ea, 
nici n-a[u] băgat-o în seamă. 

Cu toate aceste, această limbă se vorbeşte m familie de 6UU0 
persoane ca o limbă secretă, căci n-ar îndrăzni s-o vorbească în 
biserici nici în circumstanţele civile ale vieţii. 


1. 3. în text: „îndreptat 44 / „îndrepta 44 (n. ed.). 

2. în text: „nu se mărginea 44 ( n.ed .). 

Ei nu mai ştiu rugăciunile în limba romanică cu toate că biseric 

latină o întrebuinţează ca limbă, mai aleasă în serviciul Liturghie'^ 
ei, în limba romanică, nu cunosc decât cele dintâi 10 numere J 
chiar două dintr-aceste sunt exprimate prin cuvinte slave. Cu toate 
aceste, această limbă vie şi acum este aceea ce o vorbea poporul 
cu care, două mii de ani în urmă, a cucerit Istria si care a durat 
două mii de ani. ’ 1 

Oricât de săracă e limba istriană, ea se păstrează în aceste ultime 
zile ale existenţei sale. Oricât de decăzut să fie poporul, până chiar 
a lua singur acel nume ce-1 consideră mşinos pentru trecut, inferior 
în această privinţă confiaţilor lor cici, care resping insultătorul nume 
străin, păstrarea memoriei nu e numai lucru de demnitate, ci si de 
folos în cercetările istorice. 

Ea e cu totul romanică şi nu deosebită de acea care în alte ţări 
se păstrează vie la urmaşii acelor colonii ce romanii au transportat 
de exemplu în Dacia; identice cu acele ale Daciei sunt construcţi- 
unile, flecsiunile, identice cuvintele şi puţin diferite desinenţele, 
numai că în Istria este o mare aplecare a schimba în r literele n 
sau /; încă în Triest numele de Silvola, Calvola, Scolcola s-au 
prefăcut în Servola, Ciarbola, Scorcula. 

Se termină adesea ori în u, substantivele masculine care în limba 
latină ar avea desinenţa în tis, cele feminine în a şi în ece, care ar 
avea-o în x, au articolele ni (lu) ra (la) ur (un) şi formează genitivul 
cu prepoziţiunea de; au pronumele personale io, tu, je, noi, voi, 
jegli, pronumele demonstrativ cesta, cella, ceschi, cegii, ciastâ, 
ciaste, cia, celle; verbele în a (are) în e (ere) lungi sau scurte în i 
(ire), auxiliarele ave (avere) şi fi (essere); prezentul, imperfectul, 
compun viitoml cu verbul voie (volere), au optativul, şi au de 
asemene [verbele] neregulate, au, în fine, gramatica daco—romană, 
şi de asemenea cuvintele care obişnuiesc a le amesteca cu acele 
slave adoptate de dânşii. 

Ei declină, de exemplu, ciace (tata, latin) de ciace, lu ciace f di 
lu ciace , plur. ciad „ de ciad , tu ciaddi tu ciad; carie (care), de 
cire f tu cui, tu carie, di tu carie, je (agii) de je, a lui. Ei conjugă, 
de pildă, jo am (eu am), tu ari, je are, noi aremo, voi areţ, egli 
aru. Jam avut (am avut), jo voi ave (eu voi ave), jo vas ave (eu 
aşa ave) jo vas fost ave (aş fi avut), jo lucru, noi lucramo f voi 
lucrat, jegli lucra, jam lucrat, je voi lucra, jo rest fost lucrat. 

Iată două naraţiuni mici a acestor români în limba lor, împreună 
cu traducerea latină vulgară. 


Doi omiri (n) amnata en ra 
(la) se alle; ur (un) di jegli afflata 
o secura, e cglăma: Oh, vedi, cia 
am jo aflat. N’am aflat moresti 
sice, şice cella ato; ma aremo 
aflat. Salec pocle, verita cegii 
cargli secura a pglierdut, a ve- 
suta secura en mera lu celu car 
le vo aflat, pocinita maltrateit sa 
tata. O morzesmus cglamata 
iegli tunce. Compagnu ce lui. 
Nu smo moresti sice, ma jessam. 
Saz cai tu secura afflat cgla- 
matai, jon vo e, no noi amo vo 
aflat. 


Duo homines, ambulant in 
illa sua caile, unus de illis... 
unam securim, et clamat: Oh 
vide quid ego habeo... Non ha- 
beo... dicere dixit iile alter; ma- 
gis, habemus... Pauculum post 
venerunt illi qui securim perdi- 
derant, et visa secure in mânu 
illius qui habebat... O morţi 
summus clamavit iile tune, 
Compagnus illi. Non sumus... 
dicere, magis ego sum... quando 
habes, tu securim... clamasti ego 
habeo eam, non nos habemus 
eam. 


( (Doi călători mergeau fiecare [în] drumul lor, unul dintr-înşii 
găseşte o secure şi strigă, oh, vezi ce am aflat. Nu am aflat eu, zise 
celalalt, ci am aflat noi. Puţin după aceea au venit cei ce pierduse 
securea, şi văzând securea în mâna celui ce a aflat-o, a început 
să-l bată ca pe un tâlhar. Vai de mine suntem morţi, strigă atunci 
acela. Şi companionul său se întoarse cătră dânsul, nu „suntem 44 
pierduţi trebuie să zici, ci, „sunt 44 ; mai adinioară când ai aflat securea 
ai strigat eu , ci nu noi am găsit-o.) 




Iama fosta cruţa e race. 
Fruniga care avut neberito en 
vera guda hrană, stata smirem en 
f ă, să casa. Cercecu sebodit su 
pament patita de home e de race. 
Rogata donche fruniga necajegl 
daje salec munca sa xivi. E 
fiyniga sice, juva ai tu fost en 
Jnma (inima) de vera. Sac che 
n -ai tu tunce ate xivglenge 
Pfepravit. En vera sissa cercecu 
Ca ntatam mi divertitam cargli 
frecut. E fruniga ersuch. Sai tu 
en vera cantat, acmoce, chei 
Jarna e tu xoca. 


Vemus fuerat et multa gla- 
cies. Formica quae habuit... in 
vere multa grana stabat... in illa 
sua casa. Cicada sedebat subtus 
pavimentum, patita de fame et 
glacie. Rogavit dehinc formicam 
ut ei det solum manducare ut 
vivat. Et formica dixit, ubi fiiisti 
tu in anima de vere. Sed ad quid 
non habes tu tune praeparata 
victuaria. - In vere dixit cicada 
cantabam... et illosqui... Et for¬ 
mica... si habes tu in vere can- 
tatum, mox quod est vemus et 
tu joca. 


1. în text: „vcrburile“ (#i. ed.). 


(Era iarnă şi rece. Furnica care adunase deja multă hrană în 

vară, stătea liniştită în casa sa. Grierul băgat sub pământ murea de 
foame şi de frig. Se ruga deci la furnică să-i dea ceva hrană, ca 
să nu moară. Furnica îi zise; Unde ai fost tu în timpul verii? De 
ce tu atunci nu ţi-ai adunat hrană? Vara, zise grierul, cântam şi 
desfatam pe călători. Atunci furnica râzând îi zise: Dacă tu vara 
cântai, acum că-i iarnă joacă.) 

Acei care sunt de părere că dialectele italiene şi chiar limba 
italiană cultă, s-a născut din amestecarea limbii latine cu limbile 
popoarelor latine nordice (şi între acestea rimlenii din Istria au 
experienţa cât de înşelătoare este această opiniune) şi precum mai 
degrabă din limbile vii vulgare s-a format în vechime limba cultă 
italiană, care limbă nu s-a vorbit niciodată de către popor, însă de 
învăţaţi a fost numai scrisă şi întrebuinţată în ocaziunile publice 
solemne. Deoarece acest trib de rimleni, ascuns într-un loc aşa de 
depărtat, afară de orice comunicaţie şi mai puţin decât incult, în 
mijlocul unui popor care nu vorbeşte o altă limbă decât acea italiană, 
a putut păstra în limba sa, ce o vorbeşte în familie, acele cuvinte 
care fac parte din limba cultă latină, şi acele expresiuni care s-au 
adoptat apoi în limba cultă italiană. 

Să nu se creadă că acest neam să fie venit în Istria din alte ţări 
în timpuri mai recente, prea multe argumente se opun la aceasta. 
Imigrarea datează din timpuri mai îndepărtate şi colonia rimlenilor 
din Istria are aceeaşi origine ca şi acele care le vedem păstrându-şi 
aceeaşi limbă în Dacia, în Epir, în Insulele Dalmate, şi poate în 
mai multe alte ţări. 

Aceşti rimleni din Istria au menire de a-şi schimba limba, 
precum şi alţi din fraţii lor au făcut în această provincie. Aceşti 
rimleni n-au alterat-o ca şi alte popoare adoptând expresiunile 
limbilor modeme. A culege rămăşiţele vechii limbi romanice 
vulgare, n-ar fi o lucrare de prisos şi nici pierdută, şi chiar este de 
mirat cum nu s-a studiat o limbă care este mult mai bogată în 
codice scrise, deoarece nu este alterată. 

Se poate ca mai târziu să se revină asupra acestor argumente 
şi se va da o încercare mai bună de gramatică, şi o culegere de 
cuvinte mai întrebuinţate.) 


V 

O poveste din Rovigno, oraş în Istria, intitulată Trei fraţi (vezi 
Miklosich, Rumunische Untersuh un gen , voi. I, p. 78). 

„O vota 1 , fosta trei fraţi, doi orb şi ur n-a vezut, şi ceşti trei 


1. Odată 

fraţi mers’a in lou 1 , vut’a trei pucse dou sparte şi ura far de canele 2 . 
Tiapeit’a 3 , trei liepur, doi li-a scapat, şi ur n’a putut căţa. Tomu 
nazad 4 „vedu o mare uşe şi bătu c’un cuş 5 . de slama 6 . Cela ce n’a 
fost le zice: cire mere 7 colo? leii zic, smo^ trei fraţi, doi orb şi ur 
n u vede, aren 9 trei pucşe, do sparte şi ur far de canele. Mes’a în 
lou, tiapeit’au trei liepur, doi a scapat şi ur n’au putut caţa. Cela 
ce n’a fost le zice: io’m trei ole, do sparte şi ura far de fund, 
donche 10 , zice taliaţ-me 11 , muncati-me, beeţi-me scupa 12 . Talie 
marenche, vovic 13 , foalele prazin 14 „si eu carie am fost colo, nu 
mi-a vrut da ni un cuş, şi cu un peh 5 în cap m’a făcut sede.“ 

* 

Mostre de limba română, cum se vorbeşte de românii din Istria. 
Extras din gazeta italiană L'Istria, an. IV, 1851, no. 59, pag. 236. 

NB.’A fost tradus din dialogul ce poartă titlul de Carolus et 
Fredericus şi e conţinut în Gramatica germano-latină care este în 
uz în cei întâi doi ani de gimnaziu. Acel dialog începe aşa: „Heus! 
heus! Carole, expergiscere tempus est surgendi. Audisne? Car. Non 
audio, Fred. Ubi ergo habes aures? C. In leto. F. Hoc video etc.“ 
Pe limba româno-istriană sună aşa: 

F. He! he! Carlo, sbude 16 (slav) te vreme (slav) e vel je za 17 
(sl.) scula. Avzi? C. Nu avdu. F. Iuva ani donche ureclile? In pat. 
F. Ciasta văd. Ma ce lucii tu pir acmoce în pat? C. Ce lucm? 
Dormu. F. Dormi şi (et latino) pur cuvinţi cu mine (cuvinţi de la 
cuvânta). C. Ma’ncă voi dormi. F. Acmoce nu ’i vreme za durmi, 

1. Vânat, 

2. Ţevi 

3. Prins’a 

4. înapoi 

5. Bucată 

6. Pai 

7. Merge 

8- Suntem 

9- Avem, 

10. Deci 

11. Să tăem 

12. împreună, 

13. Tot 

14. Rămâne deşert 

15. Lovitură 

16. Scoală 

17. Pentru 

J 

ma za scula (vel scula se), C. Cara (vel ce) ura 1 , ie. F. Septe. q 

Când ai tu d’in pat ieşit? F. Entru do ure. C. Asse a mele sorer 
sculat. F. A cătă vreme 2 . (De cât timp). C. Ma fratele mev sicuro 
zace încă în pat. F. Fullesti 3 , căn l’am sbudit subito lasat’o cuibu 
sev (vel lasat’o sev cuib) C. Subito voi me donche scula. 

* 

Cărele carie cama a portat, mes’a preste apă. Vezut li-se suapă 
că’i oat căre carie cama portă. E lasat’a a sa, vrut’a cia oată came 
caţa. Aşa pierdut-a ura şi oata; cia ce ie a avut, lat’a apa, e cia 
oată che n’a fost n’avo caţat. 

* 

Dialog între doi amici. Vezi Fr. Miklosich: Vanderungen der 
Rumunen , pag[ina] 9. Wien, 1879. 

Toni : Buna sera Frâne! 

Frâne : Domnu daia saca sera, e sa cum ie mev Tone? 

Toni : E aşa, aşa, şi smo toţi, sarno maia are vrovata febra si 

foc. 

Frfane]: E cum pote ciacia? 

Toni: E batîr ie, mai li bire porta ani, lucra ce pote roga Domnu, 
a casă în dumireca mere în baserică la sveta misă, după po de zi, 
la vecernie, vire casa, mărăncă si bee ceea ce are, mere în pat 
durmi, doime pără patru ure după po de nopte, se scoală prinde 
focu, roga zalec, cliamă noi alie si morem scula, la boi şi lu oilor, 
lu porci şi lu calu daie muca şi mere în saki sev lucm. 

Frfane]: E cum a teii a casă? 

Toni: Nu’i rev, Domnu nă juta, en renche aşa sa Domnu cu 
tire Frâne, meg a casă pozdravai toti. 

Frfane]: Si cu tine Tone, faţi şi tu aşa casă. 

VI 

Două rugăciuni din Insula Veglia ce se află în cartea intitulată: 
Brevi cenni storici etnografici sulVisola di Veglia , fără dată şi fără 
să fie arătat locul unde a fost tipărită. în totul are 14 pagine în 8°. 


1. Oră 

2. De câtă vreme. 

3. Te înşeli. 

Pater noster 

Ciacia nostru kirle ieşti în cer, 

Nekase sveta numele tev, 

Neka venire kraliestvo to, 

Neka fie voglia ta, kassi este în cer, 

Aşa şi pre pământ 
Pâre nostre de saka zi da ne astăz 
Şi las ne delgule nostre, ka şi noi 
Lesăm al deîsnica noştri. 

Şi nun lesai în ne napasta. 

Nego ne sloboda de rev. Aşa si fi. 

Salutazione Angelica 

Sora Maria, pliena de milosti, Domnu cu tire. 

Blagloslovit est tu întră mulierle, şi blagoslovitul ploda de la 
utroba ta Iisus. 

Sora Maria, Maiula Domnu, roga Domnu za noi akmoce. 

Şi în vreme de mortea nostru. Aşa se fi. 

Din acea cărticică mai extragem relativ la insula Veglia (Velia) 
următoarele: Două lucruri principale erau în această insulă: Ful- 

I finium (Castelmuschâo) şi Curiccum (Veglia). în Veglia se aflau 
decurioni , o specie de magistraţi care reprezentau senatul din Roma. 
Legile şi constituţia, precum şi ritul primitiv a[l] bisericii au fost 
romane. Romanii se paie că s-au stabilit mai mult de-a lungul 
coastei occidentale, fiindcă la Poglizza (Polizza) se găsesc remă- 
şiţele unui dialect care seamănă cu acel daco-român sau valah de 
astăzi (Daco-romano Valacco). 


VII 


, Un articol în limba italiană a d-lui Anton Covaci intitulat: De 
Romanici d Istria (Despre românii din Istria ) şi publicat în foia 
dtn Rovigno La Penna în 1887, nr. 10-11, pag[inile] 120-121. 

„Cetesc cu plăcere în jurnale, acele articole ce tratează despre 
facerile noastre care nu sunt încă bine desluşite. N-am avut 
^aziune să fac studii de istorie şi filologie, dar tocmai pentru 
ţeasta doresc să mi se facă nişte expuneri precise pentru a le reţine 
se poate mai bine în minte, spre a face comparaţiuni, şi aşa, a 
Pa ceva adevărat. Prin acest exerciţiu m-am convins că toate 

articolele şi studiile despre Istria conţin mai multe sau mai puţin e 
erori. Lucrul ce-1 pun, mai cu seamă, pe socoteala amorului propri u 
cel fals al autorilor, şi anume de a vroi să facă lucrarea prin sine 
însuşi, temându-se ca nu cumva alţii să se laude de a fi cooperat 
ca şi cum adevăratul merit al unei concepţiuni dezvoltate cu metod 5 
ar putea să fie micşorat de câteva notiţe pentru care trebui să aibă 
cineva recurs la acel ce posedă cunoştinţi speciale, sau pur şi simplu 
locale. Prin urmare, o lucrare, făcută în camera de lucm, poate să 
nu fie, de multe ori, conformă cu realitatea, şi neînlănţuirile rezultate 
din asemenea cercetări, pot să fie cu două înţelesuri şi fără încheiere. 
Pe lângă aceasta, mai este apoi şi prejudiciul că cineva, vroind a 
se convinge şi a face cercetări la faţa locului, socoate mai nimerit 
de a se adresa la ţăran, crezând că el este o sorginte mai pură si 
mai simplă, pentru a căpăta informaţiuni exacte; în timp ce pentru 
a face nişte întrebări la un ţăran, trebuie mai întâi ca să cunoască 
cineva chipul de a-i vorbi pentru a fi înţeles, precum şi aceea ce 
el este în stare a înţelege şi a răspunde; trebuie a şti, că el foarte 
uşor răspunde da, la toate ce-1 întrebi, şi că chiar neavând ştiinţă 
despre lucrurile ce nu le înţelege, chibzuieşte nişte poveşti care se 
răspândesc, şi pe care străinul le primeşte în bună credinţă, ca o 
tradiţiune populară, în care cu toate aceste, nu este cea mai mică 
umbră de adevăr. în ceea ce priveşte cercetările în ramul limbistic 
şi filologic, trebui ca cineva să cunoască dialectele ţării şi să aibă 
urechi foarte delicate pentru accentul şi pronunţarea proprie a 
poporului. 

Aşa în privinţa românilor noştri, de care s-au ocupat mai mulţi 
învăţaţi în anii de pe urmă, au rezultt nişte adnotări foarte 
înşelătoare. Unul, de exemplu, nota cuvântul domani-damaraţa , pe 
când un altul cu mai mare exactitate nota demăreţa. în frazele 
propuse pentru traducere a pus guadagni, okasionu , şi cuvine 
asemene, pe care această mână de oameni nu cunoaşte şi la nevoie 
le exprimă în alt fel. Şi cuvântul provosa, latrina, uluc, l-a derivat 
din provosite (slav), pe când se vede că cuvântul era necunoscut, 
atât de poporul slav, cât şi de cel român, nefiind întrebuinţat, dar 
care fără îndoială a fost în uz la mănăstiri, pentru a arăta localul 
destinat pro-vasa , adică pentru a deşerta şi a strânge vasele care 
de obicei nu se ţin în chilii, şi de la mănăstiri trecând în sat l-a 
învăţat şi ţăranii. Un altul zice că a rămas foarte mulţumit cu omul 
din sat care-1 însoţea; el arăta cuvântul mikdvorits pentru grajd de 
oi; mik , mic româneşte şi dvorits , grajd mic, în slavoneşte, 
indicaţiunea făcută de om se raportă mai mult la mărime decât la 
întrebuinţare, căci în asemenea caz ar fi trebuit să zică mai degrabă, 

Jyoru de oile , cu toate că dvor, are sensul în general de grajd, de 
m ai mulţi ani fără nici o deosebire. Astfel a dat cuvântului oste, 
sensul de gospodar , care înseamnă în limba slavonă stăpân, se vede 
c â acesta va fi fost stăpânul casei unde era ospătăria; astfel şi sofit, 
pentru podul casei unde se pune fân, soffito în dialectul italian arată 
locul de sub acoperământul în care poate ţăranul va fi văzut 
punându-se fân. Multe sunt cuvintele introduse în graiul acestui 
popor nu de mult timp. Asemenea lucruri nu poate să le cunoască 
decât acela care s-a îngrijit să le observe. 

De multe ori trebuie să-şi chibzuiască un dialog şi să-l susţie 
până când ţăranul să rostească cutare cuvânt, fie pentru a-i cunoaşte 
terminaţiunea sau plurarul său, dacă nu cumva are o altă însemnare; 
astfel cineva a notat cuvântul avzi în loc de a învăţa sau auzi’, şi 
cuvântul mahu (mah, slavoneşte) îndoindu-se dacă înseamnă 
lovitura sau odată ; apoi a crezut că prea multe cuvinte derivă de 
la limba slavă, iar nu din limba sârbo-croată, pe când fusese în 
contact cu aceasta de pe urmă. 

Un alt învăţat nu putu să înţeleagă cum un român de ai noştri 
destul de deştept, în conjugarea verbilor traduce totdeauna persoana 
a treia a singularului, prin persoana a treia a pluralului. Aceasta se 
întâmplă, pentru că i se vorbea limba cea cultă, şi omul credea că 
egli, este pluralul, pe când fiind înştiinţat că în diaiect este lu, îndată 
s-au înţeles împreună. Acest domn a observat, însă, că din cauza 
sintaxei lăsate în părăsire, limba românilor noştri merge spre pieire. 

După toate acestea, trebuie să vorbesc despre eminentul doctor 
Nacinovici, care ne-a comunicat un studiu despre românii din Istria. 
N-am cunoştinţă pentru a începe o discuţiune dacă aceştia sunt 
rămăşiţe de ginte sau colonie antică, sau de vreo imigraţiune 
posterioară (cu toate că sunt mai mult pentru ipoteza a doua). Fiind 
a poi că din singurele denumiri se pot deriva mai multe conjecturi, 
toi-ar plăcea ca în asemenea întâlniri de idei, aserţiunile să fie 
scrupulos exacte, aşa de exemplu, ca să fie mai bine precizate seria 
cătunelor, care par a însemna adunătură de case, şi interpretarea 

I Cuvintelor trebuie primită cu mare precauţiune, precum, de pildă, 
1 tunari (Pisino), arată pur şi simplu locuitorii din Cătun, şi 
iodată păstorii. 

Nu cunosc Cătunari afară de districtul judecătoresc din Pisino. 


auzit niciodată vorbindu-se despre cătunele din St. Pietro in 
^ely e , nici n -am cunoştinţa de acele de la Belai şi de la Cosliaco, 
cunosc pe acele care nu sunt arătate, de la Bogliuno, de la 
Mignana, de la Lindaro. 

Poate la începutul epocii, numit evul mediu, în partea inferioară 

a Istriei împărţită în mici comuni, populaţiunea iocuia numai în 
locurile din centru, care erau încă înconjurate de ziduri, pe când 
teritoriul era lipsit de cătuni; se poate ca imigraţilor români (dedaţi 
la creşterea vitelor) le fusese destinate nişte localităţi din care s-au 
făcut acum diferitele cătuni. în Antignana nu sunt cătuni, dar se 
află un grup de case Jesein (Jasein în limba română), care ar putea 
fi luat ca cătun. Cătunurile sunt acuma toate slavizate. Cu toate 
aceste [a] în grupul format de cele 6 sau 7 mici comune, între 
Montemaggiore şi Vallarsa, românii îşi menţinură foarte bine tipul 
şi limba, fie pentru că s-au stabilit acolo în mai mare număr şi mai 
compacţi, fie pentru alte împrejurări, pentru care slavii, care au 
ajuns acolo, şi care au găsit un loc liber între celelelate comune, 
unde se aşezară pe rând încet câte încet, n-au găsit de cuviinţă a 
se amesteca. 

în orice caz, cercetarea făcută asupra numelor de către 
eminentul Nacinovici e un studiu foarte însemnat şi, deşi unele 
însemnări sunt foarte seducătoare, pentru a scoate într-un mod sau 
în altul, deducţiuni etimologice, cu toate acestea pot să servească 
de criteriu de o mare însemnătate, chiar pentru istoria noastră, şi 
suntem datori să arătăm mulţămirile noastre acelui care vroieşte a 
se ocupa de ele cu o aşa mare bunăvoinţă. 


VIII 

Conţinutul unei scrisori cu data de 1846 , fevr[ier] 8, scrisă în 
limba italiană de Gheorghe Asachi, şi trimisă în Pisino (Istria) 
d[omnu]lui Anton Covaci: 

„Cetind articolul d[umnea]voastră din gazeta L Istria, nr. 1 şi 
2 din 1 ian[uarie] 1846, mi s-a umplut sufletul de bucurie văzând 
că sunteţi cel întâi care aţi cercetat şi dat la lumină existenţa acestei 
nobile colonii romane, ce trăieşte necunoscută de noi de secoli, la 
poalele muntelui Maggiore în Valdarsa; mergeţi înainte cu cer¬ 
cetările ce a-ţi început a face, nu le întrempeţi. Ceea ce a-ţi scris 
este foarte important pentru noi românii, căci ne-aţi arătat acuma, 
că, pe lângă alţi fraţi ai noştri rătăciţi în deosebite ţări, mai sunt şi 
alţii în părţile acelea pe care noi nu i-am cunoscut. Fiul meu, care 
se afla la Roma şi care se va întoarce în curând în patria sa, va 
trece prin acele locuri spre a cunoaşte şi cerceta pe aceşti fraţi ai 
noştri rătăciţi. Orice veţi scrie relativ la această frântură de români, 
vă rog să-mi comunicaţi 44 . 


1. Această scrisoare se află în păstrarea d[omnu]lui Anton Covaci. 

IX 

încercare de a aduce copii la învăţătură în România 

Românii din Istria ce locuiesc acolo de sute de ani, în număr 
însă mai compact, în localitatea numită de ei Vlasia 1 , au avut mult 
a lupta în contra croaţilor, care neîncetat au căutat prin toate 
mijloacele ce le-au stat în putinţă, ca să-i deznaţionalizeze. 

Aceşti români, care în timpurile vechi, după cum ne spune dr. 
Kandler, se urcau la cifra de 10.000, astăzi n-a mai rămas din ei 
decât vreo 6000, căci s-au slavizat şi se slavizează neîncetat. 

Această descreştere a populaţiunii române prin slavizare a atras 
atenţiunea mai multor iubitori de neamul românesc, spre a căuta 
un mijloc cu care s-ar putea pune o stavilă acestui rău, ce pe 
nesimţite ameninţă a distruge cu desăvârşire această populaţiune. 

înfiinţarea de şcoli româneşti, prin care să se dezvolte senti¬ 
mentele de naţionalitate, şi cu modul acesta să se reînvie această 
frântură de români, ce e aproape în agonie, a fost strigătul acestui 
popor urgisit şi părăsit de toţi! 

în acest scop un număr de 47 capi de familii, români din Vlasia, 
au cerut în anul 1888, la înalta Dietă provincială din Istria, 
înfiinţarea de şcoli româneşti, ce niciodată n-a fost pe la ei. Dieta 
în sesiunea anului 1889, a admis cererea lor, dar de atunci şi până 
astăzi, din cauza mai multor piedici şi împrejurări, aceste şcoli nu 
s-au deschis încă. 

Eu, în dorinţa mea cea mare, de a nu lăsa să se piardă aceşti 
români, care de atâta timp rezistă cu putere contra elementului slav, 
ce n-are altăceva în vedere decât cotropirea lor, am căutat pre cât 
mi-a stat prin putinţă să le întind o mână de ajutor. 

în călătoriile ce le-am făcut în mai multe rânduri la ei, cea întâi 
îngrijire a mea a fost, ca, în convorbirea ce avem cu dânşii, să le 
menţin şi să le dezvolt sentimentele lor de naţionalitate, care astăzi 
par aproape stinse. Pentru a ajunge la acest scop, mă duceam din 
casă în casă şi le vorbeam despre vechimea neamului lor, 
arătându-le că ei sunt fraţii noştri şi au aceeaşi origine ca şi noi. 
Ospătăria lui Anton Belulovici din Susnevizza, era mai ales locul 
de întâlnire, acolo veneam eu cu scripca şi cântam, şi cu modul 
acesta se aduna gloată multă de prin sate, ca să mă audă cântând, 
cântece ca de la noi. Eu profitând atunci de această ocaziune, le 
vorbeam în dialectul lor pe care-1 deprinsesem puţin, arătând şi 

1. Vezi Ia finele acestei scrieri: Harta Istriei , conţinând şi Vlasia. 

acolo în ospătărie, însemnătatea ce au avut ei în trecut, trăind de 
sute de ani neamestecaţi cu croaţii, atrăgându-le în acelaşi tiran 
atenţiunea asupra cauzelor care au contribuit şi contribuiesc l a 
descreşterea neamului lor, şi la datoria ce au de a lucra cu toate 
puterile spre a-şi păstra limba strămoşilor lor, neamestecată cu acea 
a croaţilor, căci numai aşa vor putea merge înainte, şi atunci croaţii 
nu vor mai avea nici o influenţă asupra lor, fiind românii mai 
deştepţi şi superiori 1 în toate privinţele neamului slav din Istria, 
însuşiri date de la Dumnezeu, pentru ca ei să poată progresa, atât 
pe calea intelectuală, cât şi pe acea materială, şi că la aceasta nu 
vor ajunge decât atunci, când se vor înfiinţa şcoli româneşti în satele 
lor, pentru ca prin ele ei să se lumineze. Şi fiindcă acuma de îndată, 
asemenea şcoli nu se pot înfiinţa, le spuneam că aş putea lua eu 
însumi băieţi să-i duc la învăţătură în ţara mea, şi apoi i-aş trimite 
iarăşi în satele lor, ca să înveţe şi ei pe alţii carte, şi aşa pe încetul 
acest popor s-ar trezi din întunericul în care zace de atâta amar de 
ani. 

Cuvintele şi îndemnările mele n-au fost zadarnice. Ele au prins 
rădăcini, căci s-a aflat locuitorul Matei Glavina din Susnevizza, 
care s-a înduplecat să-şi dea pe fiul său, Andrei, ca să-l iau cu 
mine în România şi să-l învăţ carte românească, şi apoi să-l trimit 
iară în satul lui, să înveţe şi el pe alţii tot carte românească. 

Aşadar, în anul 1891, pomit-am din Susnevizza cu băiatul 
Andrei Glavina, pe care l-am adus în Iaşi şi l-am dat la şcoală, la 
învăţătură. 

După un an şi mai bine, m-am pornit iarăşi în Vlasia, ca să 
mai aduc şi alţi copii la învăţătură. Ajungând în Susnevizza, unii 
din locuitori vroiau cu bucurie să-şi deie copiii lor. Alţii din 
Vilanova, din Bârdo şi de prin alte comune, nu se înduplecau să 
se despartă de fiii lor. Făcând apoi cislă între ei, că ce e de făcut 
în această afacere, se hotărâră a trimete pe Matei Glavina, ca ales 
din partea lor, să vadă oraşul de unde vin eu, laşul şi oamenii din 
acel oraş, şcoala unde învaţă băiatul, precum şi dacă acolo e biserică 
de legea lor, şi după ce se va întoarce Glavina, şi le va spune şi 
lor ceea ce a văzut cu ochii, şi dacă cele ce le spusesem eu sunt 
aidoma, atunci vor da cu toată inima pe fiii lor la învăţătură. 

în urma acestei hotărâri a lor, pomit-am din Susnevizza spre 
România, dimpreimă cu Matei Glavina, ducându-1 mai întâi prin 
Bucureşti, apoi ajungând în Iaşi, şi încredinţându-se că tot ceea ce 
le spusesem eu locuitorilor sunt aievea, şi văzând şi cartea ce o 
învăţase fiul său Andrei, în timpul cât a fost la şcoală, am rugat eu 


1. în text: „mai superiori 44 ( n. ed.). 

pe Glavina ca, la întoarcerea sa în Susnevizza, să ia şi pe băiatul 
său penru câteva zile, ca să-l vadă locuitorii, şi să spuie el singur 
cu gura lui, cât de bine era îngrijit la şcoală, nelipsindu-i nimica, 
si să-l ţie până ce voi veni eu acolo, ca să iau şi pe alţi copii la 
învăţătură, când atunci întorcându-mă, îl voi lua şi pe dânsul. Ceea 
ce Glavina a şi făcut. 

întorcându-se în Susnevizza cu fiul său Andrei, Glavina a fost 
înconjurat de toţi locuitorii, care erau cu nerăbdare să-l vadă şi să-l 
întrebe despre ceea ce el văzuse în România. După ce Glavina i-a 
încredinţat că tot ceea ce eu le spusesem erau adevărate, se hotărâră 
cu toţii ca să-şi deie pe fiii lor la învăţătură în România. 

Pe la finele lunii aprilie 1893, ducându-mă în Susnevizza pentru 
ca să iau copii la învăţătură, am fost primit cu cea mai mare bucurie 
de locuitori, căci toţi ştiau scopul cu care vin la ei. 

în timp de patru zile, cât am stat la ei în Susnevizza, pentru ca 
părinţii să-şi pregătească copiii de drum şi să le scoată paspoartele 
trebuitoare, preotul slovac Flegar din comuna Susnevizza, văzând 
hotărârea nestrămutată a locuitorilor de a-şi da copiii lor la 
învăţătură, au început să facă predici în biserică în contra mea, 
spuind locuitorilor că el niciodată nu va putea crede că ei se vor 
îndupleca la spusele unui om venit din toată lumea, să se despartă 
de copiii lor, trimiţându-i într-o ţară aşa de îndepărtată, unde se 
vor înstrăina cu totul de biserica lor, şi că cu ce scop să înveţe ei 
o limbă, cu care nu se vor putea servi niciodată în viaţa lor, ca 
să-şi poată agonisi hrana lor zilnică, şi altele multe de felul acesta. 

Pe când sfinţia sa facea asemine predici în biserică, eu, de altă 
parte, nu încetam de a mă duce prin casele locuitorilor şi a le arăta 
că numai prin carte îşi vor menţine naţionalitatea lor, şi limba 
strămoşească, care nu aşa de mult se auzea chiar în biserica lor din 
Susnevizza, când preotul Ierula le facea predici „ Vlasch?‘ 
(româneşte). Entuziasmul lor era la culme. Atunci au schimbat ei 
tabela de la ospătărie punând o alta, pe care era scris: Osteria 
Rumena , o spătăria română. 

Văzând atunci preotul slovac că Matei Glavina este totul în 
această afacere, şi că pe el se razimă toţi locuitorii de acolo, pe el 
a căutat să-l întoarcă mai întâi de la ideea ce o avea, de a lăsa pe 
fiul său să se întoarcă iarăşi la şcoală în România. Şi de unde Matei 
Glavina, care era cel mai înfocat pentru cultura neamului său, într-o 
secundă s-a schimbat ca prin farmec, hotărându-se a nu-şi mai da 
copilul la învăţătură, şi lucrând pe sub mână, ca să nu-mi pot pune 
Planul în aplicare, acel [a] de a lua copii cu mine în România. 

Pentru ca să izbutească în acest scop. Matei Glavina cu câteva 

ore înainte de a mă pomi eu, aleargă în fuga cea mare la Fiume 
trecând muntele Maggiore pe calea cea mai scurtă, denunţându-mă 
autorităţilor că, fără voia locuitorilor, prin uneltiri viclene, am izbutit 
să iau cu mine un număr de copii, sub cuvânt de a-i pune în scoli 
la învăţătură. Iată cum acel om pe care mă rezemam şi în care 
aveam cea mai mare încredere, mă părăsi cu desăvârşire, atras fiind 
de ademenirile duşmanilor culturii neamului românesc. 

Eu neştiind nimica despre ceea ce se petrece în urma mea, am 
tocmit două căruţe ca să ne ducă la Fiume, de unde apoi trebuia 
să pornim cu drumul de fier. Pe la ora două şi jumătate din zi, am 
pornit din Susnevizza cu băieţii Bercarici, Petru Bacco zis şi Fusco 
din Susnevizza şi Ioan Nasinovici din Vilanova, precum şi cu fetele 
Tonca Ielusici şi Ana Miclăuş. 

La pornirea mea, adunatu-s-a gloată multă, poate să fi fost ca 
la 200 de oameni, bărbaţi şi femei, şi luîndu-mi rămas bun de la 
ei, le-am zis „Domnu cu voi, omiri buri!“ Atunci apropietu-s-a de 
mine cel mai bătrân dintre locuitori, şi în numele lor, după obiceiul 
locului, mi-a sărutat mâna, petrecându-mă cu toţii cu mare alai, 
până afară din sat, zicându-mi: Coaie bură, Domnu cu tire! 

A doua zi, prin zori de ziuă, am sosit cu toţii în Fiume, unde 
am poposit spre a ne pregăti de drum mai departe. Ducându-mă 
prin oraş spre a cumpăra ceva merdine, la întoarcerea mea la gazdă, 
n—am mai găsit nici băieţii, nici fetele ce le adusesem, ei erau 
chemaţi la poliţie, spre a spune înaintea autorităţilor, cine e omul 
acela, care i-a luat de la părinţi, şi încotro merg? Nu mult apoi 
după aceea, am fost şi eu ridicat la poliţie şi arestat. în urma 
cercetărilor făcute şi a corespondenţii urmate cu primarii mai multor 
comune din Vlasia, s-a văzut că acei copii nu erau luaţi de mine 
fără ştirea părinţilor lor, ci cu consimţământul lor, în urma 
îndemnului ce le-am fost făcut eu, să-şi dea pe fiii lor să înveţe 
carte românească, după care apoi să se întoarcă iarăşi în satele lor, 
spre a deschide acolo şcoli româneşti, în conformitate cu hotărârea 
înaltei Diete provinciale din anul 1889. După care apoi, nemaigăs- 
ind alte puncte de acuzare în contra mea, am fost pus în libertate. 
Căutând şi eu, după aceea, mica mea colonie, nu o am aflat pre ea. 

îndată pus în libertate, fără a mai pierde timp, am pornit înapoi 
în Susnevizza, spre a lua din nou pe acei copii şi a—i aduce în 
România la învăţătură. 

Ajungând, în Susnevizza, am fost întâmpinat de o mulţime mare 
de oameni, cari se bucurară foarte, văzând că eu nu părăsisem aceea 
ce începusem. Toţi locuitorii, dar mai ales acei din Susnevizza, erau 
porniţi foarte în contra lui Glavina, căci se ştia acum, că el a fost 
acela care a zădărnicit totul, aducând atâta confuzie în locuitori; 

unii vroiau să-l omoare chiar, şi din această cauză el a pribegit mai 
multe zile prin munte, până ce s-a mai domolit furia locuitorilor 

De astă dată, însă, n-am putut izbuti la nimic. Toate mijloacele 
întrebuinţate de mine au fost zadarnice, acei copii, care au fost 
trimişi din poliţie de cătră autorităţi înapoi la părinţii lor erau 
înspăimântaţi, şi le era frică să mai vie cu mine prin Fiume. Am 
cercat atunci, să iau pe alţii, ceea ce uşor se putea face, căci se 
găsiră mulţi dintre ei care mă rugau să iau cu mine copii lor, însă 
de astă dată primarul au refuzat a le mai da paspoarte şi eu am fost 
apoi izgonit din comună de jandarmi. 

Deşi această încercare a mea n-a izbutit de astă dată, deşi mica 
mea colonie, menită a răspândi lumina în satele româneşti din Istria, 
a fost risipită pentru moment, totuşi o voce ne cheamă şi o datorie 
sfântă ne impune ca să ne aruncăm privirile noastre asupra fraţilor 
noştri din Istria, părăsiţi de toţi şi bântuiţi de toate nenorocirile, 
purtând povara grea a străinismului de sute de ani, să nu-i lăsăm 
să fie cotropiţi de slavi, silindu-ne prin toate mijloacele ca să se 
înfiinţeze şi la ei şcoli, în care instrucţiunea să se predea în limba 
lor maternă, căci numai prin şcoli se vor putea menţine şi trăi în 
veci ca români. 

Apare în Românul , XXXV, 4/16 iunie 1891, p. 537; 5/17 iunie 
1891, p. 541; 6/18 iunie 1891, p. 545; 7/19 iunie, p. 548; 8/20 iunie, 
p. 553, 14/26 iunie, p. 569; 15/27 iunie, p. 573; 16/28 iunie, p. 577; 
19 iunie/l iulie 1891, p. 585; 30 iunie/12 iulie, p. 619; 2/14 iulie 
1891, p. 623; 10/22 iulie 1891, p. 566-567; 18/30 iulie 1891, p. 
684; 20, 21 iulie/l, 2 august 1891, p. 692-693; 23 iulie/4 august 
1891, p. 697; 24 iulie/5 august 1891, p. 700-701; 25 iulie/6 august 
1891, p. 704-705; 26 iulie/7 august 1891, p. 708; 27 iulie/8 august 
1891, p. 712; 3/15 septembrie 1891, p. 845-846; 5/17 septembrie 
1891, p. 855; 7/19 septembrie 1891, p. 862; 8, 9/20, 21 septembrie 
1891, p. 866; 10/22 septembrie 1891, p. 870; 22 octombrie/3 
noiembrie 1891, p. 1030. Se republică, cu o hartă şi figuri în text, 
în volum separat, la Tipografia Naţională, Iaşi, 1896, 144 p. + 0 
hartă. 

S-a reprodus după volum. 

V 

CUM AM IZBUTIT SĂ VĂD JUCÂND 
PE VLAHII (ROMÂNII) DIN 
COMUNA SUSNEVIZZA (ISTRIA) 

Se ştie că la o depărtare mare de noi, se află răzleţiţi de tulpina 
românească, un număr însemnat de români, aşezaţi în Istria, într-o 
localitate numită de ei Vlasia. Acolo acei români, se numesc vlahi 
şi nimeri. 

După ce, în lunile octombrie şi noiembrie 1890, cercetasem 
obiceiurile acelor vlahi, m-am oprit în comună pe deplin 
românească Susnevizza, la consilierul comunal Francesco Scrobe, 
unul din fruntaşii comunei, spunându-i, că, pe lângă cercetările ce 
făcusem prin acele părţi, aş dori să văd şi jocurile (danţurile) 
vlahilor. Scrobe s-a cam îndoit că-i voi putea vedea jucând, 
spunându-mi, că ei nu joacă decât în poclade (carnaval) şi la nuntie 
(nuntă). 

Auzind eu aceasta, am început a sta pe gânduri. Ştiind greutăţile 
ce a avut de întâmpinat răposatul Ioan Maiorescu în anul 1857, 
când a călătorit pe la vlahii din Istria, fiindu-i cu neputinţă de a-i 
vedea jucând, căci preotul lor, Cancici, slav şi catolic, nu le îngăduia 
în ruptul capului ca să joace, spunându-le că danţul e un ce imoral. 

Cu toate aceste [a], eu neţinând samă de cele ce i se întâmplase 
lui Ioan Maiorescu, mi-am zis: „Ia să cerc, cine ştie, poate că voi 
izbuti să-i văd jucând“, deşi ştiam că şi preotul de atunci Flegar, 
slovac şi catolic, cu care făcusem cunoştinţa, era şi el în contra 
jocului ca şi preotul Cancici. 

în acest scop, deci, am cerut lui Scrobe, să-mi deie sala cea 
mare din ospătăria sa, spunându-i ca să chemăm pe o samă de 
locuitori cu nevestele şi fetele lor, precum şi pe flăcăii din sat, să 
aducem şi lăutari, şi să le cânt şi eu atunci din guzlă (violină), 
cântece ca de la noi. Scrobe, auzind aceste, stătu câtva timp pe 
gânduri, şi-mi spuse: „Sala-ţi voi da-o, dar nu cred să izbuteşti să 
vezi pe vlahi jucând‘\ 

A doua zi de dimineaţă, Scrobe a şi vestit pe mai mulţi locuitori 
despre ceea ce plănuisem noi, spunându-le ca să se adune la el la 
ospătărie, pe când a amurgi, când tot atunci un român venit di larg 
(de departe), are să vă cânte, cântece ca din paezu (ţara) lui. 

Nu apucase bine a înopta, şi locuitorii prinseră a veni. Eu, care-i 

aşteptam acolo, le-am spus, că până la venirea lăutarilor am să le 
cânt din guzlă cântece ca de la noi. Şi luând scripca, nedespărţita 
mea tovarăşă de călătorie, am început a le cânta mai întâi doine şi 
mai multe cântece de dor, apoi cântece de joc: chindii, bătute, hore 
şi altele. Auzind ei acele cântece s-au bucurat foarte, căci le plăceau. 

în timpul cât cântam, lumea tot năvălea mereu. Şi tocmai când 
trebuia să sosească şi lăutarii, numai iată că vine un jandarm, şi mă 
întreabă în nemţeşte, dacă am învoire de la Primărie ca să cânt. Eu 
neştiind ce înseamnă această întrebare, i-am răspuns tot în nemţeşte. 

— Da’ ce, d[omnu]le jandarm, trebui învoire ca să pot cânta 
din scripcă? 

- Da, îmi spuse jandarmul, fără învoire de la Primărie nu poţi 
face pretrecere cu bal. 

— Da’ bine, d[omnu]le jăndarm, îi spusei, unde vedeţi că e 

bal? 

— Atunci, spune-mi, îmi zise jandarmul, ce caută atâta lume 
adunată şi dumneata pentru cine cânţi aici? 

Eu văzând că nu am nici o învoire de la Primărie, m-am oprit 
de a cânta şi gloata atunci s-a împrăştiat. 

în urma celor ce mi s-a întâmplat, eu deloc nu mi-am părăsit 
planul ce-1 aveam. 

Aflând, apoi, tot în acea seară că în comuna Susnevizza, mai 
este şi o altă ospătărie, a doua zi, cu noaptea în cap, m-am şi dus 
acolo, unde, găsind pe stăpânul acelei o spătării. Anton Belulovici, 
i-am spus că vreau să fac o petrecere, atât locuitorilor din 
Susnevizza, cât şi celor din satele vecine locuite de vlahi, 
spunându-i să aibă, în acelaşi timp, şi lăutari la îndemână, când eu, 
tot atunci, am să le cânt din guzlă cântece ca de la noi. Belulovici 
auzind aceasta, nu ştia ce să mai facă de bucurie, şi se grăbi să 
vestească îndată locuitorii, ca să se adune în acea zi la el înainte 
de apusul soarelui. 

Nu apucase bine a amurgi, şi numai iată că multă gloată năvălea 
din toate părţile, încât nu mai încăpea în ospătărie. După aceea, 
venind şi eu cu Anton Covaci, - cel care, în anul 1847, descoperi 
această frântură de români - am zis gloatei adunate: Bura sara 
omiri burii şi, fără a mai pierde timp, am luat scripca ce o aveam 
cu mine, şi am început a cânta cântece ca de la noi, care le-au 
plăcut foarte mult, rugându-mă ca să le tot cânt mereu. Eu, care 
nu ştiam ce să fac, ca să-i văd mai degrabă jucând, căci mă temeam 
ca nu cumva să mi se întâmple, ceea ce mi se întâmplase şi la 
ospătăria lui Scrobe, am spus lui Belulovici, ca să aducă ceva de 
merindat, căci vreau să cinstesc gloata. îndată aduse caş, pâne şi 

vin. Apoi, după ce a ospătat mulţimea, am rugat pe flăcăi şi fete 
ca să joace ceva jocuri de-ale lor, dar ei nu vroiau să se hotărască 
să înceapă odată. Se tot îndemnau unii pe alţii, însă de jucat nu 
jucau. Atunci le-am adus vin din belşug, am început a ospăta şi 
eu cu dânşii, şi cinstind când cu unii când cu alţii, am socotit că 
se vor hotărî să înceapă jocul. Dar vedeam că nici în acest chip nu 
izbuteam la nimica. I-am lăsat apoi, făcând semn lăutarilor să zică 
ceva din foale x şi din supele 2 . Când aceştia au pornit a cânta, am 
început şi eu a prinde muierile şi fetele la joc, încât, vrând nevrând, 
săreau şi ele cu mine. Şi văzând atunci gloata că şi eu joc cu ei, 
au prins la chef, începând a se îndemna la joc. Şi, încetul cu încetul, 
porniră a se prinde câte doi de brâu. Şi aşa au jucat diferite jocuri 
între care sub picioare 3 şi columbaro 4 . Mai cinstind apoi eu cu 
flăcăi[i], cu nevestele şi cu fetele, s-a întemeiat joc straşnic* încât 
se prăbuşeau duşumelele casei. 

Numai în acest chip, am putut izbuti, să văd pe românii istrieni 
jucând. 



IV 

Cum am fost arestat în comuna Durleşti din Basarabia 

(Rusia) 

Se publică în Arhiva, XIV, nr. 3-4, martie-aprilie 1903, p. 
144-146, semnat: „T.T. Burada“. S-a reprodus după Arhiva. 

V 

Cum am izbutit să vâd jucând pe vlahii (românii) din 
comuna Susnevizza (Istria) 

Idem, p. 147-149. S-a transcris după Arhiva. 

